text
stringlengths 25
17.4k
|
|---|
Lawngtlai Chandmary bial MDC by-election-a inthlan buaipui tur polling official-te tan training buatsaih a ni,"909/2024-2025 2024 Nikir thla ni 22: June ni 27, 2024-a Lai Autonomous District Council (LADC) hnuaia 12-Lawngtlai Chandmary biala Member of District Council (MDC) by-election buatsaih tura inthlan buaipui tura ruat Presiding Officer (PRO) leh Polling Officer (PO) te tan vawiin khan Lawngtlai DC Conference Hall-ah training buatsaih a ni. Lawngtlai BDO Pu Collin Hlychho chuan training hi pein, inthlan buatsaih dan tur leh hriat tur pawimawh hrang hrang a zirtir a. Lehkha pawimawh (form) hrang hrang hman dan leh EVM hman dan te a taka zir ho ni bawkin, zawhna leh chhanna leh sawi hona hun hman a ni bawk. Lawngtlai Chandmary MDC bialah hian polling station pali - Lawngtlai Chandmary North-I, Lawngtlai Chandmary North-II, Lawngtlai Chandmary South-I leh Lawngtlai Chandmary South-II - a awm a. Polling station tinah hian inthlan buaipui turin PRO 1 leh PO 2 ṭheuh an awm dawn a. Electronic Voting Machine (EVM) hmangin vote thlak tur a ni. Lawngtlai Chandmary bial MDC by-election buatsaih turah hian vote nei mi 2,798 (mipa 1,313 leh hmeichhia 1,485) an awm a. Ruahman lawk dan chuan June ni 27, 2024 (Ningani) zing dar 7:00 leh tlai dar 5:00 inkarah vote thlak a ni ang a. Vote tlate hi July ni 1, 2024 (Thawhṭanni) chawhma dar 10:00-ah chhiar ṭan a ni ang. Attachment Loading attachment...",Dated: 22 nd Jun 24 3:39 PM,https://dipr.mizoram.gov.in/post/lawngtlai-chandmary-bial-mdc-by-election-a-inthlan-buaipui-tur-polling-official-te-tan-training-buatsaih-a-ni |
CHIEF MINISTER DELHI TOUR Dt. 21.06.2024 KHAIKHAWMNA,"908/2024-2025 Dated Aizawl, the 22nd June, 2024: Nimin ni 21.6.24 zing dar 10:00 am khan Pu Ajit Sinha, Joint Secretary, Ministry of Home Affairs chuan Mizoram House ah Chief Minister hi a rawn hmu a. Ani hi Cyclone Remal in Mizorama chhiatna hrang hrang a thlen te zirchiang tura MHA in Mizorama an tirh Team hotu ber a ni. Chief Minister nen hian chhiatna thleng chungchang leh hmalak zui dan tur te an sawi dun. Dar 11:00 ah Pu Kiren Rijiju, Minister, Parliamentary Affairs and Minority Affairs chu a office Chief Minister hian a hmu a, inkawmna hun tha tak an nei. Mizoram mamawh hrang hrang te a thlen a, Pu Kiren Rijiju chuan PMJVK hnuaia Project hrang hrang 65 te chu a theih anga tihhlawhtlinsak ngei a lo tiam a ni. Project pending mek leh Project thar chungchangte pawh an sawidun. Chief Minister hian Pu Kiren Rijiju chu Parliamentary Affairs Minister a nihna angin Mizoram atanga Lok Sabha MP awmchhun Pu Richard Vanlalhmangaiha chu NDA ni lo, INDIA pawh ni lo tana thutna tur lo ngaihtuahsak turin a ngen a. Mizoram MP hi House chhunga thusawina hun tam thei ang ber pe turin a ngensak bawk. He ngenna hi Union Minister hian bawhzuisak a lo tiam a ni. Dar 12:30 ah Pu Jyotiraditya Scindia, Minister of DoNER and Minister of Comminications chu a office ah a va hmu leh bawk a. Pu Jyotiraditya Scindia pa, Pu Madhavrao Scindia hi Central Minister a nih lai vel khan Mizoram Chief Minister Pu Lalduhoma nen hian thian tha tak an ni a. A pa thian hlui anih angin Pu Jyotiraditya pawh hian Chief Minister hi a lo ngaina hle. Mizoram hmasawnna atan inkawmna hun tha tak an hmang a ni. DoNER Minister hian Mizoram in NEC kaltlanga sum a hmuh thin chu tihpun a lo intiam a. NESIDS OTRI hi Mizoram mila guideline her danglam a lo remti bawk. Externally Aided Project (EAP) hnuaia Mizoramin sum a hmuh thin leh hemi kawnga harsatna te lo enfel a intiam a. Forest Clearance hmuh theihloh avanga project pending thin chungchang te, NEC thuneihna tlahniam zel chu veiawm an tih thu te an sawi dun a ni. Chawhnu dar 2:00 ah Pu JP Nadda, Minister of Health and Minister of Chemicals and Fertilizers chu a office ah a hmu leh a. Union Health Minister hian Zoram Medical College (ZMC) tana Special Package dilna thehluh tawh atanga 1st Installment, Rs 170 Crore pek chhuah thuai anih tur thu a lo hrilh a. ZMC tihchangtlun zel dan tur leh Health Sector a Mizoram hmasawn dan tur kawng hrang hrang an sawidun bawk a ni. Dar 3:30 ah Dr S Jaishankar, External Affairs Minister chu a office ah a hmu a. An pahnih chauha inkawmfalna hun neiin thu pawimawh tak tak an sawi dun. Mizoram leh a chhehvel politics inlumlet dan te ngun takin an sawi dun a, Chief Minister hi hemi thuah hian mawhphurhna lian tak pek mek a ni. Tlai dar 4:00 ah Pu Pabitra Margherita, Minister of State for External Affairs and Textiles nen a office ah inkawmna hun tha tak an nei a. Inpawh takin Mizoram hmasawnna tur kawng hrang hrang a sawipui. Dar 4:30 ah Pu Ajay Kumar Bhalla, Home Secretary chu a pisa ah a hmu a. Home Secretary chuan Cyclone Remal avanga Mizoramin chhiatna hrang hrang a tawrh a chhawmdawlna tur Rs 21.64 Crore chu SDRF hnuaiah pekchhuah a nih tawh thu leh 2nd Installment pek chhuah thuai anih tur thu a lo hrilh. Mizoramin Security Related Expenditure (SRE) hnuaia sum a dawn ve ngailoh chungchang pawh CM hian a sawichhuak a, Home Secretary hian bawhzui a lo intiam a ni. Raltlan enkawlna tura mamawh hrang hrangte leh chhawmdawlna pek tur te a thlen bawk a, Home Secretary hian an bawhzui tur thu a lo hrilh a ni. Dar 6:15 ah Pu Ajit Doval, National Security Adviser nen a chenna inah inkawmna hun tha tak an nei a. Indian Army hnuaia Mizo Scout Battalion din chungchang te a sawipui a, Myanmar ram buai chungchang leh hmalak zel dan tur te an sawi dun bawk. Chief Minister hi Pu Richard Vanlalhmangaiha, MP, Pu Vanlaldina Fanai, Commissioner & Secretary to CM, Pu Jonathan Lalremruata, OSD to CM leh Additional PS ten an tawiawm thin a ni. Attachment Loading attachment...",Dated: 22 nd Jun 24 1:21 PM,https://dipr.mizoram.gov.in/post/chief-minister-delhi-tour-dt-21062024-khaikhawmna |
INTERNATIONAL OLYMPIC DAY PUALIN OLYMPIC DAY RUN NEIH A NI,"907/2024-2025 Aizawl, 22.06.2024: Tukin khan International Olympic Day pualin Olympic Day Run neih a ni a. Chanmari leh Sikulpuikawn atangin AR Ground pan in sports association hrang hrang atangin infiammi 1000 chuang an tlan a. Zing dar 7:00 ah AR Ground ah khuallian Sports & Youth Services Minister Pu Lalnghinglova Hmar hovin hun hman ho leh a ni. Khuallian Minister Pu Lalnghinglova Hmar chuan infiammite chu Olympic Day chibai buk in, an kal zelna turah theihtawp chhuah turin a chah a. Sports & Youth Services Minister chuan Olympic Games ah infiamna discipline a inthlak ve reng thu a sawi a. He Games, khawvelin a ngaihhlut leh khawvel infiammite intawhkhawmna pui berah hian Mizo thalai tam zawk an la tel theih a beisei thu a sawi. Tukin Olympic Day Run ah hian sports association anga tel tam ber te hnenah lawmman pek a ni a. Mizoram Badminton Association hnenah lawmman cheng sing khat pek a ni. Mizoram Football Association hnenah lawmman pahnihna cheng sang sarih pek niin, Mizoram Amateur Taekwondo Association ten lawmman pathumna cheng sang nga pek a ni bawk. Mizoram Olympic Association President Pu Robert Romawia Royte chuan vawiin programme hi kaihruaiin, Pu V. Lalzawmliana, Secretary General, Mizoram Olympic Association chuan Report a pe a. International Olympic Committee President thuchah chhiar chhuah ni bawkin, AR Ground programme hi Senior Vice President Pu F. Lalnienga, Mizoram Olympic Association chuan lawmthu sawiin hun a khar a ni. Attachment Loading attachment...",Dated: 22 nd Jun 24 12:09 PM,https://dipr.mizoram.gov.in/post/international-olympic-day-pualin-olympic-day-run-neih-a-ni |
"Social Welfare, Tribal Affairs, Women & Child Development Hriattirna","906/2024-2025 Aizawl, the 22nd June, 2024: Social Welfare, Tribal Affairs, Women & Child Development chuan June ni 21, 2024 khan Notification chhuahin Aganwadi hnathawk (workers) leh a puitu (helpers) te zinga dawng thei chinte chu lumpsum retirement gratuity cheng ₹10,000 leh ₹7500 a pe dawn a ni.",Dated: 22 nd Jun 24 12:06 PM,https://dipr.mizoram.gov.in/post/social-welfare-tribal-affairs-women-child-development-hriattirna |
Sports Minister in lehkhabu tlangzarh,"905/2024-2025 Aizawl, the 21st of June, 2024: Vawiin chawhnu khan Sports Minister Pu Lalnghinglova Hmar chuan Pu Hmangaihhlima lehkhabu ziah “Thlantui far (Infiamna thu ngaihnawm)” chu MZP Conference Hall, Treasury Square-ah a tlangzarh. Lehkhabu tlangzarh puala inkhawm tâwiah Sports Minister Pu Lalnghinglova Hmar chuan thu sawiin, khawvelin mifing a tih te chu lehkhabu chhiar tam leh chhiar zau an nih thu a sawi a. Computer, internet leh smartphone lar hnuah lehkhabu leh ziakmite hlutna tlahniam hman viau mah se, thangthar zingah lehkha chhiar taima an tam zel avangin hma a sawn chho leh mek a ni, a ti. Mizote chu eizawnna, zirna leh hnathawh kawngah hmasawn tur chuan thlantui far khawpa thawk turin kan inbuatsaih a ngaih thu a sawi bawk. Pu Hmangaihhlima (Hmaa Hauzel) hi Aizawl Post chanchinbu-a infiamna column ziaktu a ni a. A lehkhabu ziah, phek 224 a chhahah hian thuziak tawi 35 awmin, sports discipline hrang hranga infiammi langsarte thawhrimna chungchang ziah a ni. A man hi Rs. 299 a ni. Attachment Loading attachment...",Dated: 21 st Jun 24 6:37 PM,https://dipr.mizoram.gov.in/post/sports-minister-in-lehkhabu-tlangzarh |
MIZORAM POLICE PRESS STATEMENT,"904/2024-2025 CRIMINAL LAW THAR HMANG TURA MIZORAM SORKAR HMALAK TAWHTE Misual leh dan bawhchhia te hremna dan thar (Major Criminal Law) - Bharatiya Nyaya Sanhita (BNS), Bharatiya Nagarik Suraksha Sanhita (BNSS) leh Bharatiya Sakshya Adhiniyam (BSA) chu July 1, 2024 atang hian India ram pumah hman tan a ni dawn a. Tluang tak leh harsatna lian tham awm lova heng dan thar pathumte hi hman a nih theihna atan Mizoram Sorkar chuan theihtawp a chhuah a ni. Dan thar hman chungchanga hmalakna atan hian Police Headquarters (PHQ) hnuaiah Committee pawimawh panga, 1) Legal Issues, 2) Technology Upgradation, 3) Training, 4) Digital Investigation leh 5) Financial Implication te din a ni a. Heng Committee te hian thil tul leh mamawh hrang hrang te zir chiangin, heng dan thar hi hlawhtling taka hman a nih theihna atan rawtna te an siam a ni. Police mi leh sate tan Criminal Law thar pualin Mizorama District hrang hranga Police mi leh sa 1492 hnenah a belhkhawmin Training vawi 55 buatsaih a ni tawh a, Police Station staff leh Supervisory Officer zinga 93% hnenah training pek a ni tawh a ni. Hei bakah hian kohhran, School leh NGO te hnenah training pek ṭhin niin, hriat theih chinah heng training-ah te hian mi 1965 an tel a ni. Heng district level-a Training te bakah hian Police Headquarters (PHQ) level-ah BPR&D, Mizoram Law College leh FSL Department te thawhpui niin Training hrang hrang buatsaih a ni bawk. Forensic Investigation Training hi kalpui mek a ni a, Dt.28.6.2024 ah hian zawh hman tura ruahman a ni. Judicial Officer leh Public Prosecutors Training hi Mizoram Sorkar leh Gauhati High Court tangkawpin Ni 24 atanga Ni 29 June 2024 thleng hian nei turin a ruahman a, heta training rawn petu turte chu Judicial Academy, Assam an ni. Ni 13 – 14 June 2024 chhung khan Jail Superintendent te tan Training buatsaih tawh niin, ni 13 – 14 June 2024 khan Jailor / Asst. Jailor te tan Training pek bawk a ni a, training chhuak tawh te hian ni 24-28 June 2024 chhungin Jail Warden te hnenah training ve leh chhawng tura ruahman a ni. Mipui nawlpui leh Police mi leh sa ngei te tan pawha inzirna turin heng Criminal Law thar atanga a pawimawh zual lawr khawmin Awareness video te English leh Mizo version ten siam a ni a. Tin, Case IO te hman tur Booklet – ‘Compendium of Forms for IOs’, ‘Handbook for IOs’ te pawh Mizoram mila siam Unit tinah thawn darh a ni bawk. FIR, Zero FIR leh e-FIR, investigation tih laia video leh thlalak dan tur, statement record dan, FIR ziah luh, pawngsual leh mipat hmeichhiatna kaihhnawih chhuina, POCSO Act kaihhnawih leh naupang laka hleilenna thil te, chargesheet theh luh chungchangah thuchhuah/thupek (Standing Order) paruk tihchhuah tawh a ni. Offline CCTNS system-a heng dan thar pathum hmanna tur patch te chu hlawhtling takin an test tawh a ni a, Police Station tinah hman theih turin deploy vek tawh a ni. CCTNS System Integrator thar ruai tura hmalak mek a ni bawk. Mizoram Police chuan Mobile Forensic Van pali (4) lei tawhin heng District Headquarters viz. Aizawl, Lunglei, Champhai leh Kolasib ah te hian a dah tawh a ni. SP Aizawl, Champhai leh Lunglei te chuan dan bawhchhiatna liantham (heinous offences)-ah te uluk taka crime scene videography an ti tan tawh bawk a ni. Dt.15.6.2024 khan IGP(Law & Order) chuan All India Radio (AIR)-ah heng dan thar pathum chungchanga mipuite hriattur (Public Awareness) inhrilhhriatna leh inkawmna (Radio Talk) a nei bawk a ni. Video Center hi District Police leh Police Station tina awm turin ruahman a ni. Bharatiya Nagarik Suraksha Sanhita (BNSS) hi hmang turin Mizoram Sorkar in a pawm tawh a, Law and Judicial Department in ni 21.6.2024 hian Notification an tichhuak (issue) dawn a ni.",Dated: 21 st Jun 24 6:34 PM,https://dipr.mizoram.gov.in/post/mizoram-police-press-statement1718975097 |
'INTER-MINISTERIAL CENTRAL TEAM' TEN THLIPUI ' REMAL' VANG A MIZORAM HMUN HRANG HRANGA CHHIATNA THLENG AN ENDIK,"903/2024-2025 Aizawl dated 21st June 2024: Vawiin khan thlipui Remal avanga Mizoram hmun hrang hrang a chhiatna thleng endik tur a Sawrkar laipuiin a ruat,'Inter-Ministerial Central Team' te chu Lengpuiah lo tumin, Sairang, Sairang Dinthar leh Sihhmui a tui lian vang a chhiatna hrang hrang an endik a. Central Team-ah hian Pu Adelbert Susngi, Regional Officer, MoRTH, Pu Rajeev Singh, SE, Ministry of Jal Shakti, Pu Moti Ram, Assistant Commissioner, Rural Development-te an tel a. Pu PC Lalchunglura, Joint Director(Ops.), DM&R, Pu Isaac Lalrempuia, Addl. DC, Pu Hmingthanzuala, IPRO, PWD leh PHE-a hotuten Central Team-te hi an tawiawm a, Sihhmui Village Council hruaituten chhiatna thlenna hmun te an enpui bawk a ni. Chhinchhiah danin May ni 28, 2024 a Remal thlipui avang khan Sairangah chenna in 28 tuiin a chim pil a, in dinglai 10 tui lian hian a khawih chhe tel a. Heng zingah hian Zirna in, Mosque leh Mandir a tel a ni. Sihhmuiah hian tui lian hian lawngleng 12 a la bo a, balu lakna kawng te tichhiain tlawng kam a nul siam thahnem tak a tichhe bawk a ni. Sairang Dinthar vengah hian chenna in 12 leh zirna in 1 tui lian vang hian a chhe bawk a ni. Inter-Ministerial Central Team-te hi June ni 25, 2024 thleng an cham ang a, an cham chhung hian Greater Aizawl Water Supply Scheme Phase I & II, Melthum/Hlimen leimin te, Kulikawn leh ITI veng thlanmual te, ZMC Falkawn leimin hlauhawm lai te, Aizawl - Aibawk -Darlung inkar kawng te, Durtlang leh Kanan veng thlanmual te leh Zawlpui zau, Serchhip te hemi an tlawh dawn a ni. Attachment Loading attachment...",Dated: 21 st Jun 24 5:42 PM,https://dipr.mizoram.gov.in/post/inter-ministerial-central-team-ten-thlipui-remal-vang-a-mizoram-hmun-hrang-hrang-a-chhiatna-thleng-an-endik |
PHED Minister leh Cyclone Remal avanga chhiatna thleng a hmuna rawn endik tur Inter Ministerial Central Team te inkawm,"902/2024-2025 A izawl the 21st June, 2024: Vawiin tlai khan PHE Minister Prof Lalnilawma chuan a office chamber, MINECO-ah Cyclone Remal avanga Mizoram hmun hrang hrangah chhiatna thleng rawn endik tur Inter Ministerial Central Team te a kawm a. Vawiinah member pathum - Pu Rajaveer Singh, SE, Ministry of Jal Shakti, Pu Adelbert Susngi, RO, MoRT leh Pu Moti Ram, Assistant Commissioner, RD te an lo thleng hmasa a. Naktuk hian member dang an rawn thleng belh leh dawn a ni. Prof Lalnilawma, PHED Minister chuan Central Team te chu Mizoramah lo lawmin Cyclone Remal avanga Mizoram hmun hrang hranga chhiatna thleng chungchang te a lo hrilhfiah a. A bikin a department kaihnawih - PHE, Horticulture leh Rural Development Department kaihhnawih a harsatna thleng chungchang te a sawipui. Greater Aizawl Water Supply Phase -I a chhiat vek thu leh a khawl te repair tura thawnchhuah a nih thu a sawi a. Tui thianghlim mamawh ang pump chhoh a theih loh avanga mipuiin harsatna an tawh te sawiin central team chu an thil hmuh te behchhan anga Mizoram in mamawh Central Sawrkar hnena a thehluh te pawh a theih anga chak a lo enzui sak an mamawh tih a hrilh a ni. Meetingah hian DM&R Secretary bakah concerned Department aiawhin Secretary, E-in-C, Director leh official pawimawh te an tel a ni. Attachment Loading attachment...",Dated: 21 st Jun 24 5:38 PM,https://dipr.mizoram.gov.in/post/phed-minister-leh-cyclone-remal-avanga-chhiatna-thleng-a-hmuna-rawn-endik-tur-inter-ministerial-central-team-te-inkawm |
LUNGLEI MUNICIPAL COUNCIL 6th BOARD OF COUNCILLOR MEETING NEIH A NI,"901/2024-2025 LUNGLEI; the 21 st June, 2024: Vawiin chawhma dar 11 AM khan Convention Centre Board of Councillor (BoC) Hall ah Lunglei Municipal Council 6 th Board of Councillor Meeting neih a ni. He hun hi Pu Lalzuithanga, Chairman, LMC chuan kaihruaiin BoC a Business 7 sawiho a ni. Vawiina BoC meeting a Business 7 sawiho te chu Discussion and Approval of Budget for the year 2024-2025, Approval of Property Tax Grading Submitted by Municipal Valuation Committee, Submission of Proposals of Work under ULB Grant 2024-2025, Selection of Sites for Urban Foresty Project, LMC, Approval of The Lunglei Municipal Council (Registration and Control of Dogs) Regulation, 2024, Approval of Standard Operating Procedures (SOP) for Fund Utilisation leh Revision of Fixation of Hnatlang phat/ In run rate within Lunglei Municipal Council te a ni. Pu Zorinsanga Hmar, Excutive Councillor chuan Lunglei Municipal Council chu January ni 13, 2023 a Mizoram Sorkarin a din chauh a ni a, Lunglei khawpui hmasawnna hnathawhna tur sum leh pai mawmawh pawh kumin atang hian Sorkarin budget a dah tak avangin vawiin ah hian budget session hmasaber chu kan nei thei ta a ni a ti. Kumin 2024-2025 Financial Year a State Tax Devolution atang a Grant in Aid chu Rs 602.97 lakhs a ni a. Kum hmasa aia punna 339.47% a ni. Hei bakah hian Capital Receipts kan hmuh tur hi 2 nd Mizoram State Finance Commission recommendation angin Mizoram chhunga Urban Local Body tana 15 th Finance Commission in Grant a rawn pek atangin Aizawl Municipal Corporation nena la insem ngai rih a. Hei hi 15 th FinanceCommission thutkhawm anih dawn laia LMC la pian loh vang a ni. Ti chuan Finance Commission atang a grant 2024-2025 hmu tura kan beissei zat chu Rs 923.11 lakhs a ni . Hemi baka LMC in thawhchhuah a in beisei zat chu Rs 118.54 lakhs a ni. Lunglei Municipal Council Budget Estimate 2024-2025 chu Rs 1644.62lakhs a ni. Pu Zorinsanga Hmar , Executive Councillor Budget changtu chuan kum 2024-2025 Budget estimate Rs 1644.62 lakhs a phar chu LMC Councillor ten lungrual takin an pawm a ni. Approval of Property Tax Grading Submitted by Municipal Valuation Committee, ngun taka sawihona leh ngaihtuahna sen a ni a. Property Tax awlsam zawka a khawn a nih theih theih nan Grading 3 a siam a ni a Grading A hi Main Road leh Commercial area kawngpuia awmte, Grade B hi Metalled Road kawngpui leh a thlen theih chin hmunte leh Grade C hi Internal Ropad (kuchha road) leh motor thlen theih lohna hmunte nise tih chu tha a tih a ni. Flor rate pawh hetiang hian bituk a ni Grade A-3% aia sang lo tur, Grade – B 2.5% aia sang lo tur, Grade-C 2.0% aia sang lo tur tur tih a ni. Submission of Proposals of Work under ULB Grant 2024-2025 Kum 2024- 2025 Urban Local Body Grant atanga hnathawh tur ruahmanna hrang hrangte sawiho nise, Hei hi Budget 2024-2025 siam mila ruahmanna hi kalpui theih nise, sum hi kumin a hmuh beisei a ni a, chuvangin ruahmanna hi a hma lam a thehlut tura pawm a ni. Selection Site of Urban Forestry Project, LMC, Lunglei Municipal Council area chhungah Urban Forestry Project kalpui Executive Council Meeting in tha a tih angin Darkhuang tlangah thing phun a ni a. Project hi kalpui leh tura ruahmanna siam a, a hmun te thlan fel lawk nise tih hi pawm tlan ani bawk. Approval of the Lunglei Municipal (Regulation and Control of Dogs). He ruahmanna hi hi Executive hmasa leh BoC in a rel tawh angin Regulation ang a kalpui tha tih a ni. Standard Operating Procedures for Fund Utilisation, Lunglei Municipal Council hnuaia Ward hrang hrang hmasawnna atanan Councillor te hman tur, Councillor Development Fund /Urban Local Body Grant/Propety Tax Return tangkai zawk leh kalphung fel zawka hman a nih theih nan kaihhruaina( Guidelines) siam a, Heng Guidelines hi 1 st April 2024 atang hman tan tura pawm a ni. Revision and Fixation of Hnatlang phat/In run rate within LMC, Lunglei Local Council Association ten rawtna an lo thlen angin hei hi The Mizoram Municipalities (Ward Committee and Local Council) Rules, 2010 Section 29 in a sawi angin tha a tih chuan Municipal Authority in abi thliah thei ang tih angin rawtna lo lut hi sawiho a rate siam nise, Hnatlang phat Rs 200/- leh In run Rs 400/ nise tih pawm a ni bawk. BoC-ah hian LMC CEO Pu Donny Laruatsanga pawhin a tel pui a ni. Attachment Loading attachment...",Dated: 21 st Jun 24 5:32 PM,https://dipr.mizoram.gov.in/post/lunglei-municipal-council-6th-board-of-councillor-meeting-neih-a-ni |
SIAHAAH 10th INTERNATIONAL DAY OF YOGA LAWMNA HUN HMAN A NI,"900/2024-2025 Dated Siaha 21st June, 2024: 20th Battalion Assam Rifles bultumin tukin zing dar 7:00 khan Helipad, Siahaah ""Yoga, mahni leh khawtlang tan (Yoga for Self and Society)"" tih thupuia hmangin International Day of Yoga Vawi 10-na lawmna hun hman a ni. Major Raj Kishor, Company Commander, 20th Battalion Assam Rifles chuan 'International Day of Yoga' chhim tura kalkhawm te hnenah lawmthu sawina a nei hmasa a. India ram chauh ni lo khawvel ram hrang hrangten Yoga thatna kawng tam tak an hre tawh a, uar takin khawvel hmun hrang hrangah Yoga insawizawina kalpui thin a ni tiin Khawvel pum huap Yoga Day chu United Nations (UN) pawhin a lo puanphah tawh a ni, a ti. Yoga chu rilru hriselna piah lamah taksa hriselna atan thil tangkai tak a nih avangin mipuiten uar zawk a kan hman zel a tul hle tih a sawi a. Major Raj Kishor chuan Yoga insawizawina hi nitin nunphungah la lut theuh ila, rilru hriselna piah lamah taksa hriselna a thlen ang a, natna tam tak lakah kan fihlim dawn tiin urhsun zawk a hmang zel turin Siaha mipuite a sawm nghal bawk. Tukin 'International Day of Yoga' lawmna pual hian Yoga insawizawina chi hrang hrang tih a ni a. Pu Dhara Singh, Madhya Pradesh chuan Yoga insawizawina hun hi a kaihruaiin a hmanpui a ni. Attachment Loading attachment...",Dated: 21 st Jun 24 5:23 PM,https://dipr.mizoram.gov.in/post/siahaah-10th-international-day-of-yoga-lawmna-hun-hman-a-ni |
"ZORAM MEDICAL COLLEGE (ZMC), FALKAWN-AH THIN CANCER ZAI A NI","899/2024-2025 Aizawl the 21st June, 2024: Thin (Liver) Cancer leh Mit (gallbladder) Cancer te hi 'Cancer rau rauah pawh zai harsa leh huphurhawm' an tih a ni thin a. Mizoram-ah phei chuan zai theih loh deuh thawa ngaih a nih avangin phai lamah mi tam tak kan in-Refer thin a ni. Hun eng emaw atang khan regular takin Mit cancer hi Zoram Medical College (ZMC)-ah an lo zai thei tawh a, case eng emaw zat zai tawhin, mi tam takin an dampui tawh a ni. Mit hi Thin (liver)-ah a bei avangin Mit Cancer-ah hian Mit bakah Thin eng emaw chen Segment 4B&5) paih tel a ngai thin a, hei hi ZMC-ah Hepatobiliary Surgery an zai tanna a lo ni ta a. General Surgery Department hnuaia zai leh enkawl niin, ICU leh hnimhlum lam, Anaesthesiology Department leh Department pawimawh dangte nen tang kawpa enkawl thin a ni. Zoram Medical College (ZMC)-ah hian tunlai khawl changkang tak tak an nei a, a hmang thei doctor-te pawh training ten an kal nasa hle a. Tata Memorial Hospital, Mumbai-ah pawh Thin Cancer zai chungchang training in an kal a. Tun tumah hian Mizoram-a la zai ngai loh Thin (Liver) Cancer Zaipui (Major Liver Resection) hi an thei ta a. Thin vei lam pumpui paih (Left Hepatectomy) a ni a, Thin vei lam chawmtu thisen zampui hrang hrang (Left portal vein, Left Hepatic Vein, Left Hepatic Artery) te uluk taka lak a ni a, Thin atang Mit tui luanna (Left Hepatic Duct) chu uluk taka tawn a ni bawk. Thin zai hi a thi duh em em a, thisen zam a tam avangin a hlauhawm bik em em a ni. Khawl changkang tak Water Jet (Tui Phuh Chakna hmanga Inzaina) hmangin Thin cancer hi an zai a, hei hian nasa takin Surgeon-te a pui a. Thisen chhuak nasa lutuk turte vengin zai dan chin turte hmuh a ti awlsam em em a, Argon gas hmang- Argon Plasma Coagulation (APC) khawl hmangin thin zai tawh lai chu an kap sawr leh a, hei hian thi put tur tam tak a veng a ni. Thin Cancer hlawhtling taka zaitu team te hi Surgeon Dr. Samuel Lalhruaizela, Associate Professor leh Assistant Surgeon Dr. Willie Lalhruaitluanga, Assistant Professor, Department of Surgery-te an ni a, Head of Deapartment-te rawn chungin tha takin an zai a ni. Anni bakah hian Junior Doctor leh Nursing Staff thiam tak takten an pui a, ICU lamah Anaesthesiology team ten damlo te hi tha tak leh uluk takin an enkawl bawk a ni. ZMC-ah hian cancer chi hrang hrang an zai nasa em em tawh a, damlo tam takin Doctor-te kaltlangin Pathian tihdamna an chang tawh nghe nghe a. Golden Card hmangin a thlawn vekin damlote hi enkawl an ni a, heng bakah hian Healthcare leh sawrkar MR bill theih zawng zawng pawh kalpui mek a ni bawk. Attachment Loading attachment...",Dated: 21 st Jun 24 4:59 PM,https://dipr.mizoram.gov.in/post/zoram-medical-college-zmc-falkawn-ah-thin-cancer-zai-a-ni |
Sardar Patel National Unity Award atan rawtna thehluh theih,"898/2024-2025 Aizawl the 21st June, 2024 : India ram inpumkhatna leh inunauna atana thawk tha te hnenah India Sawrkar chuan civil mite chawimawina sang Sardar Patel National Unity award chu National Unity Day, October 31, 2024 ah a pe leh dawn a. He award dawng thei tur rawtna thehlut duh te chuan awards.gov.in kaltlangin June 1, 2024 atanga July 31, 2024 thlengin thehluh theih a ni. He Award dawng tura rawtna online-a thehlut turte tan Recommending Authority tinte chuan kum hmasa lama Login ID leh Password ngai hmangin an thehlut thei ang. Login details kimchang theihnghilh emaw tibote chuan sopub@nic.in ah hian mahni Official Email ID hmangin Login ID leh Password chu dil leh theih a ni ang.",Dated: 21 st Jun 24 4:29 PM,https://dipr.mizoram.gov.in/post/sardar-patel-national-unity-award-atan-rawtna-thehluh-theih1718967585 |
HEALTH MINISTER IN MIZORAM STATE HEALTH CARE SOCIETY OFFICE THAR A HAWNG,"897/2024-2025 Aizawl, 21.06.2024: Mizoram State Health Care Society (MSHCS) Office, Dinthar ami chu Mizoram Health System Strengthening Project (MHSSP) kaltlanga thawm that a ni a. Health & Family Welfare Minister Pi Lalrinpuii chuan a hawng a ni. Health Minister chuan Mizoram State Health Care Society in Office thar tha tak an nei chu lawmawm a tih thu sawii, a hlawhtlin theihna atana thawktu zawng zawng chungah lawmthu a sawi a. World Bank lama Health Department thawhpui lo kalte chungah lawmthu sawi bawkin, hmalak hona hrang hrangah theihtawp mipui tan an chhuah thin avangin lawmthu a sawi a ni. Office Building hawnna inkhawm hi Dr. Biakthansangi, CEO, MSHCS chuan a kaihruai a. Pi Elina Pradhan, Sr. Health Specialist, World Bank chuan thu saiw bawkin, Mizoram sawrkarin mipuite hriselna leh inenkawlna tihhmasawn kawngah thahnem a ngai tak zet tiah a hmuh thu a sawi a ni. Inkhawm hi Dr. Eric Zomawia, Project Director, MHSSP chuan lawmthu sawiin a khar a ni. Vawiin building hawn tak hi a project hmingah chuan “Repair and Renovation of Mizoram State Health Care Society Office” vuah niin, contractor pahnih (Brilliant Consultancy leh M/s Lalhruaitluanga) in an thawk a. Contract Agreement zat chu Rs. 105.2 lakhs a ni a. February ni 15, 2023 khan thawh tan niin April ni 28, 2024 khan an zo a ni. Office hi chhawng hnih niin, a chung (kawng an) ah CEO Room, Program Manager, Office Staff Room leh reception area a awm a. A chhawng hnuai zawkah Deputy CEO Room bakah Officer hrang hrang thutna te, establishment section, store room leh conference room te a awm a ni. Attachment Loading attachment...",Dated: 21 st Jun 24 4:04 PM,https://dipr.mizoram.gov.in/post/health-minister-in-mizoram-state-health-care-society-office-thar-a-hawng |
Kolasib DIPRO thar leh District MJA ten inkawmhona leh MJA T-shirt tlangzarhna hun an hmang,"896/2024-2025 Dated Kolasib the 21st June, 2024: Vawiin khan Kolasib District Information & Public Relations Officer thar Pu David A Lalhmingchhuana chuan a office chamber-ah Mizoram Journalists' Association (MJA), Kolasib District member-te nen inhmelhriat nana thingpui in hona leh inkawm hona hun a buatsaih. Kolasib DIPRO thar Pu David A Lalhmingchhuana chuan Kolasib District chu District lian tak leh Office leh inkaihhruaina ah pawh changtlung tak a nih angin MJA members pawh an thahnem in inrelbawlna felfai tak an neih a ni tih a lo hriat tawh thu a sawi a, Kolasib alo thlen atanga MJA member ten an lo dawnsawn danah lawmthu a sawi bawk. MJA chu I&PR nen thawkho tlat an nih avangin thawhhona tha tak an neih chhunzawm zel a beisei thu a sawi a, mipuite hnenah chanchin dik leh rintlak thlen kawngah theihtawp chhuah ho turin a sawm bawk. He inkawmhonaah hian District MJA te hi an President Pu Andrew Vanlalauva'n a ho a. MJA members te inhmelhriattirna a neih zawh in Kolasib District a MJA te hnathawh dan tlangpui te a tarlang nghal a. Pu Andrew Vanlalauvan thusawina a neih zawh hian inkawmhona neih zui niin, MJA ten chak zawk a hma an lak theih nan an mamawh te sawiin Sawrkar office-te'n chanchinbu kal tlanga advertisement an tihchhuah chungchangah sawrkarin chhuah man (rate) a bituk leh chhuah dan tur a siam anga display leh classified-a chhuah tur chi a dik taka kalpui a nih theih nan te leh advertisement te chanchinbu a pek thin chu a theih anga rotation a kal chhunzawm ni se an ti bawk. DIPRO leh MJA te inkawmhona an neih zawh hian Kolasib District MJA T-shirt tlangzarhna Pu David A Lalhmingchhuana, DIPRO hian a nei nghal a ni. Tun dinhmunah Kolasib District-ah hian MJA member 14 awmin, sawrkarin accreditation a pek prominent press representative 1 leh accredited journalist 13 an awm mek a ni. Attachment Loading attachment...",Dated: 21 st Jun 24 3:58 PM,https://dipr.mizoram.gov.in/post/kolasib-dipro-thar-leh-district-mja-ten-inkawmhona-leh-mja-t-shirt-tlangzarhna-hun-an-hmang |
Minister Pu Vanlalhlana’n Apex Bank Durtlang Branch hawng,"895/2024-2025 Aizawl, 21 st June, 2024: Vawiin khan PWD Minister Pu Vanlalhlana’n Mizoram Co-operative Apex Bank Ltd. (MCAB), Durtlang branch a hawng a. Hawnna inkhawm hi M. Suaka Auditorium, Durtlang-ah neih a ni. Minister Pu Vanlalhlana chuan a bial chhungah MCAB Ltd. in branch thar an hawng chu lawmawm a tih thu sawiin, Durtlang leh a chhehvel mipuite tan malsawmna thlentu a nih ngei a beisei thu a sawi a. MCAB chu Mizoram Bank a nih anga khawtlang mipuiten tangkai taka hmang thin turin sawm a. Mizorama bank hrang hrang awm zingah an pawisa hmuh atanga Mizoram mipuite hnena luangchhuak tha ber chu Mizoram Cooperative Apex Bank a nih thu sawiin, Deposit atanga Loan pekchhuah tehna CD Ratio pawh 78% lai a nih thu a sawi. AMinister hian amah ngei pawhin Apex Bank-ah savings account neiin, a in leh lo din nan pawh Apex Bank a hman tangkai thu sawiin, Durtlang mipuite pawn hmang tangkai ve ngei turin a sawm a ni. Sawrkar nen tha taka thawk tlang zel turin MCAB hi a sawm bawk a ni. Mizoram Co-operative Apex Bank Ltd. (MCAB) hi July ni 31, 1982 ah din a ni a, bank zawng zawng zinga Mizoram mipui leh sawrkar-in neitu nihna za a za (100%) a neihna Bank awmchhun a ni a, Deposit vaibelchhe 1,508 neiin Loan vaibelchhe 1,172 pek chhuah a ni. MCAB Durtlang Branch hawn tak hi Apex Bank branch 28-na a ni a, ATM dah nghal tura ruahman niin reiloteah hawn theih an inbeisei a. Aizawl khawpui chhungah Branch 13 neiin Aizawl pawnah branch 15 an nei mek a ni. ATM booth 35, mobile van ATM 2 (Lunglei & Mamit) chhiar telin an nei a, kumin chhung hian Branch thar 8 hawn hman an tum bawk a ni. MCAB hnuaiah a ngheta thawk mi 173 an awm mek a, Provisional Employee 30 awmin private security guard 90 an chhawr bawk a ni. MCAB Durtlang branch hawnna inkhawm hi MCAB Chairman Pu Lalnunsanga'n a kaihruai a, MCAB CEO Pu A. Lallungmuana'n report pe in, MCAB Director Pu Rosiamliana Ralte-i'n lawmthu sawiin hnu a khar a ni. Attachment Loading attachment...",Dated: 21 st Jun 24 3:54 PM,https://dipr.mizoram.gov.in/post/minister-pu-vanlalhlanan-apex-bank-durtlang-branch-hawng |
KVK Khawzawl buatsaihin Tomato chin leh thar chungchang inzirtirna neih a ni,"894/2024-2025 Rabung, 21st June 2024: Vawiin khan Rabung khuaah KVK Khawzawl buatsaihin Tomato chin leh thar chungchangah Farmers' Scientist Interaction neih a ni. He hun hi Dr. Malsawmkimi, Senior Scientist & Head chuan kaihruaiin zirtirna a pe nghal a, kuthnathawktu mi 53 an kalkhawm a ni. He huna kalkhawmte hnenah hian IIHR (NEH) hnuai a mi Tomato chi sem nghal a ni bawk. He huna kalkhawmte hian an Tomato chin chungchanga an harsatna tawhte leh hlawk zawka an thar chhuah theih dan tur te an sawiho a ni. Rabung khuaah hian chhungkaw engemawzatin eizawnna atan nasa takin Tomato chingin hma an la a kum 2023 atanga vawin thleng hian quintal 600-700 inkar an seng tawh a ni. Attachment Loading attachment...",Dated: 21 st Jun 24 2:58 PM,https://dipr.mizoram.gov.in/post/kvk-khawzawl-buatsaihin-tomato-chin-leh-thar-chungchang-inzirtirna-neih-a-ni |
HORTICULTURE MINISTER PROF. LALNILAWMA’N MIZO ACADEMY OF SCIENCES MEETING LEH SEMINAR HAWNG,"893/2024-2025 Aizawl the 21st June, 2024 : Vawiin khan Mizo Academy of Sciences (formerly MIPGRASS) General Body Meeting vawi 25-na leh Seminar on Science & Technology for Sustainable Development an neih chu Minister of State, Horitculture, etc. Prof. Lalnilawma’n Seminar Hall, Pachhunga University College-ah a hawng. MAS Meeting leh Seminar hawnna inkhawm ah hian Vice-President Prof. H. Lalruatsanga kaihhruaiah Khuallian Prof. Lalnilawma chuan thusawiin ‘sustainable development’ (hmasawnna ngelnghet) tih tawngkam hmanna a rei tawh ang huin a taka hmasawnna hmuh tur eng ang chiah nge awm tawh tih chu inenfiah a pawimawh a ni a ti a. Science hmasawnna chuan ram leh a mipuite tan hmasawnna a rawn keng tel tur a ni a, hmasawnna reng reng chu ‘sustainable development’ anga kalpui a nih loh chuan awmzia a nei thui thei lo tih a sawi bawk. Science thiamna chu a tha leh a chhe zawnga hman theih ve ve a nih laiin Mizoramah chuan thiltha tihna atana hman a ni ber chu lawmawm a ti a, science lama mithiamten an thiamna leh thuziahte chu Mizo ram leh hnam, khawtlang leh mipuite nunphung tih hmasawn (quality of life) nan hmang se tih a duh thu a sawi bawk. MAS member tunhnaia PhD, NET leh GATE degree hmu tharte a lawmpui thu sawiin Seminar hlawk taka an hman theih nandusakna a hlan a ni. Keynote Address sawitu Dr. Aldrin Malsawmtluanga chuan India ramin zalenna a hmuh phat atang khan ram hruaitute chu nuclear leh space programme lamin a hneh hle a, science thiamna hi ram hmasawnna hnuk ani tih an man hle a ni a ti a. Kum 1976-a Fundamental Duties Constitution-a an belhah chuan Article 51A-ah ‘India khua leh tui zawng zawng tih tur chu nitin nuna science hman tangkai te, mihring hmasawnna ngaihtuah te, thil reng reng uluk leh chik taka ngaihtuah a siamthat hna thawh te hi a ni’. Sustainable Development Goals (SDG) hian a tum chu khuarel thilte tichhe si lova mihring hmasawnna hnathawh a ni a; environmental, social leh economic lama hmasawnna tluantling thlen hi a tum a ni tih a sawi. Mihringte hian dam khawchhuah nan mamawh pathum a neih - chaw, tui leh energy tih tarlangin tun dinhmunah NITI Aayog-in SDG India Index 2020-a Mizoram a tehdan chuan India ramah a titha pasarihna a ni a ti. MAS General Secretary Report tarlan danin tunah hian member 502 an awm mek a. Vawiin MAS General Body Meeting thurel zingah Directorate of Science & Technology chu Department puitlinga hlankai te, Mizoram Science Research Database siam chungchang leh Single Use Plastic hman khapna dan khauh zawk kenkawh dan tur chungchang te a tel a ni. Attachment Loading attachment...",Dated: 21 st Jun 24 2:56 PM,https://dipr.mizoram.gov.in/post/horticulture-minister-prof-lalnilawman-mizo-academy-of-sciences-meeting-leh-seminar-hawng |
MADC hnuaia 07- Chakhei MDC Constituency By- Election neih turah List of Contesting Candidates tihchhuah a ni,"892/2024-2025 Dated Siaha, 21st June, 2024 : Mara Autonomous District Council (MADC) hnuaia 07- Chakhei MDC Constituency By- Election neih tura List of Contesting Candidate- te hming chu mipuite hmuh theih a tarlan a ni. MADC hnuaia 07- Chakhei MDC Constituency By- Election tur hian political party pathum atangin - Albert TT. Sachu (BJP), T.Essa (ZPM) leh K.C Ngobei ( MNF) ten hming an lo pe lut tawh a, Affidavit leh Document thil tel ngai ang angte chu endik (scrutinised) niin, sawiselna engmah awm loin candidate- te hian endikna hi an lo paltlang vek tawh bawk a. Vawiin tlailam dar 1 thleng khan inhuhdawk (withdrawal) hun pek niin,tumah inhnukdawk an awm loh avangin Contesting Candidate atan a pawm niin, Election Symbol pawh pek nghal vek an ni. 07- Chakhei MDC Constituency By- Election tur atana Contesting candidate-te leh an chhinchhiahna (Symbol) chu a hnuaiah hian tarlan a ni. 1. Albert TT. Sachu (BJP) - Lotus 2. T.Essa (ZPM) - Hat 3. K.C Ngobei (MNF)- Star 07- Chakhei MDC bial hi a bialtu, Pu K. Hrahmo chuan Mizoram State Legislative Assembly (MLA) inthlanpui, 2023-ah 40-Palak (ST) A/C bial aṭanga MLA-a thlan tlin a nih hnuah a chhuahsan a; bial ruak a nih tak avangin Mizoram State Election Commission chuan by-election nei turin ruahmanna a siam ta a ni. Ruahman lawk dan chuan June ni 28, 2024 (zirtawpni) zing dar 7:00 leh tlai dar 5:00 inkarah vote thlak a ni ang a. Vote tlate hi July ni 2, 2024 (thawhlehni )-ah chhiar a ni ang. Attachment Loading attachment...",Dated: 21 st Jun 24 2:48 PM,https://dipr.mizoram.gov.in/post/madc-hnuaia-07-chakhei-mdc-constituency-by-election-neih-turah-list-of-contesting-candidates-tihchhuah-a-ni |
"Champhaiah DCC, DLRC leh DLSC an thukhawm","891/2024-2025 Champhai, 21st June 2024: Vawiin khan Champhai District Consultative Committee (DCC), District Level Review Committee (DLRC) leh District Level Security Committee (DLSC) chu an Chairman, Champhai District Bawrhsap Pu James Lalrinchhana hovin Champhai DC Conference Hall-ah an ṭhu khawm a. Financial Inclusion chungchang leh ramdang nena insumdawn tawnnaah India pawisa a tam thei ang ber hman a nih theih dan tur te an sawiho. Thutkhawm kaihruaitu Pu James Lalrinchhana chuan member kalkhawmte lawmna thu sawiin, kum hnih leh thla hnih zet Champhai District-a a awm hnuah a hun a lo tawp ve dawn ta tih a tarlang a, he mi hun chhunga thawhpuina tha tak a dawn thin avangin lawmthu a sawi. Bawrhsap hian District Consultative Committee chu thutkhawm pawimawh tak, District sumpai che vel nghawng a ni, a ti a. Mipui leh bank-te inkarah thawhhona tha zawk awm se, banking system changtlung leh tha zawk pawh awm zel se a duh thu a sawi bawk a ni. Vawiin thutkhawm hi a bik taka Financial Inclusion ngaihtuahna tur Special meeting a nih angin thutkhawm hian Financial Inclusion kaihhnawihn thil hrang hrang - Financial Literary Camp buatsaih dan te, District chhunga ATM bun a nih tawh dan te, March 2025 hmaa District zawng zawng 100% Digitize tum a nih thu te, Digital Payment hman tlemna khua tihhmasawn dan tur te leh Telecom Service hmanga Financial Inclusion kalpui dan te thlirhoin an sawiho a. Hei bakah hian Champhai District chhunga Financial Inclusion kawnga la hnufual khua te chu Bank Branch hrang hrang ten chan insemin, hma an sawn theih nan hmalakna lo nei theuh se tiin an rel a ni. He hunah hian Pu Mrinal Giri, Manager & Lead District Officer, RBI chuan ramdang nena insumdawn tawnnaah India pawisa (Indian Rupee – INR) a tam thei ang bera hman a nih theihna atan a ruahmanna awm te a sawi zau a. Mizoram chu state lian ni lo mah se, ram pahnih – Bangladesh leh Myanmar te nena ramri nei a nih avangin state pawimawh tak a ni, a ti a. Indian Rupee a tam thei ang ber hman a nih theih nan Bank-te chu sumdawng ten Special Rupee Vostro Account an neih theih nana hma lo la theuh turin a ngen a ni. Vawiinah hian thutkhawm danga rel tawh thin - Bank venhimna kaihhnawih leh District chhunga sum chet vel dan te pawh sawi ho a ni. Vawiin thutkhawmah hian DCC member - Sawrkar department aiawhte, Sub Hqrs YMA aiawhte leh District chhunga Bank hrang hrang aiawhte an tel. Attachment Loading attachment...",Dated: 21 st Jun 24 2:44 PM,https://dipr.mizoram.gov.in/post/champhaiah-dcc-dlrc-leh-dlsc-an-thukhawm |
Health Minister in MGNSA 22nd Biennial General Conference a hmanpui,"890/2024-2025 Aizawl the 21st June, 2024: Pi Lalrinpuii, Health & Family Welfare Minister chuan vawiin khan Mizoram Govt Nursing Service Association (MGNSA) 22 nd Biennial General Conference 2024 chu Conference Hall, Civil Hospital-ah a hmanpui. Minister chuan Mizoram mipui vantlang hriselna kawnga Nurse-te pawimawhna leh an mawhphurhna san zia te sawiin, Nurse te hian an tawngkam khat lek pawh miin an dam phah sawng sawng theih thin avangin theihtawp chhuah lehzual turin a ngen a, Hospital enkawl thianghlimna leh faina kawnga an hmalakna te chu chhunzawm zel turin a sawm nghal bawk. Pi Lalrinpuii chuan Civil Hospitalin OPD Card online-a an issue ve thei ta chu chhuanawm a tih rualin, Hospital a damlo enkawlna kawnga record hrang hrangte fully computerised theih hun a nghahhlelh thu a sawi. Pu HS Lalremtluanga, President, MGNSA chuan Nursing Directorate an neih ve tak avanga lawmthu sawina a nei a, Association hmalakna hrang hrang a tarlang bawk. Pu Lalhmingmawia Thangluah, Secretary in khawmpuia an thupui – “Nurse's role in infection control and prevention” chungchang sawi hawnna a nei a. Vawiin Conference-ah hian pension a chhuakte thlahna leh member boralte sunna hun pawh hman a ni. Attachment Loading attachment...",Dated: 21 st Jun 24 2:31 PM,https://dipr.mizoram.gov.in/post/health-minister-in-mgnsa-22nd-biennial-general-conference-a-hmanpui |
CHIEF MINISTER IN UNION HOME MINISTER HMU,"889/2024-2025 Dated the 21st June, 2024: Nimin tlai lam khan Chief Minister Pu Lalduhoma chuan central sawrkar thara mi pawimawh hrang hrang leh All Finance Ministers' Meeting tel turin Delhi a thleng thla a. A thlen hnu lawkah Union Home Minister Pu Amit Shah chu a chenna inah a hmu a, inkawmna hun tha tak an nei. Chief Minister hian Cyclone Remal in a Mizorama chhiatna hrang hrang a thlen chungchangah Union Home Minister hnenah hian Memorundum a thehlut a, Union Home Minister hian a hmuna endik tur Central Team a rawn tir chho ang a; report an thehluh veleh chhawmdawlna an ngaihtuah tur thu a lo hrilh. Refugee chungchangah Central Sorkarin chhawmdawlna pek an tiam tih a lo hrilh bakah; Assam Rifles sawn chhuah chungchang pawh sawi dunin, Home Minister chuan thutlukna siamfel a ni tawh a, an insawn ngei dawn thu a lo hrilh a ni. Hemi bawhzui hian Chief Minister hian Mizorama a haw hunah Assam Rifles, Home, PHE, PWD leh P&E Department te Joint Meeting a ko ang. Pu Amit Shah hian Mizoram Sorkar hnuaia thawk tura Mizo Central Service Officers a dilte pawh tihhlawhtlinsak ngei a tum thu a lo hrilh a. Chief Minister -in August thla chhunga Mizoram tlawh tura a sawmna pawh tihhlawhtlin ngei a tum tur thu a hrilh a ni. Chief Minister hi Pu Richard Vanlalhmangaiha, MP, Pu Vanlaldina Fanai, Commissioner & Secretary to Chief Minister leh Pu Jonathan Lalremruata, OSD to Chief Minister ten an tawiawm. Pu Amit Shah nen an inkawm zawh hian Pu Tapan Deka, Director, Intelligence Bureau chuan Chief Minister hi Mizoram House ah a rawn hmu a, Mizoram harsatna hrang hrangte an sawi dun.",Dated: 21 st Jun 24 2:17 PM,https://dipr.mizoram.gov.in/post/chief-minister-in-union-home-minister-hmu1718959645 |
Aadhaar update chungchanga Serchhip DC hriattirna,"888/2024-2025 Dated Serchhip, the 21 st June, 2024: Aadhaar hi Sorkar laipui leh State Sorkar chuan a dah pawimawhin, Sorkar thil tihna reng rengah Aadhaar Number hman a ngai deuh zel tawh a. Hei vang hian Serchhip District chhunga khua leh tui te Aadhaar enrollment ngai pawimawh tur leh a hun taka Aadhaar update thin turin Serchhip DC Pu David Lalthantluanga chuan hriattirna a tichhuak. Heng ahnuaia tarlan te hi ngaihpawimawh theuh Turin DC chuan mipuite a ngen:- Kum 10 (sawm) aia upa chuan Aadhaar revalidation tih tur a ni a, Proof of Identity (Pol) (Mahni nihna fiahna) leh Proof of Address (PoA) (Mahni chenna fiahna) upload tur a ni. my Aadhaar portal-ah Rs. 25/- chawiin documents (Pol leh PoA) te upload-in mahni in-update/revalidate theih a ni. Aadhaar Enrollment Centre-ah Rs. 50 chawiin a tih theih bawk. Mobile phone number kan thlak chuan Aadhaar update zel tur a ni. Naupang kum 5 an tlin hunah leh kum 15 an tlin hunah Mandatory Biometric Update tih tur a ni a, kum 5 atanga kum 7 leh kum 15 atanga kum 17 inkar te tan a man chawi a ngai lo. (Zirlai zirna sang zawk/phai lama lehkha zir chhunzawm tum te tan phei chuan hei hi ngaihpawimawh tur a ni.)",Dated: 21 st Jun 24 1:08 PM,https://dipr.mizoram.gov.in/post/aadhaar-update-chungchanga-serchhip-dc-hriattirna |
PWD MINISTER IN Z.N. HIGHER SECONDARY SCHOOL PROGRAMME A HMANPUI,"887/2024-2025 Aizawl, 21.06.2024: Minister Pu Vanlalhlana chuan vawiin chawhma khan Z.N. Higher Secondary School, Bawngkawn in 6 th Inter School Swimming Competition a an school in medal an lak lawmna puala programme Bawngkawn South YMA Hall-a an buatsaih chu khuallian niin a hman pui. Minister chuan naupang leh thalai zinga tui hleuh thiam tak tak an awm chho zel chu lawmawm a tih thu sawiin, medal latute chu a lawmpui thu a sawi a. Ei leh in a that chhoh zel avangin leh hmanruate a that chhoh zel avangin Mizoram chu infiamna khawvelah hma a sawn zel thu leh, sawrkar pawhin infiammi te tan theihtawp a chhuha zel tur thu a sawi. Infiamna leh zirna kal kawp theilo anga ngaihdan awm thin chu thlak tha a tih thu Pu Vanlalhlana hian a sawi a. Khawvel a infiammi hmingthang tak tak zingah zirna degree sang tak tak nei tel an awm thu te sawiin, zirna ngaihthah chuang lovin tumruh tan chuan thil pakhat chauh ni lovah hlawhtlinna a hmuh theih thu a sawi. Minister Pu Vanlalhlana chuan zirlai khakhawm te chu ruihhlo laka fihlim tlat turin a chah bawk a ni. 6 th Inter School Swimming Competition hi Mizoram Aquatics Association buatsaih a ni a. Z.N. Higher Secondary School atang hian zirlai 17 telin, Gold Medal paruk leh Bronze Medal pakhat an lak bakah an zirlai pakhat chuan Open Category ah Gold a la bawk a. Senior Category ah champion in, Junior category ah 1 st runner up an ni bawk. Attachment Loading attachment...",Dated: 21 st Jun 24 12:34 PM,https://dipr.mizoram.gov.in/post/pwd-minister-in-zn-higher-secondary-school-programme-a-hmanpui |
LUNGLEIAH 10th INTERNATIONAL DAY OF YOGA LAWMNA HUN HMAN A NI,"886/2024-2025 Lunglei; the 21st June, 2024: Tukin zing dar 7:00 khan C.Thuamluaia Mualah ""Yoga, mahni leh khawtlang tan (Yoga for Self and Society)"" tih thupuia hmangin 2 Mizo BN NCC te leh Civil Officials ten International Day of Yoga Vawi 10-na lawmna hun an hmang. Commanding Officer, 2 Mizo BN NCC chuan International Day of Yoga chhim tura kalkhawm te hnenah lawmthu sawiin, rilru leh taksa hriselna atana Yoga insawizawina thatzia hi khawvel ram hrang hrang pawhin an hre tawh a, Khawvel pum huap Yoga Day te hial UN pawhin a lo puanphah tawh a ni. Chuvangin kan rilru leh taksa a lo hrisel that theih nan Yoga insawizawina hi kan nitin nunphungah la lut theuh ila, kan lo hrisel phah bakah kan taksa pawhin natna tam tak a do theih phah dawn a ni, a ti. Tukin C.Thuamluaia Muala 10th International Day of Yoga lawmna pual hian NCC cadets leh Staff te bakah civil official thenkhatte nen mi 400 velin Yoga insawizawina Asanas (Postures) leh Pranayama (Breathing techniques) hun an hmang nghal a ni. Attachment Loading attachment...",Dated: 21 st Jun 24 12:31 PM,https://dipr.mizoram.gov.in/post/lungleiah-10th-international-day-of-yoga-lawmna-hun-hman-a-ni |
Governor Dr Hari Babu Kambhampati in International Day of Yoga vawi 10-na lawmna pual program hmanpui,"885/2024-2025 Aizawl, the 21st June, 2024: Tukin zing kar khan Khawvel ram dangte rualin Aizawla Yoga tuipuitute chuan Hawla Indoor Stadium-a International Day of Yoga vawi 10-na lawmna ahuhoin an hmang. He hun hi Governor Dr Hari Babu Kambhampati chuan Khuallian niin a hmanpui a. Chief Secretary Dr Renu Sharma chu khualzahawm a nithung a. Kumin International Day of Yoga-ah hian thupui atan,”Yoga for self and society” hman a ni. Governor chuan India ram atanga Yoga rawn pianchhuah dan te, tunah chuan khawvel pumpuiah mi tam takin tuipui mekin nitin an taksa sawizawina an hman thin thu a sawi a. Yoga hmanga taksa insawizawi chu hriselna a nih bakah ram leh khawtlang hrisel zawk siam kan tumna kawngah te pawh hmalakna pawimawh a nih thu te a sawi. Mizoramah pawh Yoga tuipuitute an pung zel chu lawmawm a tih thu a sawi a, Mizoram hmelhmang mawi tak leh boruak thianghlim tak chu Yoga hmanga insawizawina atan hmun duhthusam a ni a ti a. Yoga thatna leh tangkaina mi tamzawk ten an lo hriat pawh theih turin Directorate of Ayush a thawk te pawh tan la zel turin a fuih. Full Speech of Governor Dr Hari Babu Kambhampati : https://dipr.mizoram.gov.in/post/speech-of-dr-hari-babu-kambhampati-honble-governor-of-mizoram-on-the-occasion-of-10th-international-day-of-yoga-at-hawla-indoor-stadium-republic-vengthlang-aizawl-on-21st-june-2024 He huna thusawitu dang, Chief Secretary Dr Renu Sharma chuan NCC Cadets leh kalkhawmte hnenah tunlai khawvel, hmasawnna leh kawng engkima intlansiaknaah hian rilru leh taksa hriselna atana tha lo te kan nitin nunah kan tawng thin a. Hetiang hunah hian kan taksa leh rilru hriselna ngaihpawimawh hi ka thlahthlam tur a ni lo a, hriselna atan kan tih theih awlsam tak leh hautak lo, khawi hmunah pawh ka tih theih chu Yoga hmanga insawizawina hi a ni a ti. Yoga Day pual program hi Dr. Vanlalsawma Principal Director, Health & Family Welfare Department chuan inlawmthu sawiin a tan. Khuallian leh Khualzahawmte thusawi zawhah Common Yoga Protocol neih niin Governor Dr Hari Babu Kambhampati, Lady Governor Dr Jayashree Kambhampati, Chief Secretary leh Yoga tuipuite chuan Common Yoga Protocol insawizawina an nei ho a ni. He Yoga Protocol-ah hian Ministry of AYUSH atanga yoga instructor hma hruaiin yoga exercise a tel te chu Asana hrang hrang an neih pui a. He hunah hian Yoga tuipuitute bakah hian NER Directorate leh Group HQ Silchar kaihhruaina Mizo Bn 1, Mizo Air SQN 1 leh Mizo Bn NCC 20-a NCC cadet-te bakah an Commanding Officer leh Instructor-te pawh an tel a ni. Common Yoga Protocol segment neih zawhah NCC unit hrang hranga Commanding Officer-te chuan Governor Dr Hari Babu Kambhampati leh Lady Governor Dr Jayashree Kambhampati, Chief Secretary Smt Renu Sharma leh Director leh official dangte hnenah ngaihhruina thilpek an hlan a. Governor Dr Hari Babu Kambhampati pawhin Yoga instructor leh special invitee dangte hnenah thilpek a hlan bawk. Report a tarlan dan chuan AYUSH Directorate hnuaiah Yoga Instructor 12 (Sawm leh pahnih) an awm mek a, chungte chu District Hospital 8 (Pariat)-ah te, Civil Hospital Aizawl-ah te, Integrated AYUSH Hospital Thenzawl-ah te, Administrative Training Institute (ATI)-ah te dah an ni. Programme hi Pi Sangchin Chinzah, Secretary, H&FW, Mizoram chuan lawmthu a khar a ni. Attachment Loading attachment...",Dated: 21 st Jun 24 12:21 PM,https://dipr.mizoram.gov.in/post/governor-dr-hari-babu-kambhampati-in-international-day-of-yoga-vawi-10-na-lawmna-pual-program-hmanpui |
Kolasib District a vawk hri lenna Infected Area ah puang,"884/2024-2025 Dated Kolasib the 21st June 2024: Kolasib District ah Pu Lalhmangaihzuala, Serlui B leh Pu Hmingthanfela, Kawnpui Venglai te ran vulh a tanga vawk thisen Sample test atangin African Swine Fever (ASF) ani tih finfiah ani a. Tin, an vawk vulh te hi an thih nual tawh bawk avangin leh he hri a darh zel loh nan he hri len mekna hmun hi Sr. Veterinary Officer Kolasib chuan INFECTED AREA ah June 20, 2024 khan a puang. Dr. K Lalbiaknungi Sr. Vety. Officer, District Vety Hospital, Kolasib chuan The Prevention & Control of Infectious and Contagious Disease in Animal Act 2009, Section 20 in thuneihna a pek angin hri hmuhna hmun Pu Lalhmangaihzuala Serlui B leh Pu Hmingthanfela Kawnpui Venglai te, an ran vulhna atanga KM-1 bial chhung chu June ni 20, 2024 atanga thu leh awm hma chu Vawk hri lenna hmun Infected Area a ni tih a puang a. Infected Area chhungah hian hengte hi zawm ngei tur a ni:- 1. Infected area chhungah Vawk dam tha lai leh dam lo talh khap tlat a ni. 2. Infected area atangin, Vawk, Vawksa, Vawksa rep leh vawksa atanga thil siam reng reng lakchhuah khap tlat a ni. 3. Vawk thi reng reng paih mai lovin thuk takah chinai nen phum tur a ni. 4. Vawk thi reng reng Vety Department ah report ngei ngei tur a ni. 5. Hri darh zel tur ven nan Vawk suat duh ten A.H & Vety. Department Kolasib ah dilna an thehlut tur a ni.",Dated: 21 st Jun 24 11:34 AM,https://dipr.mizoram.gov.in/post/kolasib-district-a-vawk-hri-lenna-infected-area-ah-puang |
HOME MINISTER-IN MIZORAM SAWRKAR LEH MZU BUATSAIH ‘DIALOGUE ON INTERNATIONAL COLLABORATIONS’ A HMANPUI,"883/2024-2025 Aizawl dated 20th June, 2024: Vawiin chawhnu khan Mizoram sawrkar leh Mizoram University buatsaihin I-Shuo University, Taiwan leh Taiwan Experience Education Program kaltlangin Taiwan atanga mithiam lo kal te, MZU, International Affairs-a thawktute, leh Mizoram sawrkar hnuai a Rural Development Department, Planning & Programme Implementation Department, Horticulture Department leh Higher & Technical Education Department-a hotuten ram pahnih inkar a thawhhona tha zawk siamna tur ‘ Dialogue on International Collaborations’ chu Conference Hall, Royale Lalawi Hotel, Khatlaah an nei a. He hun ah hian Pu K.Sapdanga, Home Minister chu khuallian a ni a, Prof. Lalnilawma, Minister of State for Rural Development chuan a telpui a ni. Khuallian Pu K.Sapdanga, Home Minister chuan Taiwan leh Mizoram sawrkarin inlaichinna tha a neih theih nana thiamna leh theihna inzirtawnna tur a ‘Dialogue on International Collaborations’ buatsaih a ni chu lawmawm a tih thu a sawi a. Mizo thalai thiamna leh theihna tihpunna kawng ah thil tangkai tak a nih ngei a beisei thu a sawi. I-Shuo University leh Mizoram University chuan thawhhona tur thuthlung an siam chuan ram pahnih tan hmasawnna hmel thar a thlen ngei a beisei thu sawiin thalaite tan eizawnna ngelnghet neihna tur a rahbi thar thlentu a nih ngei a rin thu a sawi a. Vawiin inkawmhona chuan Taiwan ram chu Science leh Technology lam a thiamna sang tak nei an nih angin heng thiamna te hi Mizoram Police Department enkawl Cyber Security lam a hmasawnna thlentu a nih ngei a beisei thu Home Minister chuan a sawi bawk a ni. Minister of State Prof. Lalnilawma chuan kalkhawmte lawmna thu sawiin vawiin inkawmhona chu National Education Policy 2020-in a tum zing a pakhat, ‘Internationalization’ tih puitlinna kawnga sulsutu pawimawh tak a nih thu a sawi a. He inkawmhona hian ram pahnih inlaichinna tinghettu a nih bak ah thalaite tan thiamthil eizawnnatlak leh tangkai inzirtawnna kawngah hmasawnna nasa tak thlentu a nih ngei a beisei thu a sawi. He inkawmhona ah hian ISU & TEEP atangin Dr. Guu Yuankung, President, I-Shou University, Taiwan, Peter Chen, Director, Taipei, Economic and Cultural Centre, India leh Dr. Huang Wenshen, Deputy Dean, International Affairs, I-Shou University, Taiwan-te an tel a. Prof. HK Laldinpuii Fente, Director, International Affairs, MZU chuan inhmelhriattirna hun hmangin Prof. Lalnundanga, Registrar, MZU chuan lawmthu sawina hun a hmang bawk a ni. ‘Dialogue on International Collaborations’ kaltlang a inkawmhona hun ah hian Dr. Guu Yuankung, President, I-Shou University, Taiwan chuan mipui dawrtute avanga sumdawnna lian tak takten hawhtlinna an chan hian an hlawhtlinna chhan mipuite tanpui let ve nan khawtlang tihhmasawn hna kalpui an ngaih pawimawh hmasak thin thu a sawi a. Prof. Dibakar Chandra Deka, Vice Chancellor, Mizoram University chuan Mizoram chu state thang chak tak a nih avangin State nuam tak a nih zel theih nan hmasawnna ruangam hrang hrang kalpui tur chuan, Town Planning felfai leh awmze nei ngaihtuah tel zel a pawimawh thu a sawi. Zirlai leh zirtirtu intlawhtawnna nasa zawk neih dan tur te, eizawnna rintlak leh ngelnghet nei tur a thiamna hrang hrang intawm dan tur te, tawng inzirtawnna buatsaih dan tur te he inkawmhonaah hian sawi ho a ni a. Taiwan ram thiamna hmanga thlai thartute tihhmasawn dan tur leh tui hnianghnar zawk mipuiin an neih theihna tur a thawhhona awm thei te sawi ho a ni bawk. Attachment Loading attachment...",Dated: 20 th Jun 24 10:33 PM,https://dipr.mizoram.gov.in/post/home-minister-in-mizoram-sawrkar-leh-mzu-buatsaih-dialogue-on-international-collaborations-a-hmanpui |
AH & VETY MINISTER IN MULCO INKHAWMPUI A HMANPUI,"882/2024-2025 Aizawl, 20.06.2024: Mizoram Milk Producers’ Co-operative Union Ltd. (MULCO) chuan vawiin chawhma khan MULCO Conference Hall-ah Annual General Meeting vawi 28-na an hmang a. He hun hi AH & Vety Minister Pu C. Lalsawivunga chuan k huallian niin hun a hman pui. Minister Pu C. Lalsawivunga chuan kum 1984 a MULCO din a nih atanga vawiin ni thleng a hma a sawn zel na kawng a nasa taka thawktu, Board of Directors te leh a thawktute zawng zawng bakah Society a kuthnathawktute zawng zawng chungah lawmthu a sawi a; MULCO kaltlang a mi tam takin eizawnna an neih phah thu leh Mizoram economy chawisanna kawngah a thawh hlawk zia sawiin, Mizoram state a society hlawhtling ber zing ami a nih thu a sawi a ni. Minister chuan hmasawnna tur tam tak a la awm thu sawiin, bawng vulhtuten an bawng vulhte an tiral nasa in, a hmun ngei ah kuthnathawktute dinhmun a zirchhianna atangin an harsatna ber pakhat chu ranchhaw chungchangah a nih thu leh pawi a tih thu sawiin, he harsatna sukiang tur hian Department lam hotute nen theihtawp an chhuah mek thu a sawi a ni. Vety Minister chuan Society member te leh MULCO a thawktute chu tan la zel tura fuihin, Mizo mipui hnenah hriselna atan a bawnghnute pawimawh zia zirtirna pek kawng ah te pawh tan la zel turin a fuih a. MULCO in a bawnghnute atanga eitur a siam chhuah hrang hrangte hi mimal leh chhungkua dinhmun chawisan nan a pawimawh bakah Mizoram economy chawisanna atan leh Outsource Revenue atan tangkai taka hman a pawimawh zia hemi kawngah hian bawnghnute tharchhuah tam zel a ngai a, bawng vulh pawh tih pun zel a tul dawn avangin kut hnathawktute leh Sawrkar chu an thawkho zel dawn tih sawiin, kut hnathawktute dawmkan chu Sawrkar tum bulpui ber a nih zia sawiin, AH & Vety Department pawhin hma a lak zel thu a sawi a ruahmanna thar pawh kalpui mek zel a nih thu a sawi a ni. Minister chuan Department hmalak mekna chungchang sawi chhunzawmin tun dinhmunah pawh AH & Vety Department in Thenzawl a Fodder a chin mek chu tipung tura hmalak mek niin kum thar ah chuan rawnchaw hi a let a a pun theih a beisei thu a sawi a. Sawrkar in Handholding Policy a kalpui mek atangin leh Union Ministry hmalakna atangin intodelh thei tura hmalak mek zel a nih thu a sawi a ni. Tun dinhmunah Mizoram chu thil hrang hrang ah ala intodelh tawkloh zia sawiin kan intodelh theih nan Mizoram sawkar chu kulhnathawktute lamah a tang tlat reng dawn a ni tiin, ranchaw lama harsatna pawh ruahmanna a siam mek zel a ni tih a sawi a ni. MULCO a thawktute leh Society member kuthnathawktute chu rinawm tak leh dik taka hnathawk a, taima taka thawk zel turin a fuih bawk a ni. He Annual General Meeting hi Pu C. Lalrammawia, Chairman, MULCO chuan a kaihruai a, Pu Harsh Vardhan, Managing Director chuan kum 2023-2024 chhung a MULCO dinhmun tlangpui report pe a. Tun kum kalta chhungin MULCO in kawng hrang hrangin hma a sawn ve zel a, kum 2023-2024 chhung a MULCO in kuthnathawktute hnen atangin bawnghnute litres nuai 9 chuang a leisak a, bawnghnute lei nan hian Rs. 42,897,656.00 a hmang a; MULCO hian heng bawnghnute a lakkhawm te hi lo sawngbawl a ti thianghlim in mipui hnenah lei theih turin a chhawpchhuak a, bawnghnute leh bawnghnute atanga siamchhuah hralhna atanga a sum hmuh zat chu Rs. 1048,58,249.00 a ni. MULCO hian kum 2023-2024 chhung a Business Turnover chu Rs 1093.45 Lakhs niin, Gross Profit hi Rs. 207.19 Lakhs a nei ani. MULCO hian Society leh farmers ten ranchhaw tha (mineral mixture) bakah rawnchhaw tha zawk leh man tlawm zawk a an neih theih nan hma nasa takin ala a, National Dairy Development Board (NDDB) te nen tangkawpin Fodder Scheme te kalpuiin, phai atangin mithiam te rawn kalin hmalak dan tur te zirho a enho thin a ni. Tunah hian MULCO hian ah hian thawktu mi 55 an awm a, tin, MULCO bawnghnute leh products te hi Sales Booth - 319 an nei mek kaltlangin mipui hnenah an hralhchhuak mek a ni. 28 th MULCO Annual General Meeting hawnna inkhawm hi Pu H.Lalnghinglova, Member, Board of Director chuan lawmthu sawiin a khar a. Chawhnu lamah rorel a chhunzawm a ni. Attachment Loading attachment...",Dated: 20 th Jun 24 5:51 PM,https://dipr.mizoram.gov.in/post/ah-vety-minister-in-mulco-inkhawmpui-a-hmanpui |
NATIONAL ARM WRESTLING CHAMPIONSHIP A MIZO MEDALIST TE HNENAH SPORTS MINISTER IN LAWMPUINA A HLAN,"881/2024-2025 Aizawl, 20.06.2024: National Arm Wrestling Championship 2024, Nagpur a neih zawh taka Mizoram aiawh a kal zinga Medal la te lawmpuina hun vawiin khan Sports & Youth Services Minister Pu Lalnghinglova Hmar hovin EcoSave Conference Hall, Falkland ah hman a ni. National Championship ah hian Mizo Arm Wrestler 24 telin, Medal 22 an hawn a ni. Sports & Youth Services Minister chuan medalist te a lawmpuina thu sawiin, player sanghnih bawr vel kara medal 22 lai mai an hlawhchhuak thei chu fakawm a ti a. Minister chuan eng sports discipline pawh ni se, sportsman tan chuan mahni tuina a nih chuan ngaihventu leh ngaisangtu an tam emaw, tam lo emaw, tui tlat a kal zel chuan hlawhtlinna in a zui ve zel thu a sawi a. Chutihrual chuan a thei tan chuan sport pakhat aia tam khelh a rem thu a sawi a. Mizo infiammi te zingah sport discipline pakhat aia tam ah inkhel in, chawimawina leh medal te field pakhat aia tam lo la tawh an awm thu a sawi bawk. Hei hian eizawnna kawngah pawh kawng a tihzauh phah theih thu a sawi. Minister chuan Sorkarin Incentive Cash Award a pek thin chu Olympic Association a in register te hnenah chauh pek nih thin avangin Arm Wrestling Association leh association dang, Olympic Association hnuaia tl ve lo tan a la pek theih rih loh thu a sawi a. Amaherawhchu association ten sawrkar ah mamawhna an neih leh pawl hmasawnna atana tul ang chu inpawh taka sawiho zel tura sawm in, department officer te nen pawh an hmakhua ngaihtuahin hmalak zel a la nih tur thu a sawi. National Arm Wrestling Championship 2024 hi June ni 7-9, 2024 inkar khan Nagpur ah neih a ni a. Lawmman latute chu hengte hi an ni: GOLD MEDAL Sl.No. Name Category Arm Weight Address 1. Benjamin Lalawmpuia Senior Men Right 100 kg Luangmual 2. Denic Lalruattluanga Senior Men Right 80 kg ITI 3. Raymond K. Lalrinpuia Senior Men Right 65 kg Lily Veng 4. Vanlalbiakhlua Senior Men Left 70 kg Thuampui 5. Vanlalbiakhlua Junior Boys Right “ Thuampui 6. Andrew Vanlalpekhlua Junior Boys Right 60 kg Ramhlun S. Complex 7. Vanramnghaki Senior Women Left 80 kg Melthum 8. Vanramnghaki Para Women Left “ Melthum 9. Vanramnghaki Para Women Right “ Melthum 10. Ruthi Lalnunthari Junior Girls Right 70+ kg Kolasib District SILVER MEDAL Sl.No. Name Category Arm Weight Address 1. LH Zothanpuia Master Men Right 60 kg Lunglei District 2. Winkle Laltlanchhunga Senior Men Left 85 kg Kanan 3. Reuben Lalhmangaihzuala Senior Men Left 55 kg Lunglei District 4. Laldingliana Youth Boys Right 80 kg Tlangnuam 5. Raymond K. Lalrinpuia Youth Boys Right 65 kg Lily Veng 6. Vanlalbiakhlua Junior Boys Left 70 kg Thuampui 7. Lalruathlui Junior Girls Right 45 kg Luangmual BRONZE MEDAL Sl.No. Name Category Arm Weight Address 1. Lalremsiama Master Men Right 70 kg Thuampui 2. Andrew Vanlalpekhlua Senior Men Right 60 kg Ramhlun S. Complex 3. Vanlalduata Youth Men Right 70 kg Lawngtlai District 4. Vanramnghaki Senior Women Right 80 kg Melthum 5. Emily C. Rohluzuali Junior Girls Right 60 kg Lunglei District Medalist te chawimawina hun hi Pu Phillip Lalbiakchama, General Secretary chuan kaihruaiin, Pu Remlalnghaka, President chuan thu sawi a, Pu Lalrivunga, Vice-President chuan Technical Report pe in Pu Joseph K Lalmuanpuia, Executive Member chuan lawmthu sawiin hun a khar a ni. Attachment Loading attachment...",Dated: 20 th Jun 24 4:37 PM,https://dipr.mizoram.gov.in/post/national-arm-wrestling-championship-a-mizo-medalist-te-hnenah-sports-minister-in-lawmpuina-a-hlan |
LUNGLEI A CABINET MEETING NEIH TUR CHUNGCHANGAH LO INPUAHCHAH DAN TUR NGAIHTUAH IN MEETING NEIH A NI,"880/2024-2025 LUNGLEI; the 20th June, 2024: Vawiin chawhnu kan Lunglei Bawrhsap Pi Ramdinliani, IAS kaihhruai hnuaiah July ni 2, 2024 a Cabinet Meeting Lungleia neih turah lo dawnsawn leh lo inpuahchah dan tur ngaihtuahin DC Conference Hall-ah meeting neih a ni. Pi Ramdinliani chuan Cabinet Meeting, Chief Minister hova Lungleiah neih a nih tur thu sawiin hemi kawng a Chief Minister, Minister te leh Sorkar Official-te lo dawnsawn leh lo inpuahchah dan tur ngaihtuah ho a ngaih thu a sawi. Meetingah hian Minister te leh Sorkar official te thlenna tur atan Sorkar Guest House, 20 Bn Assam Rifle, 20 Bn BSF, 2 Bn MAP leh Hotel-ah te Minister leh Sorkar official te thlentir tura rel a ni a. Cabinet Meeting hi High Power Committee (HPC) Conference Hall / DC Conference-ah July ni 2, 2024 zing dar 11 ah neih tura tih a ni. Hemi bakah hian Security, Medical duty, Power Supply, Tui, Dinner buatsaih dan tur leh thilpek pek tur te sawiho a ni bawk. Review Meeting hi June ni 28, 2024 ah neih leh tur a ni ang. Attachment Loading attachment...",Dated: 20 th Jun 24 4:31 PM,https://dipr.mizoram.gov.in/post/lunglei-a-cabinet-meeting-neih-tur-chungchangah-lo-inpuahchah-dan-tur-ngaihtuah-in-meeting-neih-a-ni |
SAITUALAH ZIRLAI TIṬHATE CHAWIMAWINA LEH CAREER GUIDANCE HUN HMAN A NI,"879/2024-2025 Dated Saitual the 20th June, 2024: Vawiin khan Keifang zawlbukah zirlai tiṭhate chawimawina hun Saitual Town Officer's Club huaihawtin hman a ni a, Dr Lalngura Tlau,Deputy Commisioner chu khuallian niin inkhawm hi session hnihah ṭhen a ni a, 2nd session ah Career Guidance neih niin hi Pi Chhuanhlupuii,SDEO,Saitual chuan hun a hmanpui bawk a ni. Khuallian Dr Lalngura Tlau,DC Saitual chuan kallhawmte hnenah thu sawiin hetiang programme Saitual Town Officer's Club ten an buatsaih hi lawmawm a tih thu leh tih leh zel tlak anih thu sawiin hei aia nasa lehzuala ke pen zel turin a chah a, DC chuan mahni inhriatchian a pawimawh thu sawiin eng kawng zawh tur nge ka nih tih inhriat hmasak a tul hle a ni a ti. Habit tha neih a pawimawh thu leh habit thalo neih erawh thlah a har thu a sawi bawk.Thuawihna, tei rei peihna, chhelna, thawhrimna bakah emotional quotient ṭha nei theuh turin a chah a ni. Chawhnu lamah Pu Prukhraj Kamal, SP chu khuallian niin Pu Lallawmawma,Addl DC chu resource person a ni. He hunah hian saitual town chhunga zirna in 11 atangin zirlai tiṭha mi pakua(HSLC- 7 leh HSSLC -2) hnenah chawimawina hlan a ni a,zirlai tiṭha chawimawina hian citation leh Rs 1000/- a keng tel bawk. Attachment Loading attachment...",Dated: 20 th Jun 24 3:51 PM,https://dipr.mizoram.gov.in/post/saitualah-zirlai-tihate-chawimawina-leh-career-guidance-hun-hman-a-ni |
TOURISM DEPARTMENT-IN AIRPORT KAWNGDUNGAH THINGPHUN HNATLANG NEI,"878/2024-2025 Aizawl the 20th June, 2024: Vawiin khan Tourism Department huaihawtin 'Green Mizoram Day' pualin Lengpui Airport kawng dungah thingphun hnatlang neih a ni a. Tourism Minister Pi Lalrinpuii chuan Directorate of Tourism office kawt atangin thingphun hnatlanga kal te a vailiam. Hnatlang nei turte fuihna thusawiin Minister Pi Lalrinpuii chuan mitinte a tam thei ang bera thing phun turin a chah a, ram humhalh nan thingphun uar a tulzia a sawi bawk. Vawiin hnatlangah hian Mizoram State Tree 'HERHSE' thing 200 phun niin, a thing phun tur hi Environment Forests & Climate Change Department atanga dawn a ni. Tourism Department atangin Director Pi Lalrodingi, officers leh staff te bakah Association of Tour Operators Mizoram, Mizoram Tour Guide Association leh Save the Riparians te an thawk chhuak a ni. Attachment Loading attachment...",Dated: 20 th Jun 24 3:36 PM,https://dipr.mizoram.gov.in/post/tourism-department-in-airport-kawngdungah-thingphun-hnatlang-nei |
NGOPA-AH CAREER AWARENESS CAMPAIGN NEI,"877/2024-2025 20th June, 2024 : Vawiin khan State Council of Education Research and Training (SCERT) buatsaihin Jubilee Hall, Ngopa-ah Ngopa khawchhunga high school zirlaite tan ‘Career Awareness Campaign’ neih a ni. Programme hawnna hun hi Pi Florence Lalrinpuii, Deputy Director, SCERT chuan a kaihruai a. Dr. Lalhmangaihzuali, SDEO, Ngopa, Pu Lalengkima, VC Member, Ngopa leh Pi Caroline Zoramthangi, Joint Director, SCERT ten thu tawi sawina hun an nei a ni. Career Awareness Campaign-ah hian National Education Policy 2020 in a sawi angin, zirlaiten eizawnna tur leh zirna an kalpui zel dan turah ruahmanna siam dan te, mizia leh tui zawng mila subject stream thlan thiam te, mahni kea ding thei tura kawng zawh tur thlan nana ruahmanna siam dan te leh hlawhtlinna chang tura pawimawh hrang hrang te sawi a ni a. Vocational education leh skill training chungchangte zirlaite hrilhhriat an ni bawk. Resouce person te chu SCERT atangin Pi Caroline Zoramthangi, Joint Director, Pu F. Lalliansanga, Deputy Director leh Pi Lalrindiki, Lecturer te an ni. He hun ah hian Ngopa khawchhunga high school pathum – Govt. Ngopa H/S, K. Lalthlamuana Memorial H/S leh Eklavya Model Residential School-a pawl 9 leh 10 zirlai 202 leh zirtirtuten an chhim a, zirlai naupang te hnenah ‘Career Information Booklet’ sem a ni bawk. Attachment Loading attachment...",Dated: 20 th Jun 24 3:02 PM,https://dipr.mizoram.gov.in/post/ngopa-ah-career-awareness-campaign-nei |
SAITUALAH SAITUAL BAWRHSAP HOVIN DISTRICT SPORTS COMMITTEE THUKHAWM,"876/2024-2025 Dated Saitual the 20th June 2024: Vawiin khan Saitual District Sports Committee chu Dr Lalngura Tlau,Saitual Bawrhsap leh SDSC Chairman ni bawk hovin DC Conference Room-ah Meeting neih a ni a,Saitual a multipurpose/sports centre sakna atana hmalak dan tur chungchang sawiho a ni. Saitual DC Dr Lalngura Tlau chuan Saitual District chuan Sports lamah hmasawnna hmel thar kan hmu zel a,District sports committee hmalakna leh inpekna zarah infiammite tan kawl a eng chho mek zel a ni a ti. Meeting-ah hian Saitual-ah District Multipurpose hall/Sports Centre a la awm loh avangin neih thuai anih theih nana hmalak nise,sakna hmun hma tur pawh enfel nghal tura ruahmanna siam nghal a ni a. A hmunhma chungchangah hian saitual ah hmun hnih chu ram awl a awm thu ngaihthlak a ni a,a rang thei anga Saitual Bawrhsap leh khawtlang hruaitute bakah a kaihhnawih sawrkar department te nena enfiah tura rel a ni. Tin,Kum 2023-2024 District Sports Committee atana sum lokalte pawh dawn a nih tawh thu SDSC Chairman Dr Lalngura Tlau chuan a sawi a,heng sum lokalte hi ziaka dilna siam theih a nih thu leh district levela chetna atana hman theih a nih thu a sawi a,chutihrualin tournament emaw, infiamna huaiawtna atan hman theih anihloh thu a sawi bawk. Vawiin a meeting ah hian District Sports Committee members te bakah Ex-officio member engemawzat an tel thei a ni. Attachment Loading attachment...",Dated: 20 th Jun 24 2:22 PM,https://dipr.mizoram.gov.in/post/saitualah-saitual-bawrhsap-hovin-district-sports-committee-thukhawm |
COOPERATION MINISTER HOVIN MIZORAM STATE COOPERATIVE UNION ANNUAL GENERAL ASSEMBLY VAWI 35-NA HMANG,"875/2024-2025 Aizawl, 20th June, 2024 : Mizoram State Cooperative Union Annual General Assembly vawi 35-na chu vawiin chawhma dar 11:00 khan Dawrpui Multipurpose Centre ah neih a ni a, Cooperation department changtu Minister Pu PC Vanlalruata chuan khuallian niin he hun hi a hmanpui a, Mizoram chhung hmun hrang hrang atangin member thahnem tak an tel a ni. Khuallian Pu PC Vanlalruata chuan khawmpui palai kalkhawm hmaah thu sawiin Mizoram hmasawnna, a bik takin hmasawnna tluantling atan cooperative movement hi a pawimawh hle a ni a ti a. Mizoram State Cooperative Development Council pawh a rang lama din tum a nih thu sawiin, helama tawnhriat ngah mithiamte thawhpuiin hmalakna mumal taka chhawpchhuah tum a nih thu a sawi a ni. Cooperative Society te chu midangte tana malsawmna nih tum turin a chah a, Society mumal leh rintlak nih tum theuh turin Cooperative Society zawng zawngte a chah a, Cooperative Principle chu thawhhona tha anih avangin indawmchhuak tawna hmasawn za tura thawhhona tha neih chu an thupui ber tur a ni a ti a, Cooperative Society anga an thawhhona kawngah pawh harsatna a awmlo tura a ngaih thin thu a sawi a. Sawrkar Laipuiah Mizorama Cooperative Movement tih chak lehzual a tul thu leh hemi atana mamawh infrastructure chi hrang hrang an mamawh thu a thlen tawh tih sawiin, anni pawhin ruahmanna kan siam ang angte theihtawp chhuaha tihhlawhtlinsak min tiam thu a sawi bawk a ni. Mizoram State Cooperative Union Ltd. hi March ni 29, 1975 a din niin tun dinhmunah thawktu nghet 20 leh Provisional Employee 1 an awm a, contract basis a thawk mi 5 ( CEI 3 & Binder 2) an awm bawk a ni. Mizoram State Cooperative Union ah hian Cooperative Society 1400 chuang an awm a, member 54000 chuang an awm bawk a ni. MSCU hian anmahni pualin Bara Bazar, Dawrpui, Aizawl-ah Office-cum-Training Centre changtlung tak an nei a, Chawlhhmun, Aizawl-ah Junior Cooperative Training Centre (JCTC) building tha tak an nei bawk a ni. Vawiin Annual General Assembly hi Pu K. Lalchamreia, President, MSCU Ltd. In a kaihruai a, Pu R. Lalremsanga, Registrar, Cooperative Societies pawhin thu sawina hun hmangin, Pu K. Lalduhawma, Chief Executive Officer in annual report a pe a, Pu F. Lalchungnunga, Vice-President, MSCU Ltd. in lawmthu sawina hun hmangin hnu a khar a ni. Chawhnu lamah rorel inkhawm neih niin kum 2023-2024 Annual Report thlirho anih hnu ah pawm a ni a, kum 2023-2024 Annual Audited Financial Statement sawiho niin an pawm bawk a. Hei bakah hian Mizoram Cooperative Societies Rules, 2012 leh Mizoram State Cooperative Union Bye-Law ennawn ngaite sawiho niin siamthat ngaite an siamtha bawk a ni. Attachment Loading attachment...",Dated: 20 th Jun 24 1:32 PM,https://dipr.mizoram.gov.in/post/cooperation-minister-hovin-mizoram-state-cooperative-union-annual-general-assembly-vawi-35-na-hmang |
Natna khirh bik vei te tan Dr. Ambedkar Medical Aid Scheme hnuaiah tanpuina dil theih,"874/2024-2025 Dated Serchhip, the 20th June, 2024: ‘Dr. Ambedkar Medical Aid Scheme’ hnuaia tanpuina dilte duhte tan Director, Dr. Ambedkar Foundation, 15 Janpath, New Delhi-ah dilna thehluh nghal theih a ni. He scheme dawng thei te leh dil theite chu :- 1) Scheduled Castes leh Scheduled Tribes te. 2) Kum khata chhungkaw sum lakluh Rs. 3,00,000/- ( cheng nuai thum) aia tamlo la lutte. 3) Kal, Lung, Thin, Cancer leh Thluak zai ngaite, Organ transplant leh Spinal surgery mamawhte leh, nunna tana hlauhawm natna dang veite tan. He scheme hmanna hospital te: (i) All India Institute ofMedical Sciences (AIIMS), New Delhi leh State danga AIIMS Hospital-ah (ii) Sanjay Gandhi Post Graduate Institute, Lucknow, Uttar Pradesh. (iii) Patna Medical College Hospital, Patna, Bihar. (iv) Jabalpur Hospital and Research Centre, Jabalpur, Madhya Pradesh. (v) B. Barua Cancer Institute, Guwahati, Assam. (vi) Birla Heart Foundation, Kolkata, West Bengal. (vii) Kalinga Hospital Ltd. Chandrashekbarpur, Bhubaneswar, Orissa. (viii) Tata Cancer Research Institute, Mumbai, Maharashtra. (ix) Nizam Institute of Medical Sciences, Hyderabad, Andbra Pradesh. (x) The Voluntary Health Services, Chennai. (xi) CGHS approved Hospitals (xii) State Government Medical Colleges attached Hospitals (xiii) State Hospitals. (xiv) State Government recognized Hospitals (xv) Central emaw State Government in sum leh pai a tum sak Hospital zawng zawng. (xvi) Kal, Lung, Thin, Cancer leh Thluak zai theihna emaw organ transplant tih theihna District leh khawpuia Sawrkar Hospital zawng zawngah. (xvii) Foundation Chairman in damlo dinhmun dik tak leh mamawhna enfiah a, pawm tlak nia a ngaih chuan khawi hospital ah pawh hman theih a ni. He scheme hnuaia tanpuina diltute chuan Application form awmsa hmangin emaw lehkha (plain paper)-ah, Dr. Ambedkar Foundation website-a ziahdan tura hriattir angin, a ziak tur a ni. Application Form nena thehluh ngaite:- 1) Scheduled Castes / Scheduled Tribe Certificate (self-certified) 2) Income Certificate (self-certified) 3) Ration Card/Aadhaar Card (self-certified) 4) Surgery a senso zat tur tlangpui Hospital Medical Superintendent certified ngei. He Application Form leh documents te hian surgery neih ni tur a tanga chhiar a ni-15 (sawmpanga) hma ngeiin Director, Dr. Ambedkar Foundation, 15 Janpath hnen a thleng hman tur a ni. Surgery atana senso zat tura chhut lawk ang zat hi Hospital ah pek nghal an ni dawn a, amaherawhchu senso hian a hnuaia tarlan zat hi a pel tur a ni lo: Lung zai- Cheng nuai 1.25 Kal zai/Dialysis- Cheng nuai 3.5 Cancer zai/ chemotherapy/ radiotherapy - Cheng nuai 1.75 Thluak zai - Cheng nuai 1.5 Kal/ Organ transplant - Cheng nuai 3.5 Spinal Injury - Cheng nuai 1 Natna khirh dang - Cheng nuai 1",Dated: 20 th Jun 24 1:13 PM,https://dipr.mizoram.gov.in/post/natna-khirh-bik-vei-te-tan-dr-ambedkar-medical-aid-scheme-hnuaiah-tanpuina-dil-theih |
South Tuipui Bialtu MLA in Hnahthialah leiminna hmunte tlawhin official-te kawmna hun a nei,"873/2024-2025 Hnahthial the 19th June 2024: Hnahthiala cham mek South Tuipui bialtu MLA Pu Jeje Lalpekhlua chuan tukin zing khan Hnahthial Model Veng chuan hnuaia leiminna hmun a tlawh a, siam that dan tur a enpui. Hemi rual hian YMA te leh Sports Association thenkhatin a hnena mamawh an thlen te a hmunah kalin a enfiah a, Govt. Southern High School a tlawh bakah MLA Office-ah amah dawr duhte dawr theih turin a thu chhunzawm leh a ni. H manni Cyclone Remal in a ken tel ruahsur in Model Venga Pu J. Rokima te kawmthlang lei tlawh/min avanga an in luah ngam lova an chhuahsan tak chu chhiatna lian zawk a thlen hmaa an kawmthlang lei tawlh siam that dan tur a enfiah bawk. Hei bakah hian Model Thlanmual thar turte, Model Field laih mek te, Venglai YMA Volleyball Court te, Peniel Branch YMA in sak mek te, Hnahthial Tennis Court siam that dan tur leh an mamawh phuhruk a nih theih nana hmalak dan turte a hmunah kalin a enfiah nghal bawk a ni. Tukthuan eikham-ah bialtu MLA chuan Govt. Southern High School tlawhin an mamawh leh harsatna an neihte a hmunah a enfiah leh hnuah MLA Office Hnahthial-ah a duh apiangte dawr theih turin a thu chhunzawm a, chawhnu lamah Hnahthial District a head of offices thenkhat te meeting a neihpui hnuah zanin hian Hnahthial chhuahsan in Aizawl a pan leh nghal dawn a ni. Attachment Loading attachment...",Dated: 19 th Jun 24 10:08 PM,https://dipr.mizoram.gov.in/post/south-tuipui-bialtu-mla-in-hnahthialah-leiminna-hmunte-tlawhin-official-te-kawmna-hun-a-nei |
SERCHHIP DISTRICT-AH ASF HRILENG VANGIN KHAPNA TICHHUAK,"872/2024-2025 Dated Serchhip, the 19th June, 2024: Mizoram chhung district hrang hrangah vawk hri ASF vangin vawk tam tak an thi tawh a.Serchhip District chhung khaw Pali Chhingchhip, Khumtung,N.Vanlaiphai leh Keitum khuate pawh vawk hri lenna Infected area ah puan a ni tawh a. Chuvangin Pu David Lalthantluanga, IAS, District Magistrate, Serchhip District chuan Section 144 of Cr. PC 1973 tlawh chhanin khapna thupek vawiin khan a chhuah. 1. Infected area a puan khuate atanga vawk leh vawksa lakchhuah khap tlat a ni a, vawk talh leh a sa zawrh pawh khap tlat a ni. 2. Serchhip District chhungah ram dang (Foreign countries) atangin Vawk, Vawksa leh Vawksa atanga siam eitur reng reng lakluh khap tlat a ni. 3. Serchhip District chhung khua leh khuaa vawk inlakpawh khap tlat a ni. 4. Vawk hrisel tha chauh talh tur a ni a. Vawk damlo reng reng talh tura sawngbawl loh tur a ni. 5. Vawk damlo leh thi reng reng chu A.H & Vety Department thawktu te hnenah hriattir vat tur a ni a. Vawk thi reng reng uluk takin disinfectant nen phum bo tur a ni. He thupek hian thu leh awm hma chu Order chhuah ni June 19, 2024 atanga thla 2 (two months) chhung a huam ang. He thupek zawm lo chu Section 188 IPC dan hmangin hrem theih an ni ang.",Dated: 19 th Jun 24 10:05 PM,https://dipr.mizoram.gov.in/post/serchhip-district-ah-asf-hrileng-vangin-khapna-tichhuak |
"PRESS STATEMENT OF HON'BLE MINISTER, SCHOOL EDUCATION, ETC. DR. VANLALTHLANA IN HIS PRESS CONFERENCE ON 19th JUNE, 2024","871/2024-2025 UPGRADATION OF SCHOOLS (2023) CHUNGCHANG MIZORAM MIPUITE HRILHHRIATNA Ni 18.6.2024 (Tuesday)-a Council of Ministers ṭhu khawm chuan ni 27.09.2023-a Council of Ministers meeting-in Upgradation of Schools chungchanga memorandum lo lut a pawm tawh chu ngun takin a ngaihtuah ṭha leh a. School 340 (180 - Provincialisation/52 - Provisional Ad hoc GIA/108 - Lump Sum GiA) dinhmun chawisanna (upgradation) kalpui a nih danah hian thil fel tawk lo tam tak a awm avangin Council of Ministers meeting thutlukna hmasa zawk thu ṭhiatin, en ṭhat leh turin a ti ta a ni. ZPM Party-in sawrkarna a chan tirh aṭang khan he thil hi ngaihven zui nghal niin, school 340-te dinhmun chawisanna tur pawh 2024-25 State Annual Budget-ah dah nghal a nih bakah, school 180-te provincialisation file pawh DP&AR lamah thawn nghal a ni. Amaherawhchu, upgradation hi a taka kan kalpui dawn takah chuan Mizoram sawrkarin dan (act & rules) a neih sate hnuaia hman theih loh khawpa sawrkar hmasa Council of Ministers meeting-in a lo siam avangin ngaihtuah ṭhat tura chhawp chhuah leh a ngaih phah a. Upgradation chungchang hi CM hnenah pawh vawi hnih (2) lai thlen a ni tawh bawk. School upgradation hi tuna sawrkarna chang mek emaw a minister ang emaw pawhin, tihtawp emaw tihdanglam emaw kan duh ngawt lem lo a. Zirtirtu tam tak tihlungngaih kan neih tur leh politics-a inbeihna awm thei tur pawh ngun takin kan ngaihtuah tel a. Felfai taka zirtirtu leh khawtlang chhawk zangkhaina ai maha inthlan hmachhawn turah tlin duh luat avanga thil tih ni ngeia ngaihah hian, dan kal kan theih loh thil a awm tak avangin tun hun hi kan thleng ta a, sawrkar pawhin pawi a ti hle. School 340 upgradation atana sawrkar hmasain a lo kalpui dan chu a hnuaiah hian tar lan a ni: - Present Status Level No of Schools Upgraded/ Total No of Schools Adhoc GiA Middle School Provincialised ( 180 /205) 48 /64 High School 120 /129 Higher Secondary School 12 /12 Lumpsum GiA Middle School Pro Ad hoc ( 52 /138) 7 /36 High School 11 /50 Higher Secondary School 34 /52 Privately/ Community owned Middle School A Lumpsum GIA ( 108 ) ( Ni 27.9.24 CoM meeting in school 110 rawtna awm atangin 2 an paih ) 22 B 6 C 9 High School A 17 B 15 C 14 Higher Secondary School A 6 B 11 C 8 School upgrade tura tihte dinhmun dik tak leh rules hnuaia an tlin leh tlin loh tar lanna chu a hnuaiah hian dah leh a ni a. A. Provincialisation: - Sl No Schools No of Schools Upgraded No of Schools that meet the criteria No of Schools that do not meet the required criteria A B C D E 1 HSS 12 12 Nil 2 HS 120 27 93 3 MS 48 2 46 TOTAL 180 41 139 B. Provisional Ad hoc Grant in Aid: - Sl No Schools No of Schools Upgraded No of Schools that meet the criteria No of Schools that do not meet the required criteria A B C D E 1 HSS 34 32 2 2 HS 11 6 5 3 MS 7 4 3 TOTAL 52 42 10 C. Lump Sum Grant in Aid: - SI No Schools No. of Schools Upgraded No. of Schools that meet the criteria No. of Schools that do not meet the required criteria A B C D E 1 HSS 25 21 4 2 HS 46 14 32 3 MS 37 25 12 TOTAL 108 60 48 HARSATNA A AWM CHHANTE 1. Sawrkar hmasa thuchhuah No. F. 2301S/S/2023-EDN/40-42 Dated 22nd September, 2023-ah khan provincialisation kalpui a nih dan tur leh school upgrade-in an neih ngei ngaite a tihchhuah hnu ni nga (50 lawk, ni 27.9.2023 khan school 180 an provincialised zinga school 139-in heng ‘criteria’ te hi an pha lo thung a. He notification hian ngaihhnathiam theihna tur (relaxation clause) a dah tel loh avangin dan angin kan kal pui thei ta lo a ni. Ni 22.9.2023 Notification-in a phut angin building nei, kum 4 chhunga Board Exam-a pass 80% nei leh school naupang 90/80/60 nei tura a phut pha lo 139 lai an awm avangin en ṭhat leh tura tih a nih phah ta a ni. Tin, sorkar thuchhuah No. F.23015/7/2023-EDN/4 dated 29th September, 2023 hmanga school zirtirtute screening tih tum a nih mek laiin HSS zirtirtu (Level 10) bik hi DP&AR phalna lak hmasak phawt ngai a nih avangin Notification hi a taka kalpui theih a ni ta lo bawk a ni. 2. School 52 lai ‘Provisional Ad hoc Grant in Aid’ dinhmuna hlan kai an nihna hian dan beh chhan engmah a nei lo a. Dan kan neih sain Lump Sum GIA leh Ad hoc GIA chauh a neih avangin ‘Provisional Ad hoc Grant in Aid’ a hlanna tur a awm ta si lo a, ‘upgradation’ hi kalpui a theih leh ta lo a ni. Tunah hian Provisional Ad hoc Grant in Aid Rules buatsaih niin, DP&AR leh Law & Judicial Department phalna neih vek a ni tawh a. Council of Ministers meeting pawmpuina chiah a ngai tawh thung. ‘Provisional Ad hoc Grant in Aid’ a hlan kai tur school-te pawh hian ni 22.9.2023-a Notification-in nei tura a phutte hi school sawm (10) laiin an phak loh avangin en nawn leh tura tih a nih phah ta a ni. 3. Lump Sum Grant in Aid-a hlan kaite zingah school 48 hian dan ina a phutte an nei/pha lo a. Tin, Notification tihchhuahah khan, tihsual palh thilah, Higher Secondary School dawn tur zat chauh tar lan niin Middle leh High School-te nen huang khata dah an ni ta vek a. A taka kalpui a theih loh laiin Notification siam ṭhat leh mai ai chuan Council of Ministers meeting-a chhawp chhuah leh atana tih a ni ta a. Lump Sum GIA-a hlan kaina Notification tihchhuah ni hi ni 29.9.2023 a ni a, kum 2023 MLA inthlan hun an puan a, Model Code of Conduct ken kawh a nih hmaa siam ṭhat leh theih a nih tho laiin eng vanga siam ṭhat loha awm ta nge tih chu a chhanna kan hre thei ta lo. Sawrkar hmasain school 340 lai ‘upgradation’ a lo kalpui tawh hi a taka chantir turin harsatna hrang hrang kan tawk tih chu a hriat ta a. Rules siam ngai leh Notification siam ṭhat ngaite buaipui nghal char char niin rules thar pahnih (2) chu DP&AR leh Law & Judicial Department phalna kan la vek tawh a. Rules awm sa aṭanga ngaihhnathiamna kan pek dan tur chin pawh ngaihtuah mek a ni. School upgrade phu tak takte chu upgradation kalpui chhunzawmsak an nih dawn laiin danin a phut anga building pawh nei lo, result nei chhe lutukte leh school naupang neih tlem lutukna school zirtirtute leh a enkawltute chu ṭang leh zual sauh turin kan ngen a. Inthlan dawna, hnawhsaruma thil tih a nih avangin heng harsatnate hi kan tawk ta a ni tih hi min hriatthiampui turin Zoram mipuite kan ngen tak meuh a ni. Zirtirtu, chhungkua leh khawtlang ṭhahnem tak an hrilhhai ngei ang tih pawh kan ring. Hetiang ang thutlukna siam hi thil awlai lo tak a ni tih min hriatsak tura kan ngen rualin an tan kan bei zel a ni tih min hriatsak turin kan ngen leh a. Tunah hi chuan fim takin, dan kan neih sa en chung zel leh, upgrade phu, school-ten duhsak an hlawh theih nan hma lak a ni chho ang. Press Conference - Upgradation.docx",Dated: 19 th Jun 24 7:32 PM,https://dipr.mizoram.gov.in/post/press-statement-of-honble-minister-school-education-etc-dr-vanlalthlana-in-his-press-conference-on-19th-june-2024 |
SIAHA DISTRICT ELECTION OFFICER IN NGO LEH POLITICAL PARTY AIAWHTE THUTKHAWM NEIHPUI,"870/2024-2025 Dated Siaha 19th June 2024: MADC hnuaia 07- Chakhei MDC Constituency leh Village Council Constituency pathum, 25- New Siaha East -II, 91- Lopu leh 94-College Vaih-III, by-election neih tur atana inbuatsaihna kal zelah vawiin chawhnu dar 1 khan Pu V.L. Hruaizela Khiangte, District Election Officer (DEO) chuan NGO leh Political Party aiawhte DC Mini Conference Hall- ah thutkhawm a neihpui. Pu V.L. Hruaizela Khiangte chuan State Election Commission (SEC) phut ang a thutkhawm koh a nih thu tarlangin, NGO leh Party aiawh lokalte chunga awmthu sawina a nei nghal a. 07- Chakhei MDC by- election neih turah Candidate pathum ten hming thehlut tawhin vawiin chawhma khan scrutiny pawh neihfel tawh a ni, a ti a. June ni 28 ah vote thlak tur niin, July ni 2 ah vote chhiar a ni dawn a, khauh takin Model Code of Conduct (MCC) pawh kalpui mek a ni a, June ni 21 thleng Candidate-te tan in hnuhdawk (withdrawal) hun hawn niin, hemi ni hian valid candidate- te puan bakah election symbol pek an ni nghal ang a ti. Pu V.L. Hruaizela Khiangte chuan inthlanna felfai leh thianghlim tak awm turin Election Official-ten engkim an ti vek seng lo a, NGO leh party lamten theihtawp min chhuahpui a ngai takzet a ti a. Siaha District- a NGO lian ber Mara Thyutlia Py (MTP) Mara Chano Py ( MCHP) leh Mara Students' Organisation (MSO) te chu mipuite tana theihtawp chhuah thin an nih angin, by- election lo awm turah pawh ram leh hnam tana penchhuak a, inthlanna tha tak nei tura thawhpuiah a sawm a. Political party leh NGO- te chu eng kawngin nge Mara ram hmasawnna tura kal zel an tum tih chu uluk taka an ngaihtuah a tul hle tih sawiin, tun inthlan lo awm turah pawh sum leh pai seng nasat lutuk awm lo tura kan thawhho a tul tak zet a ni tiin thawhpuiah a sawm. District Election Officer (DEO) chuan Election Official lam atangin engmah in tihluih theih a ni lo a, a ram leilung fate ngeiin ram tana tha leh dik titura hmalak a ngai a ti a. Political party - te chu inthlan dawnah theihtawpin lo inbei thin mahse, election zawhfel a nih chuan tupawh lo sawrkar se, ram leh hnam thatna turah chuan tha taka tawiawmtu nih a tul hle a ti. MTP, MCHP leh MSO te chu inthlanna felfai awm turin an pawimawh takzet tih sawiin, press release leh kawng dang zawng pawha tan lakpui turin a ngen a. A bik takin Chakhei constituency hnuaia an branch te chu thurawn pe a, sum leh pai senral tam lutuk tur venpui tur leh a tul anga election official- te lo thawhpui tura hmala turin a ngen bawk. Pu V.L. Hruaizela Khiangte chuan India ram chu khawvela democracy ram lianber a nih angin, mipuiten an aiawha roreltu tur an thlan chu thil pawimawh ber pakhat a ni,a ti a. Zalen leh ralmuang taka inthlanna nei turin election official- te chauh an tawk zo lo a, NGO, Kohhran, political party leh mipuite pawh kan tan ho a tul hle a ti a. Tuna MDC by election zawhfel a nih hunah pawh VC by-election neih leh tur a ni a, tumah inthlahdah hman kan awm lo a ni tiin, NGO, Kohhran leh Party mi leh sa te chu theihtawp chhuahpui turin a sawm nghal a ni. Pu K.L. Vulmawia, Superintendant of Police (SP) chuan ralmuang taka inthlanna awm turin venhimna lamah pawh theihtawp chhuah mek zel a ni, a ti . Tun dinhmunah harsatna an tawh lo thu sawiin, a tul ang zelin hmalak a ni ang a ti a. Boruak muanawm tak hnuaiah mipuiten zalen taka vote an thlak a beisei tih tarlangin, boruak awm dan a zir zela an chetchhuah tur thu a sawi. Pu Abraham Beirazi Khithie, Assistant Returning Officer (ARO) chuan boruak muanawm tak hnuaia inthlanna nei turin election official ten theihtawp an chhuah mek thu a sawi a. NGO- te thawhpuina tello chuan inthlan a harsa dawn hle a, chuvangin NGO-ten theihtawp min chhuahpui rawh u tiin a sawm a . Election official -te chu a tlem zawk an nih thu tarlangin, NGO leh Party lam kutah thui tak an in nghat a ni tiin, kawng engkima thawhpuiah a sawm a ni. Pu N. Solomon Beihlotha, AGS, MTP chuan technology khawvelah kan awm avangin, fimkhur a tul hle a, a bik takin by- election neihna tur panna kawng tha mamawh a ni tiin, official-te theihtawp chhuah turin a ngen a. By-election neihna tur khuaa MTP branch te pawh a tul anga hmala tur leh election official- te lo thawhpui tura an hrilhhriat tawh thu a sawi a. Pi. B. Zaeli, MCHP, Finance Secretary, chuan Chakhei MCHP Sub- Headquarters leh MCHP Branch -te thurawn an pek tawh thu a tarlang a. Pu Elson Eliasah Notlia, President, MSO pawhin MSO, sub - headquarters, Chakhei te chu inthlanna felfai tak awm tura an theihna zawna tan lo la tura ngenna an siam tur thu a sawi bawk. Political party aiawhte pawhin thusawina neiin, inthlanna felfai leh thianghlim tak a awm theih nan a DEO, Election Official leh Staff- te thawhrimna fakawm an tih thu an sawi a. Inthlan campaign thianghlim taka kalpui an tum thu tarlangin, ram leh hnam tana a tha zawnga thawh zel an tum thu an sawi bawk a ni. Pu V.L. Hruaizela Khiangte, District bawrhsap leh Returning Officer (RO) nibawk chuan lawmthu sawina neiin thutkhawm hi a khar. Attachment Loading attachment...",Dated: 19 th Jun 24 5:51 PM,https://dipr.mizoram.gov.in/post/siaha-district-election-officer-in-ngo-leh-political-party-aiawhte-thutkhawm-neihpui |
SOCIAL WELFARE MINISTER PI LALRINPUII’N DIET DIVERSITY STUDY LEHKHABU A TLANGZARH,"869/2024-2025 Aizawl the 19th June, 2024 : Vawiin khan Social Welfare, Tribal Affairs, Women & Child Development Minister chuan ‘Diet Diversity and Nutritional Outcomes Among Children and Women : A Study of Mamit District’ tih lehkhabu chu SAD Conference Hall, MINECO-ah a tlangzarh. Lehkhabu tlangzarhna inkhawm SWTA&WCD Joint Secretary Pi Zonunthari kaihhruaiah Minister Pi Lalrinpuii chuan thusawiin hmeichhia leh naupangten ei tur ṭha leh kham khawp an hmuh phak ngei hi a pawimawh a, sorkar pawhin chu chu hriain State, District, Block leh Sector level-ah te inzirtirna nasa takin a kalpui mek zel a ni a ti a. Hemi kawngah hian sorkar chauh ni lovin, tlawmngai pawl hrang hrang, khawtlang leh mimal ang pawhin hmalak leh ṭanlak a ṭul takzet a ni a ti. Women & Child Development Department chuan Nutritional Health Education, Home visit, CBE, PohanMahh leh PoshanPakhwada kaltlangin theihtawp a chhuah zel chung pawhin hmeichhia leh naupang zingah thisen tlachham (anemia) leh ṭhanṭhu (stunted) te a la hluar hle chu pawi a tih thu leh ei tur ṭha leh an mamawh ang damdawi ṭhate an dawn theih nan department hnathawkte pawhin theihtawp chhuah zel turin a fuih. Nunphung dik leh ei tur ṭha hmuh chuan state mipuite tan hlimna leh hriselna ṭha pawh a siam thei a ni a ti. Women & Child Development Department Director, Pi Zoramthangi Chhangte pawhin thusawiin Integrated Child Development Services (ICDS) chu rampumah Anganwadi nuai 14 a huamin khawvelah hmeichhia leh naupangte hmathatna tur programme lian ber a ni a; tun dinhmunah Mizoramah pawh ICDS Project 27 kalpui mek niin heng hnuaiah hian Anganwadi 2244 enkawl mek a ni tih a sawi a. Poshan Tracker-ah a landanin Mizorama ICDS Project kalpui mek hnuaiah beneficiary 1,17,782 an awm a; chung zingah chuan Naupang kum 6 hnuailam 108,255, Nu naupai 5,912, Nu nau hnute pe lai 3,610 leh hmeichhe tleirawl (kum 14-18 inkar) 19,240 te pawh an awm tih a tarlang. ICDS hi Mizoramah kum 46 chhung kalpui tawh a ni a (1978 atangin) leh Poshan Abhiyan pawh kum 5 chhung kalpui tawh ni mahse National Family Health Survey 5-in a tarlan danin Naupang kum 5 hnuailam zaa 26% chu ṭhanṭhu (stunted) an ni a, 14% chu rihna hniam (underweight) leh Hmeichhia kum 15-49 zingah 4% chu rihna hniam (underweight) leh 45% chu thisen tlachham (anemic) an ni tih a sawi. Mamit District chu Aspirational District a nih vang leh Mizo, Bru leh Chakma hnamte an awm vangin Diet Diversity and Nutritional Outcomes Among Children and Women zirchhianna (Study) pawh he district chhungah beihpui thlak a ni tih a tarlang bawk. Vawiin lehkhabu tlangzarhna inkhawmah hian Mamit District zirchianna neitu pawl Population Council Consutling (PCC), New Delhi aiawhin Dr. Punit Mishra pawhin he Study an kalpui dan leh an thil hmuhchhuah dan chungchang presentation a nei a. He hunah hian Mamit District leh Aizawl District huamchhunga ICDS official leh thawkte an kalkim hle a; SWTA&WCD Joint Director Pi Zonunpari Sailo-in lawmthu sawina nen hun a khar a ni. Attachment Loading attachment...",Dated: 19 th Jun 24 5:22 PM,https://dipr.mizoram.gov.in/post/socialwelfare-minister-pi-lalrinpuiin-diet-diversity-study-lehkhabu-a-tlangzarh |
Central Team ten Cyclone Remal vanga chhiatrupna thlenna hmunte an rawn endik dawn,"868/2024-2025 Aizawl, the 19th June 2024: Vawiin chawhnu khan Chief Secretary’s Conference Room, MINECO - ah Chief Secretary Dr Renu Sharma hovin coordination meeting neih a ni a. He hunah hian Cyclone Remal vanga chhiatrupna thlenna hmunte rawn endika Mizoram rawn tlawh tur central team te lo dawnsawn dan tur rel a ni. Dr Renu Sharma chuan concerned department hotu zawng zawngte chu uluk taka chahin Central Team in Mizoram chhunga chhiatna thleng te a nasat dan leh pawi a khawih dan te chiang taka an hmuh leh an hriat theih nan an lo inpuahchah that hle a ngai a ti. Ministry of Agriculture, Finance, Jal Shakti, Road Transportation & Highways and Rural Development atanga high level official lo kal te hi Joint Secretary, MHA-in a rawn kaihruai dawn a. Central Team hi June 22 khian an lo thleng dawn a. Ni 3 emaw ni 4 vel chhung chu site inspection te an nei dawn a. Mizoram sawrkar aiawh official pawimawh te nen pawh an inkhawm dawn a ni. He meeting-ah hian Home, Finance, PWD leh P&E Department aiawh Commissioner & Secretary te, School Education, DM&R, Horticulture, H&FW, ICT, P&PI, Agriculture, PHE, Fisheries, I&WR leh I&PR Secretary te, Aizawl DC aiawh te bakah concerned official dang te pawh an tel a ni. Attachment Loading attachment...",Dated: 19 th Jun 24 4:57 PM,https://dipr.mizoram.gov.in/post/central-team-ten-cyclone-remal-vanga-chhiatrupna-thlenna-hmunte-an-rawn-endik-dawn |
Sports Minister in a bial chhunga HSLC leh HSSLC pass tha te lawmpuina hun hmang,"867/2024-2025 Dated: Aizawl,the 19th of June, 2024: Vawiin chawhnu dar 4:00 khan Pu Lalnghinglova Hmar, Minister of State, Sports & Youth Services Dept, Aizawl West-II bialtu MLA ni bawk chuan a office chamber-ah a bial chhung atanga HSLC leh HSSLC 2024 a tithate lawmpuina hun a hmanpui a, top 10 a lang mi pahnih hnenah laptop pe in, subject topper mi pakhat hnenah tablet a pe. Sports Minister hian zirlaite lawmpuina leh fuihna thu sawiin, tuna an hlawhtlinna chu thil ropui leh lawmawm tak ni mah se a tawpna a la ni lova, kalkawnga kal mek an la ni a ti a. Bul an tanna chauh niin eizawnna tling thiamna tak tak an neihna tura an inchherhriamna chauh a la nih thu a sawi. Eizawnna ngialnghet neih piah lamah, midangte eizawnna siamsaktu ni thei ngei turin duhsakna a hlan nghal a ni. Aizawl West-II huamchhunga zirna in te dinhmun chu zirchian mek a ni tih sawiin, a bial chhungah zirnain hma a sawn nan theihtawp a chhuah mek tih a sawi bawk. Aizawl West-II huamchhung atang hian Lallawmsangi d/o Lalsangliana, Dinthar chu St. Joseph HSS atangin HSLC 2024 ah pakuana a ni a. Science subject ah full mark a hmu bawk. C. Lallawmawma s/o Robert Lalthanpuia, Tuikual North chu Synod HSS atangin HSSLC (Arts) ah palina niin, Lalmalsawma s/o Laltanpuia, Kanan veng chu St. Joseph HSS atangin HSSLC (Arts) ah Public Administration ah topper a ni bawk. Attachment Loading attachment...",Dated: 19 th Jun 24 4:53 PM,https://dipr.mizoram.gov.in/post/sports-minister-in-a-bial-chhunga-hslc-leh-hsslc-pass-tha-te-lawmpuina-hun-hmang |
"JULY 1, 2024 ATANGIN CRIMINAL LAW THAR HMAN A NI DAWN","866/2024-2025 AIzawl the 19th June, 2024 : Misual leh dan bawhchhiate hremna dan thar (Major Criminal Law) - Bharatiya Nyaya Sanhita (BNS), Bharatiya Nagarik Suraksha Sanhita (BNSS) leh Bharatiya Sakshya Adhiniyam (BSA) chu July 1, 2024 atang hian India ram pumah hman tan a ni dawn. BNS hian Indian Penal Code, 1860 a thlak ang a, BNSS hian Code of Criminal Procedure, 1973 a thlak ang a, BSA hian Indian Evidence Act, 1872 a thlak ang. BNS hian Section 358 a nei ang (IPC in Section 511 a nei). Dan bawhchhiat theihna chi 20 belh niin, lung in tan theihna hi 33-a tihpun a ni bawk. Vantlang hna thawh (community service)-a inhrem theihna tur dan bawhchhiatna chi ruk dah belh a ni a, inhrem ngei ngei ngaihna chi 23 dah belh a ni bawk. BNSS hnuaiah hian Police-in mi an kawl theih chhung hian dan bawhchhiat azirin ni 15 atangin ni 90-ah tihpun a ni. BNSS hian Section 531 a nei bawk (CrPC ah Section 484). Tluang tak leh harsatna lian tham awm lova heng dan thar pathumte hi hman a nih theihna atan Mizoram Police chuan theihtawp a chhuah a ni. Heng Criminal Law tharte hi District leh Unit hrang hranga Police ten an hriatthiam leh an bel theihna turin theihtawpin hma lak a ni a. Training Branch, PHQ chuan BPR&D, Govt. Mizoram Law College, Mizoram Forensic Science Laboratory te pawh hemi kawngah hian a thawhpui bawk a ni. Police mi leh sa, Judicial mi te leh Sawrkar Official te pualin hemi thilah hian Mizoram University nen MoU ziah a ni a, a taka hma lak chhoh mek a ni bawk. Dan thar hman chungchanga hmalakna atan hian Mizoram Police hnuaiah Committee pawimawh panga, 1) Legal Issues, 2) Technology Upgradation, 3) Training, Digital Investigation leh 5) Financial Implication te din a ni a. Heng Committee te hian thil tul leh mamawh hrang hrang te zir chiangin, heng dan thar hi hlawhtling taka hman a nih theiha atan Dt. 20.3.2024 khan sawrkarah Rs. 13.4 Crores (vaibelchhe 13.4) hmanna tur an thehlut tawh a ni. NCRB atanga Technical Team lo kal ten offline CCTNS system-ah heng dan thar hmanna tur patch hi hlawhtling takin an rawn test tawh a, Knowledge Partners-te hnenah training pawh pek niin Police Station tinah hmang nghal thei turin intirhchhuah vek a ni tawh bawk. SsP Aizawl, Champhai, Lunglei, Lawngtlai leh Saitual te chu dan bawhchhiatna lianthamah uluk taka crime scene videography pawh ti tan turin thu pek an ni bawk. Mipui nawlpui leh Police mi leh sa ngei te tan pawha inzirna turin heng Criminal Law thar atanga a pawimawh zual lawr khawmin video siam a ni a. Lehkhabu leh thuziak te pawh siam niin hmun hrang hrangah thawn darh a ni. Tin, Case IO te hman tur form Delhi Police in an siam te, Police Organisation dangin FAQ an siam te pawh Mizoram mila siam danglam niin Unit tinah thawn darh a ni bawk. Mizoram Police chuan Mobile Forensic Van pali (4) lei tawhin heng District Headquarters viz. Aizawl, Lunglei, Champhai leh Kolasib ah te hian a dah tawh a. Mizoram Forensic Science Laboratory chuan tunah hian Mobile Forensic Van sawm (10) dang lei turin hma a la leh mek a, rei lo tea lo thleng mai tura ngaih a ni. Tin, heng Forensic Vehicle te hi a thiamin an enkawl a ngaih avangin hetiang lama thiamna nei (trained forensic person) lirthei pakhat atan mi pali zel la thar turin sawrkarah dilna thehluh a ni a. Hemi bakah hian District Mobile Forensic Unit panga, Aizawl, Lunglei, Champhai, Kolasib leh Lawngtlai tan din turin rawtna thlen a ni tawh bawk. District tin SsP ten biak in, zirna in leh tlawmngaipawlte hnenah dan thar hman chungchanga inzirtirna Mizoram hmun hrang hrangah an nei bawk a ni.",Dated: 19 th Jun 24 4:23 PM,https://dipr.mizoram.gov.in/post/july-1-2024-atangin-criminal-law-thar-hman-a-ni-dawn |
"HORTICULTURE MINISTER IN ""HORTICULTURE FAIR 2024"" A HAWNG","865/2024-2025 Aizawl, 19.06.2024: Horticulture Minister Prof. Lalnilawma chuan vawiin chawhma khan Aijal Club Park-ah Horticulture Fair 2024 chu a hawng. He Fair hian ni thum chhung (19th - 21st June, 2024 thleng) a awh dawn a. Thei, thlai, pangpar leh a kaihhnawih hrang hrang, processed food nen a vaiin Stall 202 an inpho a ni. Horticulture Fair hawnna inkhawm hi RB McCabe Hall, Aijal Club ah neih a ni a. Hetah hian khuallian Horticulture Minister chuan Horticulture Fair buatsaih a ni leh thei chu lawmawm tiin, fair hlawk tak a nih ngei a duhsak thu a sawi a. Minister chuan Horticulture Fair chu Horticulture Department leh an 'partner' kuthnathawktute tan kawng tam taka hlawkna thlentu nia a hmuh thu a sawi a. Thawhhona tha siamtu a nih bakah kuthnathawktute tana Department hmalakna rahchhuah mipuiin an lo hmuh a, an lo hriatpui theihna hmanrua tha tak nia a hriat thu sawiin, mipuiin heng hmalakna an lo hriatpui hian a thawktute tan phurna thar petu a nih thin thu a sawi bawk. Minister Prof. Lalnilawma chuan state pawn ah Mizo thei, thlai leh pangpar thar te phochhuak turin hma lak a nih mek thu a sawi a. Hralhchuak turin potential nei tha hle in, a market luhchilh dan kawng hriat a pawimawh thu a sawi. Minister Prof. Lalnilawma chuan Best Horticulture Farmer lawmman chu mi 11 hnenah a sem nghal a. Kuthnathawktu hlawhtling lawmman la zingah kum 60 chuang mi pahnih an awm chu fakawm a tih rualin thalaite tan chona lian tak a ni, a ti a. An zinga MCA zir zo hmeichhia in farming hna eizawnna atan a thlang a, hlawhtlinna tha tak a hmu chho chu chhuanawm a ti bawk a ni. Khuallian hian Horticulture Crop Calendar a tlangzarh nghal a ni. He Calendar hi kuthnathawktute tan a siam niin, thla bi a thlai chin theih leh chin hun te, natna awm thei leh a enkawl dan nen a chuang a ni. He hunah hian Thenzawl Horticulture College Dean Dr. Shri Dhar pawh telin thu a sawi a. Mizoram chuan thei leh thalai thar sawngbawl (food processing) lamah potential nei tha a tih thu a sawi a. Thawhhona tha tak neiin Mizoram chu horticulture ah hmasawnpui zel a duh thu a sawi a ni. Vawiina lawmman sem, Best Horticulture Farmer atan hian Horticulture Technology, Infrastructure, components, scheme, etc. hmang tangkai leh hmasawnna nei thate thlan thin an ni. Khuallian in lawmman hi an hlan a ni. Lawmman latute chu hengte hi an ni: 1) J. Lalhruaizela, Lamchhip, Aizawl District 2) K. Thandawla, N. Lungpher, Siatual District 3) Lalremsiama, Zawlpui, Lunglei District 4) FJ Thangliana, Cherhlun, Hnahthial District 5) Lalduhsangi, Diltlang South, Lawngtlai District 6) Lalbiakkimi, Amobyu 'Ch' Siaha, Siaha District 7) C. Lalngaihsaka, Serchhip Bazar Veng, Serchhip District 8) Lalruatkima, Khawhai South, Khawzawl District 9) M. Kamdingliana, Durzawl zau, Selam, Champhai District 10) Vanlalkunga, Lengte Vengthar, Mamit District 11) Lallawmkima, Lungdai Hmar Veng, Kolasib District Horticulture Fair hawnna inkhawm hi Horticulture Secretary Pi K. Lalrinzuali chuan kaihruaiin, Additional Director Pi M. Vanlalzami hnen atangin Technical Report ngaihthlak a ni a. Horticulture Director Pu C.H. Lalmuanpuia pawh he hunah hian telin, Additional Director Pu L. Lalhmingmawia Pachuau chuan lawmthu sawiin hun a khar a ni. Kumin Horticulture Fair ah hian stall 202 - pangpar stall 130, thei tiak stall 55, pot stall 9, leitha stall 3, theitui/pickle stall -5 an awm a ni. Mizorama thei leh thalai chi hrang hrang chingtute, pangpar chingtute leh a zuar thinte, thei leh thalai atanga ei tur vawn that theih a siam lama tui mite pualin Horticulture Department chuan kum 2012 atang khan Horticulture Fair hi a lo buatsaih thin a. Thlai chingtute leh zuar thinte tan ""Buyers & Sellers Meet"" lian tak a ni chho mek zel a ni. Kum 2012 atanga 2023 thlenga stall neituten an hlawh chhuah tawh zat chu Rs. 319,40,606 a ni a. Hripui leng avangin Kum 2020 leh 2021 khan fair hi buatsaih a ni a. Kum tin a sum lakluh dan chu hetiang hi a ni: 2012: Rs. 17,39,306 (Stall 57) 2013: Rs. 22,90,367 (Stall 75) 2014: Rs. 12,47,142 (Stall 70) 2015: Rs. 17,31,030 (Stall 84) 2016: Rs. 34,36,520 (Stall 103) 2017: Rs. 45,97,415 (Stall 140) 2018: Rs. 44,94,060 (Stall 172) 2019: Rs. 66,41,330 (Stall 219) 2022: Rs. 24,00,188 (Stall 172) 2023: Rs. 33,63,248 (Stall 177) Attachment Loading attachment...",Dated: 19 th Jun 24 4:01 PM,https://dipr.mizoram.gov.in/post/horticulture-minister-in-horticulture-fair-2024-a-hawng |
"SPORTS MINISTER-IN MTTA SEASON OPENING TABLE TENNIS CHAMPIONSHIP, 2024 HAWNG","864/2024-2025 Aizawl, the 19 th June 2024 : Sports & Youth Services Minister Pu Lalnghinglova Hmar chuan vawiin khan MTT Hall, Kawltheihuan, Mizzion Veng-ah ni li awh tur “MTTA Season Opening Table Tennis Championship, 2024” a hawng. He Championship Mizoram Table Tennis Association (MTTA) in a buatsaih a ni. MTTA Season Opening Table Tennis Championship, 2024 hi June ni 18 – 21, 2024 chhunga neih tur a ni a, District Association 5 atangin player 251 an tel a, Category 18 ah inelna neih a ni ang. He hun hmanpuitu Sports Minister Pu Lalnghinglova Hmar chuan Table Tennis player kalkhawmte fuihna thu sawiin, Kum 2036 Olympic thlir chunga rilru siam a tul tih a sawi a, player kum lama la naupangte tan kum 2036 Olympic a tel thei turin tun atanga ruahmanna mumal tak nen inpuahchah a tul a ti a, kum upa zawkte pawhin national level bakah international level games chi hrang hrangah champion turin theihtawp chhuah turin a chah a, a tul a nih chuan sawrkarin sum sen a hreh lo tih a sawi a, a zavaia kan seng thei lo a nih pawhin kan thatna tur leh kan hlawhtlinna tur a nih chuan a theih chin chinah sawrkar a tang ve dawn a ni a ti. MTTA Season Opening Table Tennis Championship, 2024 hawnna inkhawm hi MTTA President Pu C. Lalrinzuala’n a kaihruai a, MTTA Senior Joint Secretary Pu Lalramdinliana’n report pe in, USAM General secretary Pu Lalduhkima Sailo-i’n thuchah a sawi a, Pu Laldinthara, MTTA Disciplinary Committee Secretary-i’n infiammite zawm tur dan leh hrai sawifiahna hun a hmang bawk a ni. Attachment Loading attachment...",Dated: 19 th Jun 24 3:54 PM,https://dipr.mizoram.gov.in/post/sports-minister-in-mtta-season-opening-table-tennis-championship-2024-hawng |
SUPPLY leh LR&S MINISTER-IN MAMIT DCSO OFFICE LEH SO OFFICE TLAWH,"863/2024-2025 Mamit 19th June, 2024 : Vawiin khan Pu B.Lalchhanzova, Minister of State, FCS&CA, LR&S chuan District Civil Supplies Officer (DCSO) Office a tlawh a, DCSO Office Chamber-ah Mamit District Centre hrang hrang a staff-te nen inkawmhona hun an hmang. Supply Minister chuan DCSO office-a thawktute chu thawhhona tha tak nena hnathawk tura chahin duhsakna a hlan a, National food security act hnuaia rural leh urban huamchhungah miharsa zawk te dah belh turin hmalak zel a nih tur thu a sawi. Pu Lalneihkima, DCSO report danin Mamit District chhungah supply centre 13 a awm a, District Civil Supply Office-ah hian thawktu 18 awm mekin Mamit District Godown-ah hian thla 6 chhung daih Monsoon stock a awm thu a sawi a, Pu Laldawngzela, JAO, DCSO Office Mamit chuan an office harsatna leh mamawhte Minister hnenah hian a thlen a ni. Vawiin vek hian SO office Mamit tlawhin Asst. SO Mamit Lalbiaktluanga Parte hovin SO office Chamber-ah Staff Meeting Minister hian a neihpui a, Settlement Officer staff-te hian an harsatna leh mamawh te Minister hi an hrilh ve bawk a ni. Attachment Loading attachment...",Dated: 19 th Jun 24 3:48 PM,https://dipr.mizoram.gov.in/post/supply-leh-lrs-minister-in-mamit-dcso-office-leh-so-office-tlawh |
HAMTHATNA DIL THEIH,"862/2024-2025 Kolasib: Dated the 19th June, 2024: India Sorkar laipui Ministry of Tribal Affairs hnuaiah NGO Voluntary Organization hrang hrang, Scheduled Tribes (STs) te hamthatna atana hna lo thawk tawh thin tlawmngai pawl te tan kum 2024-2025 chhunga ""Grants-in-aid to NGOS"" dilna (Proposal) chu a thehluh theih mek a ni. Dil duh chuan Online portal - ngograntsmota.gov.in ah online in submit tur a ni a. A diltu pawlte chu ST-te tana hamthatna atana kum thum tal Firms & Society-a lo in register tawh leh lo thawk tawh an ni tur a ni a, establishment rintlak leh mumal tak neia hnathawk lai mek an ni tur a ni. NITI Aayog hnuaia in register ngei an ni bawk tur a ni. Hrechiang duh tan Ministry of Tribal Affairs, Govermment of India website ah enfiah theih reng a ni e.",Dated: 19 th Jun 24 3:30 PM,https://dipr.mizoram.gov.in/post/hamthatna-dil-theih |
MADC hnuaia 07- Chakhei MDC Constituency By- Election neih tura Candidate- te scrutiny neih niin an paltlang vek,"861/2024-2025 Dated Siaha, 19th June 2024 : Vawiin chawhma dar 11 khan Mara Autonomous District Council (MADC) hnuaia 07- Chakhei MDC Constituency By- Election tura candidate- te tan Pu V.L. Hruaizela Khiangte, Returning Officer leh District Election Officer (DEO) nibawk Office Chamber - ah Scrutiny neih a ni a, Candidate- te hian Scrutiny hi an paltlang vek. Pu V.L. Hruaizela Khiangte, Returning Officer (RO) chuan Candidate- te chunga lawmthu sawina a nei hmasa a. By-election tura an campaign hunah mimal anga inbeihna nei lo tur leh ram leh khawtlang tana thil tha an tih tum, mipuite tana thlantlin tlak an nihna lai zawk sawi uar turin a chah a. Ram leh hnam hruaitu ni tur chuan mahni hmasialloh a pawimawh hle tih tarlangin, mahni aia khawtlang mipuite ngaipawimawh a, an tana thawk fo turin a fuih a. Inthlanna felfai leh thianghlim tak awm turin Candidate- te chu thawhpuiah sawmin, by-election tur atan duhsakna a hlan nghal bawk. MADC hnuaia 07- Chakhei MDC Constituency By- Election tur hian political party pathum atangin - Albert TT. Sachu (BJP), T.Essa (ZPM) leh K.C. Ngobei (MNF) ten nimin lamah khan hming an lo pe lut tawh a. Vawiin ah hian Affidavit leh Document thil tel ngai ang angte chu endik (scrutinised) niin, sawiselna engmah awm loin candidate-te hian endikna hi an paltlang vek a ni. 07- Chakhei MDC bial hi a bialtu, Pu K. Hrahmo chuan Mizoram State Legislative Assembly (MLA) inthlanpui, 2023-ah 40-Palak (ST) A/C bial aṭanga MLA-a thlan tlin a nih hnuah a chhuahsan a; bial ruak a nih tak avangin Mizoram State Election Commission chuan by-election nei turin ruahmanna a siam ta a ni. Ruahman lawk dan chuan June ni 28, 2024 (zirtawpni) zing dar 7:00 leh tlai dar 5:00 inkarah vote thlak a ni ang a. Vote tlate hi July ni 2, 2024 (thawhlehni)-ah chhiar a ni ang. Vawiin scrutiny neih naah hian Candidate-te hi an agent pakhat theuhin an tawiawm a, Pu Abraham Beirazi Khithie (ARO) chuan a telpui bawk. Attachment Loading attachment...",Dated: 19 th Jun 24 3:20 PM,https://dipr.mizoram.gov.in/post/madc-hnuaia-07-chakhei-mdc-constituency-by-election-neih-tura-candidate-te-scrutiny-neih-niin-an-paltlang-vek |
CHAMPHAIAH RAM DANG ATANGA DAN LOVA CIGARETTE LAKLUH LEH ZAWRH MANTE TIHCHHIAT A NI,"860/2024-2025 Champhai, the 19th June, 2024: Legal Metrology Department, Champhai kaltlanga nikum chhunga ram dang atanga dan lova cigarette lakluh man packet 39000, brand hrang hrang 7, tualchhung rate-a chhuta cheng nuai 20 (Rs. 20,00,000) man hu chu vawiin chawhma dar 11:00 khan Controller of Legal Metrology thupek leh District Magistrate hriatpuinain Mizoram Legal Metrology (Enforcement) Rules, 2010 hnuaia rule 19, sub-rule (4) & (6) tlawhchhanin Legal Metrology Office tual, Champhai Vengsang-ah tihchhiat a ni. He hun hmanpuitu District Magistrate Pu James Lalrinchhana chuan entir nei programme pawimawh tak, dan lova cigarette lakluh leh zawrh mante tihralna hun hman a ni chu tha a tih thu sawiin, mipuite zirtir leh dan lova thil tih do kawngah rah tha a chhuah ngei a beisei thu a sawi a. Mipui rawngbawl sak leh dan lova thil tih do kawnga Legal Metrology-te hmalakna fakawm a tih thu sawiin, thawktu indaihlohnate lang lova theihtawp chhuaha dan lova hmalakna an do thin chu chhuanawm a tih thu a tarlang bawk. Pu James Lalrinchhana chuan meizial zuk chu ruihhlo dang ti tura kailawn hmasa a nih thu tarlangin, chhiah chawi lova dan lova cigarette lakuhin ram sum leh pai dinhmunah nghawng nasa tak a neih thu a sawi a. Legal Metrology-te thawhpuitu District Anti-Tobacco Squad-te thahnemngaihna fakawm a ti a. Vantlang hmun pawimawh, puipunna leh zirna in leh a chhehvel hnaiah meizial zuk leh zawrh khap tlat a ni tih sawiin, dan lova hmalakna do kawngah leh ruihhlo khawih that loh zia inzirir kawngah tun aia tanlak lehzual a tul thu a sawi a. Hemi hnu hian dan lova lakluh leh zawrh chhuah cigarette mante tihchhiat bultan nan District Magistrate chuan kut a thlak a ni. He hun puala inkhawm tawi kaihruaitu Pu V. Lalfakzuala, Assistant Controller, Legal Metrology, Champhai chuan Legal Metrology (Packaged Commodities) Rules 2011 rule 6 leh 'The Legal Metrology Act, 2009 section 18 in thuneihna a pek angin dan bawhchhiaa lakluh leh zawrh chhuah foreign cigarette-te man thin an ni, a ti a. Dan lova cigarette lakuh avangin cheng vaibelchhe sing khat chuang cigarette atanga chhiah hmuh tur a kiam phah thu a tarlang a. Dan lova hmalakna do kawnga Legal Metrology-te theihtawp chhuaha thlawp thintu District Anti-Tobacco Squad, Police leh Excise Department-te chungah lawmthu a sawi a. Dan lova lakluh cigarette te'n chhiah an chawi lova, declaration mumal an nei lova, central excise duty leh GST chawi lo an nih bakah dan hnuaia zawrh chhuah thin cigarette hralhna chena a nghawng avangin man thin an ni, a ti bawk. Dan lova cigarette lakluh leh zawrh mante tihchhiatna hunah hian Pu Felix Lalruatsanga, Inspector, Legal Metrology, Champhaiin report a pe a. Champhai District Anti-Tobacco Squad atangin thusawi ngaihthlak a ni bawk. He hunah hian Dr. Lallawmkima, DIPRO Champhai, Legal Metrology Department thawktute leh Champhai District Anti-Tobacco Squad-te an tel a ni. Attachment Loading attachment...",Dated: 19 th Jun 24 3:04 PM,https://dipr.mizoram.gov.in/post/champhaiah-ram-dang-atanga-dan-lova-cigarette-lakluh-leh-zawrh-mante-tihchhiat-a-ni1718789690 |
District Level Aadhar Monitoring Committee vawi 3-na ṭhukhawm,"859/2024-2025 Dated Saitual the 19th June, 2024: Vawiin khan Saitual DC Chamber-ah Dr Lalngura Tlau, Saitual DC hovin District Level Aadhar Monitoring Committee chu an thukhawm a,Aadhar chungchanga thil pawimawh hrang hrangte sawihona neih a ni. DLAMC Chairman, Dr Lalngura Tlau chuan Saitual District-ah Centre 5 a awm thu sawiin hengahte hian englaipawhin Aadhar enrollment leh siamthat tur neite tan a tih theih reng thute,District mipuiten Aadhar enrollment leh a kaihhnawih chu atam thei ang berin kan tih makmawh anih thu leh sorkar-atanga scheme chi hrang hrang heng Ration buhfai,Gas etc. Subsidy-a lei theih nan thil pawimawh tak a nih avangin ngaihpawimawh a tul thu a sawi bawk. He hunah hian Aadhar ti tharturte tana hriattur pawimawhte bakah mipuite tana awlsam zawkna leh enrollment centre tihchangtlunna atana hmalakte,mipuiten Aadhar kim taka an neih nana hmalakte,District, Sub-district, Block level ah te Aadhar Seva Kendras(ASK) centre DC Office-a hawn anih theih nana din tura hmalakte,Birth Registration tih ruala Aadhar nena thlunzawm dan turte,sawrkar scheme hrang hrang leh a kaihhnawiha hamthatna awmte atana Aadhar hman ṭulnate,Adhar kaihhnawiha intihderna leh inbumna thil hrang hrang awm theite enfiahte,Aadhar enrollment centre a dawrtu te nena inpawhna tha zawk a awm theih nana hmalakte a tel a ni. Meeting ah hian Line department aiawhte bakah Regional Office,Guwahati atangin UIDAI aiawh an rawn tel bawk. Attachment Loading attachment...",Dated: 19 th Jun 24 3:02 PM,https://dipr.mizoram.gov.in/post/district-level-aadhar-monitoring-committee-vawi-3-na-hukhawm |
Khawzawl Bawrhsap pisa-in Home pahnihah tanpuina an hlan,"858/2024-2025 Khawzawl, 19th June 2024: Vawiin khan Khawzawl Bawrhsap pisa chuan Khawzawla Home pahnih - Chhanchhuahna Home leh Grace Camping Center te hnenah tanpuina pawisa fai ₹35,000 ve ve an hlan. Tanpuina pawisa hi MP Inthlanpui 2024 puala buatsaih Inter District SVEEP Competition-a Khawzawl DEO Office-in lawmman pakhatna an dawn ₹30,000 bakah Bawrhsap pisa-a thawktu ten ₹40,000 an thawhkhawm atanga pek a ni. He hun kaihruaitu Khawzawl Bawrhsap Pu K. Lalrohlua chuan tanpuina an pek chu bei tham hle mahse, Chhanchhuahna Home leh Grace Camping Center ten an rawngbawlnaah tangkai takin hmang se an duh thu a sawi a. Mizoram min run mektu zu leh ruihhlo an dona kawngah an tha tichaktu ni se, an thahnemngaihna leh thawhrimnate Pathianin malsawm zel se tiin duhsakna a hlan a ni. Tanpuina pawisa hi Pu Timothy R. Lalhmangaiha, Election Officer leh Pu Lalchhuanawma Ralte, DIPRO ten an hlan a ni. Attachment Loading attachment...",Dated: 19 th Jun 24 2:55 PM,https://dipr.mizoram.gov.in/post/khawzawl-bawrhsap-pisa-in-home-pahnihah-tanpuina-an-hlan |
CHIEF MINISTER-IN MSME RAMP KICK-OFF LEH FACILITATION CELL HAWNNA HMANPUI,"857/2024-2025 Dated Aizawl, the 19th June, 2024: Vawiin khan Chief Minister Pu Lalduhoma chuan Raising and Accelerating MSME Performance (RAMP) Kick-off leh Facilitation Cell hawnna, Vanapa Hall a buatsaih chu a telpui. Thu a sawinaah Chief Minister chuan, covid19 hripui vang khan Industry ten harsatna an tawk nasa a, heng kan Industry te hian chak zawka hma an lo sawn leh theih nan Central sawrkar chuan RAMP hi a rawn duang a ni. State te chu keimahni mamawh ang zawnga guidelines duan min rawn phalsak a. Kan mamawh ang tak leh kan policy milin a kalpui dan tur kan duang a, a hming pawh hi MSME Elevate Mizoram (MEMiz) tiin kan vuah ta a ni. Tin, kan industry neihsa leh ding chho zel tur ten tangkai taka an chhawr turin Facilitation Cell din a ni bawk a, kan lawm hle. India ram economy za zela 30 vel hi small scale Industry te thawhchhuah a ni a, hna thawktu zaa 46 vel te hi small scale a thawk te an ni bawk a. Chuvang chuan keini pawhin kan Hand Holding Policy leh heng central schemes te hi kaikawpin nasa takin hma kan la dawn a ni. Kan sawrkar veleh khan Mizoram Investment Policy, 2024 kan siam nghal a, kan tangkaipui tur investor te kan dap zui a. Mizoram State Industrial Policy, 2012 pawh ennawn mek a ni. He Policy hnuaiah hian State Incentive Subsidy Scheme a awm a, mahse pawisa hi hun rei tak dah a lo ni ngai tawh lo thung a. Kan sawrkar veleh khan SIS ah hian Rs. 42.31 lakh chu revised estimate angin kan dah nghal a. Kumin sawrkar kumah pawh Rs. 42.31 lakh tho hi kan dah leh a ni, tiin sawrkar hmalakna tlangpui a sawi. Sawrkar hian kan ram dehchhuah thilte chawilar kan duh avangin The Mizoram Preferential Store Purchase Rule pawh tha taka kalpui kan tum a. Chu chu kan industry ten an lo hlawkpui kan beisei. Sawrkar office te chu an bungrua thlak a tul hunah Mizoram thilsiam zela thlak tawh turin kan ti a ni, a ti bawk. Industry hi economy innghahna pawimawh a nih avangin miin theihna a neih phawt chuan hmalakna kalpui se; kan mihausa te pawh hian thianho leh pawl (company) ang tein industrial unit te, service sector unit te rawn din chur chur se kan duh a. Theihtawp kan lo chhuahpui ang a, Industry lama harhna thlentir kan duh a ni. Amaherawh chu sawrkar tanpuina chauh beisei, hlawhtlin tum tak tak lo, a thlawna pawisa dawnna tur emaw ti te tan erawh chuan “Bui lung tawk” ang hlauh kan ni dawn. A thlawna sem, a thlawn a dawn, kan moral eichhetu hi kan malmak hmiah dawn a ni, a ti. RAMP bakah hian MEMiz website leh MSME Facilitation Cell te Chief Minister hian a hawng a ni. Pu F. Rodingliana, Commerce & Industry Minister pawhin thusawiin, ngaihtuahna thar pua Mizote hian thil kan tih a ngai. Kamding nih aiin Mahni kea ding nih kan rilruk ngam a tul tawh a, midangte thuhnuaia awm lova mahni thu anga hnathawhna, pension awm ve lo, tu leh fate thlenga chhawm theih eizawnna a ni. Entreprenuership hi uar takin kan kalpui dawn a, a tul angin Dan te pawh kan ennawn ang a, Industry te mamawh power siam chhuah thlengin kan bei zel dawn a ni, a ti. Inkhawm hi Pi Florence Zotluangpuii, Director, Commerce & Industry chuan a kaihruai a, Pu Lalhmunsiama, Nodal Officer for RAMP chuan RAMP leh Facilitation Cell kalpui dan tur leh India ramin Industry a enkawl dan tlangpui te a sawi. Tunah hian MSME sumdawnna unit 34900 vel Mizoramah an awm mek a, a zatve aia tam te hian Udyam registration an la nei lo a ni. RAMP Kick-off programme ah hian Minister, MLA leh sawrkar official pawimawh leh industry neitu engemawzat an tel a. Pi Sangchhin Chinzah, Secretary, Commerce & Industry in lawmthu a sawi zawhah Rev Vanlalbela'n tawngtaiin hun a khar a ni. Attachment Loading attachment...",Dated: 19 th Jun 24 2:52 PM,https://dipr.mizoram.gov.in/post/chief-minister-in-msme-ramp-kick-off-leh-facilitation-cell-hawnna-hmanpui |
"PU B. LALCHHANZOVA, MINISTER-IN MAMIT MZP ZIRLAI TITHA CHAWIMAWINA HUN HMANPUI","856/2024-2025 Mamit 19th June, 2024 : Pu B. Lalchhanzova, Food Civil Supplies and Consumer Affairs leh Land Revenue and Settlement changtu Minister chuan vawiin khan Mamit Chhim Veng YMA Hall-a MZP zirlai titha chawimawina programme chu khuallian niin a hmanpui. Khuallian chuan Mamit District tan vawiina kalkhawmte chu mi tangkai leh hlu zawk kan ni thei a, thusawi thiam nih pawimawhzia sawiin inrintawkna nena mahni ngaihdan sawichhuak thei tura inzir turin a chah. Kan District, kan khua, kan veng leh kan sikul atangin thil tha a chhuak ve thei a ni tih hrethar turin a chah bawk. Mizoram Sorkar chuan ruihhlo a do mai bakah ruihhlo ngaite enkawlna lamah hmalak zel a tum thu sawiin zirlaite chu ruihhlo laka fihlim tur leh zo takin an thiltih apiangte rintlak leh taima taka ti thin turin a chah bawk. Minister chuan zirlai kalkhawmte chu midangte min tihphur nghak lovin mahni leh mahni intiphur thin turin a chah a. Ka thei ve a ni tih rilru kan put tlat chuan kan hlawhtling thei a ni tih hria a, beidawng lova bei fat fattu ni turin a chah. English tawng kan thiam leh thiam lovah buai lutuk lo tura chahin English thumal thiam tam tum tur te, chapo si lova mahni inngaihlu tur te, ngeiawm si lova inrintawkna nei turin a chah bawk. Mamit khawpui chhung leh a luhka kawngpuite chu a theih ang anga siam that deuh anih theih nan PWD Minister hnen ngenna DO (Demi Official) Letter ziah a tum thu a sawi bawk a ni. Khualzahawm Er. H. Lalzirliana, Mamit bialtu MLA pawhin zirlai pass thar te chu insit lova tumna sang tak nen hmalam pan turin a chah a. Kan zirna hmun leh kan chawrchhuahna khua te, kan nu leh pa te chu changkansan lovin zahawm taka changkanpui zawk turin a chah a. Mamit tan, kan khawtlang tan tumruhna nen theihtawpa zir a, hlawhtling ngei turin duhsakna a hlan. He huna Khualtha Pu Laldingliana, DEO/DPC, Mamit, Uaptu Pu H. Lalthianghlima, President, MZP Gen.Hqrs bakah Pu Lalthansanga, President, MZP Hqrs. Mamit pawhin thu an sawi bawk. Vawiina Zirlai titha chawimawina hlante hi Class X zirlai Distinction-a pass mi 10, First Division-a pass mi 26 an vaiin mi 36 leh Class XII zirlai Distinction-a pass 3, an vaiin mi 39 an ni a. Best School Award St. Francis of Assisi School hnenah hlan an ni bawk. He hun hi Pu Lalkroshlua, Vice President, MZP Hqrs. Mamit chuan kaihruaiin Pu George Lalruatmawia, Secretary, MZP Hqrs. Mamit chuan inhmelhriattirna neiin report a pe a. Pi Lalchhiarpuii, Fin.Secy, MZP Hqrs. Mamit-in lawmthu sawina a nei bawk. Vawiin vek hian Minister hian a Department chan DCSO Office leh SO Office te a tlawh nghal bawk a ni. Attachment Loading attachment...",Dated: 19 th Jun 24 2:48 PM,https://dipr.mizoram.gov.in/post/pu-b-lalchhanzova-minister-in-mamit-mzp-zirlai-titha-chawimawina-hun-hmanpui |
Japan rama nurse hna dil duh tan ngaihven theih,"855/2024-2025 Dated Serchhip, the 19 th June, 2024: National Skill Development Corporation International chuan Japan rama Japanese Recruitment companies te nen thawhhona thuthlung April 2019-a an lo ziah tawh angin Japan rama hnaruak hnawhkhah nan Specified Skilled Worker (SSW) program hnuaiah Hospitality leh Nursing Caregivers batch hnih chu June leh July thla hian a thawn chhuak dawn a. Hrechiang duh tan NSDC Internation website ah www.nsdcinternational.com ah en theih a ni a. DIPRO Office, Serchhipah hriattur pawimawh inziahna flyer en theih a ni bawk.",Dated: 19 th Jun 24 11:05 AM,https://dipr.mizoram.gov.in/post/japan-rama-nurse-hna-dil-duh-tan-ngaihven-theih |
MTKP BUATSAIHIN HRISELNA ATANA TLAN TIH THUPUI HMANGIN HUN HMAN A NI,"854/2024-2025 Lunglei.19th.June.2024: Mizoram Thalai Kristian Pawl (MTKP) buatsaihin tukin khan Lunglei khawpuiah "" Hriselna atana Tlana"" tih thupui hmangin hun hman a ni. MTKP rorel 2024 in a lo pass tawh angin hriselna atan hmalak tih khuhhawnna atan ""Hriselna atana tlan"" tih hun hi hman niin tukin zing dar 6:00 atang khan Lunglei khawpui chhim lam leh hmar lam atangin TKP member thahnem takte chuan tlanin Lunglei Venglai Tennis Court an pan khawm a, hetah hian hun hman a ni. Inkhawm hi Rbt.F.Lalremruatpuia MTKP Vice President chuan kaihruaiin, Upa R.Lalrochama MTKP President chuan hunserh hmangin Krista leh Kohhran tan rilru hrisel leh taksa hrisel nei turin Pathianin taksa vawng thianghlim tura min tih anga kan nun angai tiin, taksa a hrisel loh chuan thlarau nun pawh a chak theilo a ti. He hunah hian Pu James Miahlung Addl.D.C Lunglei chuan thu sawi bawkin, District Level Non-Communicable Diseases (NCD) Committee pawhin hriselna kawngah Lunglei District in hma a sawn theihna turin ruahmanna hrang hrang an siam thu leh chumi tihlawhtling tur chuan theihtawp chhuah a ngaih tih a sawi a, MTKP ten hriselna kawnga hmalakna atan bul an tan chu lawmawm a tih thu sawiin, hriselna atana taksa sawizawi angaih thu leh kan taksa chu Pathian In a nih avangin kan vawn thianghlim angai tiin, kan hriselna atan taksa sawizawina hun kan insiam hram hram a tul a ti. Dr.Lalrinthangi Dy.Chief Medical Officer Lunglei chuan thu sawi bawkin hmanlai kan Pi leh Pu te hun leh tunlai kan khawsak phung a danglam nasat avang leh kan ei leh in te kan thlak nasat avangin tunhmaa Mizo ten kan hriat ngailo ram changkang te chauhin an neih thin natna chi hrang hrang kan kai tawh a, ei leh in kan insum loh vang leh kan fimkhur loh avangin BP sang kan tam tawh em em a, a bik takin Chi kan ei tlem a tul a ti. Ruihhlo kan tih hian zuk leh hmuam zawng zawng hi a tel tih kan hriat a, kan sim a ngai a ti a, Cancer tamna ram kan nihna chhan hi ei leh in kan fimkhur loh vang leh zuk leh hmuam kan tih nasat lutuk vang a ni ti bawkin taksa hriselna atan Frozen Foods pumpelh a tul thu leh hriselna atan Pathianin min siam chhan ang ngeia nung tura thu tlukna kan siamna hun atan he hun hi i hmang ang u tiin kalkhawmte a sawm a ni. He huna kalkhawmte hian MTKP Secretary Rev.F.Zorinkhuma kaihhruaina hnuaiah "" Thalai Kristian Pawl member ten hriselna kawngah hmala turin vawiin atang hian ka intiam e, Vawiin atang hian hriselna pawimawh zia hriain taksa insawizawi pawimawh zia hriain theihtawp ka chhuah anga midangte zirtirtu nih ka tum tlat ang tihte leh hriselna atan ei leh in kawngah vawiin atang hian insum ka tum tlat ang tih te hmangin thu an tiam a ni. MTKP in hriselna kawngah hmalak nise ti a rorelna in a lo pass tawh angin Pastor bial leh Unit ah ten hmalakna kalpui chhunzawm zel tum a nih thu Rev.F.Zorinkhuma chuan sawi bawkin Pro.Pastor David.C.Lalnunkima BCM Chanmari Pastor bial chuan tawngtaina in hun a khar a ni. Hriselna atan tlan tih hun hi tukin vek khan Mizoram chhung hmun hrang hrangah TKP ten an hmang bawk a ni. Attachment Loading attachment...",Dated: 19 th Jun 24 11:03 AM,https://dipr.mizoram.gov.in/post/mtkp-buatsaihin-hriselna-atana-tlan-tih-thupui-hmangin-hun-hman-a-ni |
School Health & Wellness Program (SHWP-AB),"853/2024-2025 Aizawl the 18th June, 2024 : School Health & Wellness Programme (Ayushman Bharat) hi Ministry of Health & Family Welfare, Deptt. of School Education & Literacy leh Ministry of Education te tangkawp hmalakna ani a He Program hi Middle school atanga Higher Secondary school-a zirlai te tan duan ni in, Government leh Government aided school-ah te kalpui mek ani. He programme hnuaiah hian Health & Wellness Ambassador atan school tinah Zirtirtu pahnih (mipa leh hmeichhia) te train an ni a, heng mi te hi a tlangpuiin technology lama thiamna nei deuh bik te an ni. Anni bakah hian Scool Principal/ Headmaster te pawh training pek an ni thin bawk. He Program in a tum langsar zual te chu: Zirlai naupangte an kum mil tawka hriselna leh eitur tha chungchang hrilhhriat. Nungchang tha leh mawi chawisan. Naupang leh tleirawl te natna/ harsatna rang taka hmuhchhuah leh enkawl. Tui thianghlim in thin tura zirtir. Hmeichhe thanthi nei chungchang a zirtirna. Infiamna chawisan. Vawiin ni 18 June, 2024 hian Aizawl District bik tan School Health and Wellness Programme atana Headmaster training hi SCERT ah leh DIET ah hawn ni in August 16, 2024 thleng a daih ang. He training hawnna inkhawm SCERT -a neih ah Pi Lalnunsiami Deputy Director SCERT (Population Education Programme changtu) in a kaihruai a, Pi Laldampuii, Project Coordinator SCERT in School Health Programme Mizoram lo kalpui tawh dan leh he training in a tumte a sawi a, Champhai, Lawngtlai, Lunglei, Mamit leh Siaha District ah te kalpui tawh ni in School 683 a huam tawh a ni, Health & Wellness Ambassador atan zirtirtu 1175 in an train chhuak tawh bawk a ni. Tin, he programme hi Mizoram State AIDS Control Society (MSACS) leh SCERT tangkawpin Mizoram chhunga Private Schoolah te hmalak ani bawk a ni. He training hawngtu Dr Lalduhawmi Thomte Joint Director chuan thu sawiin School Health Programme in a tum zinga pawimawh te a tarlangin he training module chhunga thu pawimawh awmte a sawi a. Mizoram hi damdawi ruihtheih kalkawng ani chho zel te leh school naupang tam tak damdawi ruihsual laka chhanhim theitu chu school-a zirtirtute hi an ni tih a sawi bawk. SCERT chuan Drug Demand Reduction ah te, Child Rights chungchangah te leh cyber safety inzirtirna ah te School Health programme hmanga hma a lo lak tawh dan te pawh a sawi tel a. He hawnna inkhawm hi Pi Zozikpuii Lecturer SCERT in lawmthu sawiin a khar a ni. Attachment Loading attachment...",Dated: 18 th Jun 24 5:22 PM,https://dipr.mizoram.gov.in/post/school-health-wellness-program-shwp-ab |
Post Matric Tribal Scholarship chungchanga Mizoram Scholarship Board hriattirna,"852/2024-2025 Aizawl, 18th June, 2024 : Post Matric Tribal Scholarship (Schedule Tribe) chu Ministry of Tribal Affairs, Government of India atangin 1st installment atan ₹712.52 lakhs dawn ani tawh a, tin hemi atana State Matching Share pawh Mizoram sawrkar hnen atang ₹79.16 lakhs dawn a ni tawh. Sum awmsa hian diltu tlemte chauh a daih dawn avangin Ministry ah dil belh leh a ni a, nimahsela kumdang anglo takin, 1st installment hman zawh hmasak hunah 2nd installment hi pek kan ni dawn chauh thu hriattir kan ni. Sum awm zatin a daih ang ang institution thenkhatah sem chhuah turn mek a ni a, nimahsela National Scholarship Portal lamin an system an upgrade avangin disbursal system an rawn ti danglam veka chuvangin NSP kaltlangin tu State mahin an semchhuak theih rih lo. 2022-23 Pre Matric Tribal Scholarship (Schedule Tribe) sum mamawh zat chu neih vek ani tawh a, National Scholarship Portal lama Disbursal system hman theih anih veleh sem a ni ang. Rang taka semchhuah anih theih nan National Scholarship Portal viltu National Informatic Centre, New Delhi te hnenah kan harsatna te thlenin hmalak mek a ni. Harsatna tawh mekte hrethiama, lo ngaichang hram tura ngen kan ni e.",Dated: 18 th Jun 24 4:24 PM,https://dipr.mizoram.gov.in/post/post-matric-tribal-scholarship-chungchanga-mizoram-scholarship-board-hriattirna |
COUNCIL OF MINISTERS MEETING,"851/2024-2025 Dated Aizawl, the 18th June, 2024: Vawiin khan Cabinet Room ah Chief Minister Pu Lalduhoma kaihhruaiin Council of Ministers an thukhawm a. An agenda pawm te zingah heng te hi an tel: 1. Proposal for the Mizoram Prisons and Correctional Services Bill 2024 - Home 2. Riverine Reserved Forest and Roadside Reserve Forest in the State of Mizoram - EF&CC 3. Proposal for implementation of Construction of Downstream Distribution line for utilization of Sub-Station which is constructed under North Eastern Region Power System Improvement Project (NERPSIP) Scheme under Revamped Distribution Sector Scheme (RDSS) - P&E 4. Proposal for amendment of Government of Mizoram (Allocation of Business Rules) 2019 and (Transaction of Business Rules), 2014 - GAD 5. Introduction of the Mizoram provisional Employee Savings Scheme, 2024 - Finance 6. Amendment of sub-rule(2) of rule 95 of the Mizoram Public Procurement Rules, 2020 - Finance 7. A proposal for ‘in principle approval’ for Outsourcing of Jordan Center (De-Addiction & Rehabilitation Center), Sethawn - SWTAWCD 8. The draft Mizoram Stamp (Payment of Duty by means of e Stamping) Rules, 2024 - LR & S 9. Proposal for Implementation of Electrification of balance unelectrified villages/habitation in Mizoram under Revamped Distributions Sector Scheme (RDSS) - P&E Attachment Loading attachment...",Dated: 18 th Jun 24 3:57 PM,https://dipr.mizoram.gov.in/post/council-of-ministers-meeting |
LADC hnuaia Lawngtlai Chandmary bial MDC by-election chuh tum mi pathumin hming an pe lut,"850/2024-2025 2024 Nikir thla ni 18: Lai Autonomous District Council (LADC) hnuaia 12-Lawngtlai MDC Constituency-a June ni 27, 2024-a by-election neih tura chuh tumte hming pek luh theih hun chu vawiin tlai dar 3 khan tawpin, chuh tuma hming pe lut mi pathum an awm. LADC hnuaia Lawngtlai Chandmary MDC biala by-election chuh tumte hian vawiin khan Returning Officer, Lawngtlai District Election Officer ni bawk Pu Cheemala Siva Gopal Reddy hnenah hming an pe lut a. Hming pe lutte hi - Mizo National Front (MNF) candidate Pu C. Lalsawmzuala, Bharatiya Janata Party (BJP) candidate Pu K. Lalawmpuia leh Zoram People's Movement (ZPM) candidate Pu F. Hrangtukhuma te an ni. Lawngtlai Chandmary MDC bial hi a bialtu, Dr Lorrain Lalpekliana Chinzah chuan Mizoram state legislative assembly inthlanpui, 2023-ah Lawngtlai East bial aṭanga MLA-a thlan tlin a nih hnuah a chhuahsan a; bial ruak a nih tak avangin Mizoram State Election Commission chuan by-election nei turin ruahmanna a siam ta a ni. MDC by-election chuh tuma hming pe lutte nomination paper hi naktuk, June ni 19, 2024 (Nilaini) tlai dar 3:00-ah Returning Officer hovin endikna (scrutiny) kalpui a ni ang a. June ni 21, 2024 (Zirtawpni) chawhnu dar 1:00 thleng inhnuh dawhna hun hawn a ni ang. Ruahman lawk dan chuan June ni 27, 2024 (Ningani) zing dar 7:00 leh tlai dar 5:00 inkarah vote thlak a ni ang a. Vote tlate hi July ni 1, 2024 (Thawhṭanni)-ah chhiar a ni ang. Attachment Loading attachment...",Dated: 18 th Jun 24 3:29 PM,https://dipr.mizoram.gov.in/post/ladc-hnuaia-lawngtlai-chandmary-bial-mdc-by-election-chuh-tum-mi-pathumin-hming-an-pe-lut |
LADC hnuaia Lawngtlai Chandmary bial MDC by-election-a hman tur EVM-te endik a ni,"849/2024-2025 2024 Nikir thla ni 18: June ni 27, 2024-a Lai Autonomous District Council (LADC) hnuaia 12-Lawngtlai Chandmary biala Member of District Council (MDC) by-election buatsaih tura hman tur Electronic Voting Machine (EVM)-te chu vawiin khan Lawngtlai DC Conference Hall-ah endikna (first level checking) kalpui a ni. EVM first level checking (FLC) nei tur hian a siamtu Bharat Electronics Limited (BEL) aṭangin engineer pahnih an lo kal a. Election official-te leh political party hrang hrang aiawhte hmuh laiin khawlte hi inthlannaa hman tlak a nih dawn leh dawn loh an endik a ni. Lawngtlai Chandmary bial MDC by-election atan hian polling station palia inthlanna atana hman tur EVM set (control unit leh ballot unit) 4 bakah, thlavenga dah turte mamawh a ni dawn a. Vawiin FLC-ah hian EVM ballot unit (BU) 15 leh EVM control unit (CU) 15 chu endik niin, inthlan nan a hman tlak tih finfiah a ni. Attachment Loading attachment...",Dated: 18 th Jun 24 3:10 PM,https://dipr.mizoram.gov.in/post/ladc-hnuaia-lawngtlai-chandmary-bial-mdc-by-election-a-hman-tur-evm-te-endik-a-ni |
N. Vanlaiphai leh Keitum khua ASF hrilenna 'Infected Area'-ah puan a ni,"848/2024-2025 Dated Serchhip, the 18 th June, 2024: Serchhip District chhung N. Vanlaiphai leh Keitum khuaah tun hnai hian Vawk a thi nual a. Heng vawk thi te hi African Swine Fever (ASF) vanga thi an ni tih finfiah a ni tawh a. Hetiang a nih avang hian he hri a darh zel loh nan Dr. H.Vanlalrawna, District A.H & Vety. Officer Serchhip chuan The Prevention & Control of Infectious and Contagious Disease in Animal Act 2009, Section 3 (b) in thuneihna a pek angin N. Vanlaiphai leh Keitum Khua, Serchhip District chu vawiin June ni 18, 2024 atanga thu leh awm hma chu Vawk hri lenna hmun ""INFECTED AREA "" a ni tih a puang. Infected Area chhungah hian hengte hi zawm ngei tur a ni:- N. Vanlaiphai leh Keitum khua atanga vawk, vawksa leh vawksa atanga thil siam reng reng lakchhuah emaw lak luh khap tlat a ni. Vawk thi reng reng paih mai lovin, chinai /Disinfectant nen thuk taka phum ngei tur a ni. Vawk talh leh vawksa zawrh khap tlat a ni. Vawk thi an awmin A.H & Vety Department Official te hnenah hriattir vat thin tur a ni.",Dated: 18 th Jun 24 3:01 PM,https://dipr.mizoram.gov.in/post/n-vanlaiphai-leh-keitum-khua-asf-hrilenna-infected-area-ah-puan-a-ni |
Lawngtlaiah District Skill Committee an ṭhu khawm,"847/2024-2025 2024 Nikir thla ni 18: Vawiin khan Lawngtlai District Skill Committee (DSC) chu an Chairman, Lawngtlai District Bawrhsap Pu Cheemala Siva Gopal Reddy hovin a office chamber-ah an ṭhu khawm a. Lawngtlai District Skill Development Plan (DSDP) 2023-24 & 2024-25 ruahman dan tur an sawi ho. Chairman Pu Cheemala Siva Gopal Reddy chuan Lawngtlai District ṭhalaite leh kut hna thawktute'n mahni kut kawiha intodelhna kawng an zawh theih nan department hrang hrang hnuaiah thiam thil bik zirtirna, skill training tam zawk buatsaih a ṭul thu a sawi a. Ṭhalaite theihna leh thiamna hai chhuak tur leh a ṭul anga chher hriam tura ruahmanna ṭha tak duang thei tura ngaihtuahna seng turin DSC member kal khawmte chu a chah a ni. He hunah hian District Skill Development Plan ruahman dan tur inkaihhruainate tar lan niin, skill development lama hma lakna tur rawtna hrang hrang sawi ho a ni a. Line department-te'n kum khat kal ta chhunga skill training an lo buatsaih tawh dan leh a rah chhuah te, hmasawn leh ṭan lak ngaihna lai te bakah, District Skill Development Plan-a telh tura an duhte kimchang taka sawi zauna nen ziakin tun kar chhungin DC office-ah theh lut se, chumi aṭang chuan Lawngtlai DSDP chu duan ni se, tih a ni. Attachment Loading attachment...",Dated: 18 th Jun 24 12:35 PM,https://dipr.mizoram.gov.in/post/lawngtlaiah-district-skill-committee-an-hu-khawm1718694315 |
South Tuipui Bialtu MLA in Hnahthial khaw chhunga hna thawh hrang hrang tlawhin a enfiah,"846/2024-2025 Hnahthial the 18th June 2024: Tukin zing khan South Tuipui bialtu MLA Pu Jeje Lalpekhlua chuan Hnahthial khawchhunga sawrkar department te hmalakna hna thawh hrang hrang a hmunah tlawhin a enfiah a, Bawrhsap pisa panna kawng siam thar a, tui luankawr siam dan tur te, bawhhlawh paih lailawkna hmun te, Electric veng-a kawrpui siam ngai leh PHE in Rallangtlanga tui dahkhawlna an siam mekte a hmunah a tlawh. Pu Jeje Lalpekhlua, MLA chuan Hnahthial Bawrhsap pisa panna kawng SASCI sum hmanga siam zawh tawh, tui luan kawr (side drain) siam hmabak a tlawh a, tui luan kawr siam a nih theih nan leh retaining wall rem a nih theih nan hmalak vat a tum thu a sawi. Hemi hnu hian bawlhhlawh sawngbawlna thar tur Haulawng kawng a mi a tlawh bawk a, hei pawh hi chak taka bawhzui a tum thu a tarlang a, Electric Venga kawr pui, a bula in awm te tana hlauhthawn awm pawh enfiahin UD&PA lama hmalak a nih tur thu a sawi bawk. Hemi hnu hian Pu Jeje Lalpekhlua chu Hnahthial-a MLA Office-ah thu in chawhma lamah khaw pawn atanga amah dawr duh te tan hun hawn a ni a, chawhnu lamah Hnahthial khawpui chhunga amah dawr duhte tan hun hawn a ni bawk. Attachment Loading attachment...",Dated: 18 th Jun 24 10:57 AM,https://dipr.mizoram.gov.in/post/south-tuipui-bialtu-mla-in-hnahthial-khaw-chhunga-hna-thawh-hrang-hrang-tlawhin-a-enfiah |
CHAMPHAIAH SCIENCE COMPETITION BUATSAIH,"845/2024-2025 Champhai, the 17th June, 2024: Mizoram Science, Technology & Innovation Council (MISTIC) leh Science Teachers Association of Mizoram (STAM) tangkawp chuan vawiin khan Class VIII leh Class X tan Mizoram pumah State Level Science Competition, a vawi hnihna atan a buatsaih a, Champhai District-ah pawh he inelna hi Govt. Champhai High School leh Govt. Vengthlang Middle School-ahte hlawhtling taka neih a ni. Science subject hmanga zirlai intihsiak hi Champhai District bikah chuan mi 300 vel niin, Aizawl District tih lovah chuan participation thatna ber a ni. Result puan leh lawmman sem hi June ni 19, 2024 (Nilaini) chawhnu dar 2:00 ah Govt. Champhai High School-ah neih a ni ang. Attachment Loading attachment...",Dated: 17 th Jun 24 7:11 PM,https://dipr.mizoram.gov.in/post/champhaiah-science-competition-buatsaih |
MINISTER PU K. SAPDANGA'N AIZAWL SMART CITY Ltd. LEH SIPMIU HNUAIA HMALAKNATE A ENFIAH,"844/2024-2025 Aizawl, 17.6.2024: Minister for Home, UD&PA, etc. Pu K. Sapdanga chuan vawiin khan Aizawl Smart City Ltd. Leh SIPMIU hnuaia hmalakna thenkhat a hmunah kalin a enfiah. Minister hian City Centre, Dawrpui te, Multipurpose Ground, High Field te, 37 MLD Water Treatment Plant, Setlak te, Solid Waste Management Centre, Luangmual, Plastic Waste Management Centre, Luangmual leh Tuivamit Playground te tlawhin, hnathawh dan chik takin a enfiah a ni. City Centre, Dawrpui hi bungraw lakluhna duh angin a awlsam loh avangin hmalakna a chak theihloh thu thawktute'n an sawi a. Chutihrual chuan mipui mamawhna hria in, theihtawp chhuah a, mipuiin an chhawr thuai theih tura hma lak an tum thu an sawi. Minister hian Cyclone Remal avanga Tlawng tuilian in 37 MLD Water Treatment Plant a tihchhiat hnuhma te chu enfiah a. He water treatment plant hian April 27, 2024 atang khan Laipuitlang tuizem lian ah nitin tui thianghlim litre maktaduai 10 MLD a pump chho tan a ni. He project hian Laipuitlang tuizem lian in a chawm veng hrang te hnenah a tui a mamawh ang zelin tui a lo pump chhuak tawh thin a. Cyclone Remal avangin Raw Water Pump House chu nasa takin tuilianin a chimpil a, tui pump khawl thuai virtu electric motor 3 leh control panel, sensor leh thildang engemawzat a tichhia a ni. Heng khawl rit tak tak leh hnawmhnawkin a bawh mai bawk ah a panna kawng a tlakbal bawk avangin kawng siam chawp a nih hnuah Guwahati a siam turin thawn a ni a. A that hun tur a la sawi theih hrih loh a ni. Heng tuilian avanga chhiatna thlengte siamthat nan hian sum tam tak mamawh a ni dawn a, Minister Pu K. Sapdanga chuan SIPMIU in Phase III siamthat dan tur ruahmanna an siam a enpui bakah rang tak siamthat a nih theih nan theih tawp a chhuahpui tur thu vawiin hian a sawi a ni. 37 MLD Water Treatment Plant hi Aizawl Greater Water Supply Phase I & II nen tangkawpin Aizawl khawpui tui in tur mamawh belhna hi kum 2033 thleng a phuhruk thei tur a duan a ni a. Aizawl khawpui chhungkaw engemawzat mamawh lo phuhru ve thawh thin hian tui mamawh engemawzat hmalak dan tur te an sawiho a. Helai hmun atang hian tui in tur engemawzat lo pump thin a lo ni tawh a ni. Home Minister hi Pu CC Lalchhuangkima, CEO, Aizawl Smart City Limited leh a thawhpuite, Pu Lalrothanga, Program Director, SIPMIU leh a l thawhpuiten an tawiawm a. City Centre sak a enfiah naah hian Commerce & Industries Joint Director leh official dangte bakah Dawrpui Local Council aiawh te, New Market Sumdawng Joint Association leh Lushai Engineers aiawh ten an lo dawngsawng a ni. Attachment Loading attachment...",Dated: 17 th Jun 24 5:08 PM,https://dipr.mizoram.gov.in/post/minister-pu-k-sapdangan-aizawl-smart-city-ltd-leh-sipmiu-hnuaia-hmalaknate-a-enfiah1718624329 |
CHIEF MINISTER HOVIN SAWHTHING MARKET LEH PROCESSING CHUNGCHANG RELIN THU KHAWM,"843/2024-2025 Dated Aizawl, the 17th June, 2024: Vawiin khan Chief Minister Pu Lalduhoma hovin a office-ah Sawhthing lei leh hralh leh a processing chungchang Minister leh official pawimawh te nen an sawiho. He hunah hian Chief Minister chuan, kan flagship programme Thlai thar palite lei hi kan tihlawhtling ngei ngei dawn a. Tun atanga thla 6 velah heng thlai te hi a thar chho mai tawh dawn a ni. Chumi hrereng chuan tih tur awm apiang kan lo tih ve zung zung a tul a, chak takin kan inbuatsaih theuh dawn nia tiin mawhphurtute a chah a. Kuhva chingtute harsatna pawh thapui thawha kan bawhzui a tul a ti bawk. Kum tharah hian Mizoramin sawhthing 1 Million quintals vel a thar chhuak tura ngaih a ni a. Free market hmangin lei leh hralh hi kalpui zel tur a ni ang. Amaherawh chu market a kal tluan theih nan leh loneituten an tharchhuah zawng zawng an hralh theih nana thil tul te vawiin hian an sawi a ni. Sawhthing Minimum Support Price hi January atanga May thla inkarah pek ni se an ti. Meeting hian sawhthing hi a hralhna kal tluang (free market) pangaia loneituten an hralh theih bak a grade hniam, process ngai chi lo awm ta se engtia kalpui tur nge ni ang tih an sawi nghal a, hemi atana Private company rintlak te thawhpui dan tur te an rel a ni. Kuhva chingtute harsatna sutkian dan tur, Mizoram chhunga processing plant siam chungchang te pawh an sawi. Meeting-ah hian Pu PC Vanlalruata, Agriculture Minister, Prof. Lalnilawma, Horticulture Minister, Pu F. Rodingliana, Commerce & Industries Minister, Dr. KC Lalmalsawmzauva, Adviser to CM, Pu Vanlaldina Fanai, Commissioner & Secretary to CM bakah official pawimawh te an tel a ni. Attachment Loading attachment...",Dated: 17 th Jun 24 2:52 PM,https://dipr.mizoram.gov.in/post/chief-minister-hovin-sawhthing-market-leh-processing-chungchang-relin-thu-khawm |
Khawzawl Bawrhsap hovin KFA ten thing tiak an phun,"842/2024-2025 Khawzawl 17th. June, 2024 : Khawzawl Florist Association chuan vawiin khan Mualvawm Helipad chhehvelah Araucaria thing tiak phunin hnatlang an nei a, KFA Member te hi District Bawrhsap Pu K. Lalrohlua chuan a tawiawm a ni. Hnatlang tan hma hian hun tawi hman a ni a. Hetah hian District Bawrhsap chuan thu sawiin Khawzawl Florist Association ten Mualvawm Helipad chhehvelah Araucaria thing tiak an phun tur chu lawmawm a tih thu leh KFA hnatlang hi remchangah hmangin Vengsang KTP leh Darngawn Branch MUP te pawh Helipad leh a chhehvel samfai turin an thawk chhuak dawn tih a sawi a. Thing tiak phun turte chu a phunah duh tawk mai lovin an lo puitlin theihnan enkawl chhunzawm zel a pawimawh dawn tih a sawi a, vawiina hnatlanga thawk chhuan Vengsang Branch KTP Member te leh Darngawn Branch MUP Member te pawh neitu chan changa thing tiak phun te chu venpui a, enkawlpui turin a chah bawk a ni. Vawiin hnatlangah hian KFA Member te hi mi 15 thawk chhuakin Vengsang Branch KTP Member 85 leh Darngawn Branch MUP Member 40 vel an thawk chhuak a. Thing tiak 20 an phun bakah Helipad leh a chhehvel te an samfai vek a, thing tiak phun te hi an hung tha nghal vek bawk a ni. Attachment Loading attachment...",Dated: 17 th Jun 24 2:51 PM,https://dipr.mizoram.gov.in/post/khawzawl-bawrhsap-hovin-kfa-ten-thing-tiak-an-phun |
LAD MINISTER PU C.LALSAWIVUNGA'N CHAMPHAIA LAD DEPARTMENT HMUNHMATE A TLAWH,"841/2024-2025 Champhai, the 17th June, 2024: Local Administration Department (LAD) Minister Pu C. Lalsawivunga chuan vawiin chawhma khan Champhai khawpui chhunga LAD Office leh hmunhma pawimawhte tlawhin a enfiah. LAD Department thawktute a kawmnaah LAD Minister Pu C. Lalsawivunga chuan Office kalphung siamthat ngai leh aikal lak chungchangah sawrkarin theihtawp chhuaha hma a lak thu sawiin, sawrkar hmalaknate tha taka thlawp turin a chah a. Thawktu indaihlohnate engemawchen phuhru turin sawrkarin a remchan dan ang zela hma a lak thu a sawi a. Department hmunhma tha tak takte tangkai zawka hman a nih theih nan inrawnkhawm chunga ngaihtuahna sen tlan a tul thu sawiin, infinchhuahtawn chung zela hmalak tlan a pawimawh thu a sawi bawk. LAD Minister hian Champhai Kahrawt Venga LAD Office tlawhin thawktute a kawm a. Office mamawh thlente pawh enfiahin a tul angte lo enzui a tum thu a hrilh a. Champhai Vengsang PHE Venga LAD ram pawh tlawhin tangkai taka hman dan turte a sawipui a. Hemi hnu hian New Champhaia VC Rest House pawh tlawhin tun aia changtlung zawka cheibawl leh tangkai taka hman dan turte enfiahin tul angte department hotute a sawipui bawk a. Hemi hnu hian Champhai chhuahsanin Aizawl a pan a ni. LAD Minister Pu C. Lalsawivunga hi District Bawrhsap Pu James Lalrinchhana, DLAO Pu Moses Lalfakawma Tlau, DIPRO Dr. Lallawmkima leh LAD Staff te'n lo dawngsawngin an tawiawm a ni. Art & Culture Minister ni bawk Pu C. Lalsawivunga chuan tukin khan Dungtlang khuaa pipu sulhnu pawimawh tak Lianchhiari Lunglen Tlang leh Dungtlang khaw hmun hluite tlawhin humhalh kawnga hmalaknate a enfiah a. Dungtlang khaw hmun hluia Art & Culture Department hmalaknaa zirchianna, Archaeological Exploration & Excavation kalpui chungchanga pawimawh leh tul angte a enfiah nghal bawk. Art & Culture Minister hi Pu Vanlalhuma Singson, Archaeologist, Art & Culture Department chuan a tawiawm a. Dungtlang khawtlang hruaitute'n lo dawngsawngin pipu sulhnute fanpuiin hmalaknate an enpui a, hmalak tul leh mamawhte an lo thlen a ni. Attachment Loading attachment...",Dated: 17 th Jun 24 1:23 PM,https://dipr.mizoram.gov.in/post/lad-minister-pu-clalsawivungan-champhaia-lad-department-hmunhmate-a-tlawh |
Mumbai International Film Festival-ah Mizo Delegates,"840/2024-2025 Aizawl, the 17th June : June ni 15 atanga ni 21, 2024 thleng awh tur, Mumbai International Film Festival-ah Mizoram atangin delegates mi engemaw zatin an chhim dawn. Ministry of Information & Broadcasting ruahmanna hnuaia I & PR Department Deputy Director, Pu Pratap Chhetri bak ah Mizoram film khawvela sulhnu nei tha mek thalai (promising film makers leh actors) - Raymond Colney (BISP), Melody G Fanai (Tin Tin Entertainment), Rinzuala (Actor), Timothy Vangchhia (Actor) te chu vawiinah an kal dawn. RUNMAWI (Streaming App) atangin delegates Pu S Lalmawipuia (Director, Operations) leh Pu Jonathan Lalrinfela (Production Manager)-te bak ah Runmawi lam hian Mizoram Film Industry hmasawnna a nih beiseiin film maker Lalruatfela (Mart Visual Inc.) leh Actor lar Tommy Rosangliana (GRTv)-te hruaiin June ni 14 khan Mumbai an pan. 18th MIFF-ah hian Bollywood mi lar tak takte pawh an inlan ṭhin a, Gala Red Carpet te, Masterclass pawimawh tak takte bakah short film 107, documentary 115 leh animation 92, a vaiin film 314 screening an nei dawn a. Award hlu tak tak sem a ni bawk ang.",Dated: 17 th Jun 24 1:04 PM,https://dipr.mizoram.gov.in/post/mumbai-international-film-festival-ah-mizo-delegates |
WORLD NO TOBACCO DAY PUALIN WALKATHON NEIH A NI,"839/2024-2025 Aizawl, 17.06.2024: World no Tobacco Day hmanna programme hrang hrang, kar thum chhung neih mek kalzelah tukin zing dar 7:00am khan Millenium Centre leh Vanapa Hall inkar Walkathon neih a ni a. Health & Family Welfare Minister Pi Lalrinpuii chuan he Walkathon hi a vailiam a ni. Walkathon vailiamna programme tawi neihah Health Minister Pi Lalrinpuii chuan thusawiin, Mizoram in India ramah pakhatna dinhmun a chelh hrang hrang - HIV kai zat, Cancer natna nei leh Zuk leh hmuam ti zat tih te chu a chhuanawm loh thu a sawi a. Zuk leh hmuam ti thin ten simna ni atana hmang a, a la ti lo te ti thar lo tura intiam theuh turin kalkhawmte a sawm a ni. He hun hi Pu Eric Zomawia, Mission Director, NHM in kaihruaiin, Zuk leh hmuam ti lo tura intiamna (pledge) neih a ni bawk. He walkathon hi Millenium centre kawt atanga tanin, Vanapa Hall thlengin thalai ten zuk leh hmuam dona kawngzawh hi an nei a, Vanapa Hall kawt ah kharna programme tawi neih a ni bawk. He programme hi National Health Mission, National tobacco control programme (NTCP) and comprehensive primary health care (CPHC) tangkawp in a buaisaih a ni. Attachment Loading attachment...",Dated: 17 th Jun 24 11:10 AM,https://dipr.mizoram.gov.in/post/world-no-tobacco-day-pualin-walkathon-neih-a-ni |
SPORTS MINISTER-IN KUKKIWON ADVANCED TAEKWONDO NATIONAL POOMSAE SEMINAR TRAINING KHARNA HUN HMANPUI,"838/2024-2025 Aizawl, the 15 th June 2024 : Sports & Youth Services Minister Pu Lalnghinglova Hmar chuan vawiin khan Govt. Mizo High School Multipurpose Hall, McDonald Hill-ah ni thum awh “Kukkiwon Advanced Taekwondo National Poomsae Seminar Training” kharna hun a hmanpui. He Seminar Training hi Taekwondo Federation of India buatsaih niin Mizoram Amateur Taekwondo Association (MATA) in a thleng a ni. Kukkiwon Advanced Taekwondo National Poomsae Seminar Training-ah hian South Korea atanga lo kal Grand Master Professor Hee Do Kim leh Grand Master Lee Jae Ku ten theory leh practical class an la a, Mizoram, Assam leh Arunachal Pradesh atangin mi 74 an tel a, Training completion certificate an dawng vek a ni. He hun hmanpuitu Sports Minister Pu Lalnghinglova Hmar chuan Grand Master Professor Hee Do Kim leh Grand Master Lee Jae Ku te inpekna fakawm a tih thu a sawi a, Mizoram Sports Conclave an rawn chhim tel bawk avanga lawmthu sawiin Mizoram atanga seminar a tel te bakah Mizoram pawn Assam leh Arunachal Pradesh atanga chhimtu rawn kalte chungah lawmthu a sawi bawk a ni. Pu Lalnghinglova Hmar chuan thalaite infiamna kawnga mihlawhtling ni tura chherchhuah hi Mizoram sawrkar tum pawimawh ber a nih thu sawiin, National Level mai bakah International Level a thangchhuah thei turin thalai infiammite tan tan kan la a ni, a ti a. Kum 2036 Olympic ah chuan Mizo thalaite thahnemtak India ram awiawha an tel theih nan leh medal hlu tak an rawn hawn ngei theih nan tun atang hian hmachhawp mumal tak nen hma lak tum a ni, a ti a. Taekwondo chu Korea ram atanga chin chhuah a nih vangin Olympic leh Asian Games-ah pawh South Korea hian medal an la hui hnem ber a, chutih laiin Afghanistan, Israel, Nigeria, Colombia etc., atangin medal sual chhuak an awm tawh a, hei vang hian Mizo thalaite pawhin tih tak takna nena kan beih chuan kan hlawhchhuak ve thei dawn tih hi a chiang a, hemi tur erawh hi chuan nasa taka tan kan lak a ngai a ni, a ti a. Mizote hi a tlangpuiin a tira kan phur hlut a, kan peih rei thin lo hi a pawi a ni a ti a, National leh International level-ah mi ti tak takte nen kan inel tawh thin si a, keini pawhin kan tih tak tak ve a ngai tawh a, kan thei dawn lo a nih chuan bansan mai a tha zawk tiin thalai kalkhawmte chu taimakna leh tumruhna, insumtheihna leh dawhtheihna nen theihtawp chhuah turin a fuih a ni. “Kukkiwon Advanced Taekwondo National Poomsae Seminar Training” kharna hun hi MATA President Prof. Rualkhuma Colney-in a kaihruai a, MATA General Secretary Pu Joseph Thansanga’n report pe in, Pu F. Lalhmingliana, MATA Treasurer-in lawmthu sawina hun hmangin a khar a ni. Attachment Loading attachment...",Dated: 15 th Jun 24 5:33 PM,https://dipr.mizoram.gov.in/post/sports-minister-in-kukkiwon-advanced-taekwondo-national-poomsae-seminar-training-kharna-hun-hmanpui |
"""Khawpui tifai turin kan la tlai lo"" - AMC Mayor","837/2024-2025 Aizawl, June ni 15, 2024: Vawiin YMA Day pualin branch hrang hrangah faina hnatlang koh a ni a. Republic Veng Local Council leh Branch YMA chuan YMA Day pualin faina hnatlangpui an buatsaih a, Save the Riparians nen thawk hoin mi 1000 vel an thawk chhuak. Hnatlangpui khuhhawnna hi Aizawl Municipal Corporation (AMC) Mayor Lalrinenga Sailo chuan neiin, ""Aizawl khawpui tifai turin kan la tlai lo. Republic Veng a harh chhuak hmasaa in ṭang hi a lawmawm. Mizote hi septic tank thli paih dan leh bawlhhlawh paih danah hma kan sawn a ṭul hle"" tiin hnatlang tura kalkhawmte chu midang tana entawntlak a insiam turin a chah a ni. Republic Veng LC leh YMA ten hnatlangpui neih hma hian chhiatrupna laka in ven nan, vengchhungah tui chhe paihna dinhmun zirchianna neih a ni a. Tui chhe paihna nei ṭha lo in te chu siam ṭha tura tih an nih bakah vantlang rama tui chhe paihna ṭha tawk lo siam ṭhat dan tura hmalak chhoh a ni bawk. LC Chairman Lalengmawii leh Branch YMA President Pu L. Ramdinliana Renthlei te chuan thunam sawi bawk. YMA record danin Republic Vengah hian chhungkua 965 an cheng a, mi 4210 an cheng. Republic Veng huam chhungah lui kawr pasarih awmin, hnatlangpuiah hian luikawr tih fai hna hi thawh a ni. Save the Riparians hian tui hnaiah luikawr leh lui kam tihfaina kawngah hma an nasa hle. Frontline Leader Romalsawma chuan, ""A hmun hrehawm lai, kal hrehawm lai pawh ni se, Save the Riparians-in hma kan hruai zel ang,"" tiin a sawi a, Republic Veng nena thawhhona hun ṭha a awm chu lawmawm a tih thu a sawi bawk. Save the Riparians hian Aizawl khawpui chhung tihfai hna an thawk mek. Phase 1-ah Model Veng leh Mission Vengthlang inkar lui an tifai a, March 26, 2024 khan thawk ṭanin ni 20 chhung hun an hmang. May 1, 2024 khan Phase 2 an ṭan leh a, Khatla aṭangin an ṭan a, Ebenezer Hospital an thleng tawh a ni. Attachment Loading attachment...",Dated: 15 th Jun 24 4:21 PM,https://dipr.mizoram.gov.in/post/khawpui-tifai-turin-kan-la-tlai-lo-amc-mayor |
ART & CULTURE MINISTER PU C. LALSAWIVUNGA HOVIN VAPHAIAH YMA DAY ROPUI TAKA LAWM A NI,"836/2024-2025 Champhai, the 15th June, 2024: Art & Culture Minister Pu C. Lalsawivunga hovin vawiin khan 'Ram leh hnam humhalh' tih thupuia hmangin Vaphai Community Hall-ah YMA Day vawi 89-na ropui taka lawm a ni. Khuallian Art & Culture Minister Pu C. Lalsawivunga chuan Vaphai khawtlang mipuite YMA Day chibai bukin duhsakna leh hmangaihna nasa tak an lantir thin avangin lawmthu a sawi a. YMA Day puala hun hman chuan aia upa zahna, tlawmngaihna leh midang tana malsawmna ni tura tanlakna thlen se a duh thu a sawi a. Khawtlang mipuite chu zu leh ruihhlo dang laka inthiar fihlim turin a chah a. Khawtlang hmasawn nana lungrual taka tan la zel tur leh sawrkar hmalaknate thahnemmgai taka tawiawm zel turin a fuih a. Mipui leh ram rawngbawl tura thlan tlin a nih theih nana thlawptu a bial mipui leh amah thlawp tlat thintu Vaphai khawtlangte chungah lawmthu a sawi a; ram leh hnam tana rawngbawl kawgah dik leh rinawm taka tawiawm zel turin a sawm nghal bawk. Art & Culture Minister chuan sawi chhunzawmin, hun reilote chhungin sawrkarin a intiamna hrang hrangte a puitlin tih sawiin, leibate rulh a ni a, pension-te pek niin rei tak lawmman hmu lote pawh pek an ni, a ti a. Sawrkar sum dinhmun a that loh avangin kumin bik chu sum leh pai dinhmun sawhngheh kumah puan a ni tiin, sum leh paite renchem tak chungin anihna tur taka hman a nih phawt chuan sum dinhmun pawhin ziaawm lam a pan zel beisei a ni, a ti a. Khuallian hian Art & Culture Department atanga ruahman Thlangtlak Mual cheithatna tur Rs 3,50,000/- (cheng nuai thum leh sing nga) chu khawtlang hruaitute kutah a hlan nghal bawk. He hun hi Tv. Lalhunmawia, Vice President, Vaphai Branch YMA chuan kaihhruaiin Pu C. Zakanglova, Branch Adviser-in inlawmna thu a sawi a. Tv. Lalruatfela, Secretary, Vaphai Branch YMA hnen atangin report ngaihthlak a ni a. Member boralte sunna hun leh hruaitu hlui ngaihhruina hun hman niin thuthlung sawirual a ni bawk a. Pu Zadingpuia, Vaphai Branch YMA President, Pu T. Thanglura, Treasurer, Tuipuiral Group YMA, Pu Lalchhuanawma, Treasurer, Sub-Hqrs. YMA Champhai leh CNO hruaitu Pu Peter Thang, Vaphai Insuihkhawm Pawl (VIP), Champhai President Pu C. Keiliana leh Vaphai Insuihkhawm Pawl Aizawl Treasurer Pu C. Thasiama te hnen atangin thusawi ngaihthlak a ni a. Bialtu MLA Pu Ramthanmawia chawimawina hun hman niin YMA Day puala a thuchah chhiarchhuah a ni bawk. He hunah hian Vaphai khawtlang buatsaihin Khuallian Art & Culture Minister Pu C. Lalsawivunga, Vaphai Branch YMA President hlui chawimawina hman a ni a. Hnam lam leh zai benglut tak takte thlira ngaihthlak a ni. Tlaiah YMA Day pual ruai kilho a ni. Vaphai Branch YMA hi Section 4, Fiara, Thasiama, Maurawkela leh Chawngtinleri section-ahte then niin tun dinhmunah hian member 1026 an awm mek a. YMA Day lawmna programme hi June ni 13, 2024 atang khan tan niin, thingphun hnatlang, hnam lam leh Mizo infiamna hmangtein intihsiakna neih a ni tawh a. Zanin hian lengkhawm zai, solo leh debate hmangtein intihsiakna neih a ni leh dawn a; result puan leh YMA Day 2024 kharna hun hman a ni ang. Minister Pu C. Lalsawivunga chuan tukin khan Vaphai khawtlang hmalaknaa C.Lalsawivunga Park, Vaphai Tlangzawla buatsaih chu hawngin thing tiak a phun a. Hemi hnu hian AH& Vety. Department hmunhma, Disease Surveillance Office cum Veterinary Dispensary tlawhin a enfiah bawk. Pu C. Lalsawivunga hi Dr. B. Lallawmsanga, DAH&VO, Dr. Robert Rualthankhuma, Dy. Director (Planning), Pu N. Lalzarzova, BDO Khawbung, Dr. Lallawmkima, DIPRO leh Pu Vanlalhuma Singson, Archaeologist, Art & Culture Department te'n an tawiawm a ni. Attachment Loading attachment...",Dated: 15 th Jun 24 3:32 PM,https://dipr.mizoram.gov.in/post/art-culture-minister-pu-c-lalsawivunga-hovin-vaphaiah-yma-day-ropui-taka-lawm-a-ni |
MP (LOK SABHA) LEH MINISTER OF TRIBAL AFFAIRS INKAWM,"835/2024-2025 Aizawl, June 15, 2024: Mizoram mamawh thlen a sawrkar laipui a mi pawimawh tak tak kawm a New Delhi a thang Lok Sabha MP Pu Richard Vanlalhmangaiha chuan nimin (14.6.2024) tlai khan Ministry of Tribal Affairs changtu Cabinet Minister Pu Jaul Oram chu a chenna inah hmu in an inkawm. MP (Lok Sabha) chuan Union Cabinet Minister hnenah hian Mizoram chungchang hrilhin, sawrkar laipui atanga puih mamawhna lai te a sawi a. Tribal Affairs Minister chuan Mizoram hmasawnna a ngaihpawimawh thu sawiin, thawhhona tha tak an neih zui a beisei thu a sawi bawk. MP Pu Richard Vanlalhmangaiha chuan Chief Minister nen an la hmuh leh tur thu hrilh in, Cabinet Minister chu Mizoram a zin turin a sawm bawk a ni. Attachment Loading attachment...",Dated: 15 th Jun 24 3:04 PM,https://dipr.mizoram.gov.in/post/mp-lok-sabha-leh-minister-of-tribal-affairs-inkawm |
"T. Lalhlimpuia, MLA, Lunglei West Bialtu in YMA Day hmanpui","834/2024-2025 Serchhip the 15th June, 2024: Pu T. Lalhlimpuia, Lunglei West Bialtu MLA chuan Sialsir-ah khuallian niin YMA Day a hmanpui a, Chawimawina Sialsir Branch YMA in an hlan. Pu T. Lalhlimpuia chuan Khuallian atana Bial pawn (Constituency) dang daiha an sawm leh an duhsakna avangin lawmawm a tih thu te, Khaw upa leh Mizo History a pawimawh em em, mizo ten kan hriat larna Sialsir Parliament hial te an lo thleng tawh a. 2022 ah National Water Award lai dawng theiin an awm a, khaw vannei leh khua inhmangaih an nih thu te, Sialsir pi leh pu te chhana khawchhuak a ngaihhlut thu te a tarlang a, Sialsir atangin mi chhuanawm tak tak an lo chhuak tawh a, chung zinga chhiar tel ve a nih thu te a lawmthu sawiin hun lo kal turah a tihtheih ang ang ti tura a inhuam thu a sawi bawk. Sialsir hi khaw taima, mahni intodelh khua an ni a, sorkar tharah mahni dawnthleng theuhah dawng thei turin taimak chhuah sauh sauh turin a fuih bawk. Pu T. Lalhlimpuia hian Sialsir Branch YMA te mamawh hrang hrang tihlawhtlin sakin a hlan bawk a. Sialsir Branch YMA hian Ni 14 June, 2024 zan atangin kumin YMA day programme hi hmang tanin zanin thlengin YMA day programme tha tak an hmang a. YMA day programme hmanna-ah hian Zirlai ti tha te chawimawina, YMA member hlun chawimawina te, Lengkhawm zai intihsiakna leh Central YMA Kumpuan 'Ram leh hnam humhalh' inzirtirna hun tha tak an hmang a. Day chawhnu lamah intihhlimna hun hlimawm tak an hmang bawk. Sialsir Branch YMA ah hian member 180 vel awmin Tuichangral South Group YMA hnuaiah awmin Serchhip Sub. Hqrs. YMA Hnuaia awm mek an ni bawk. Attachment Loading attachment...",Dated: 15 th Jun 24 2:52 PM,https://dipr.mizoram.gov.in/post/t-lalhlimpuia-mla-lunglei-west-bialtu-in-yma-day-hmanpui |
ADVISER TO CM PU TBC LALVENCHHUNGA HOVIN KELKANGAH YMA DAY ROPUI TAKA LAWM A NI,"833/2024-2025 Champhai, the 15th June, 2024: Adviser to Chief Minister (Finance & Planning) Pu TBC Lalvenchhunga, MLA hovin vawiin khan YMA Day vawi 89-na chu Kelkang Community Hall-ah ropui taka lawm a ni. Khuallian Pu TBC Lalvenchhunga, Adviser to CM (Finance & Planning) chuan kalkhawmte YMA Day chibai bukin, ngaihhlut tur dik tak ngaihhlut leh ngaihsan tur dik tak ngaihsan nachang kan hriat deuh deuh a pawimawh thu a sawi a. Kut tling lova sum la leh hlepru thinte dinhmun thaa dah an ni leh ngaihsan an hlawh thin chu sim a tul thu sawiin, YMA member leh zoram mipuite chu hlemhletna leh ruihhlo do kawnga tan la theuh tura a chah bakah nuam tih zawngte pela pen chhuak ngam turin a fuih bawk a. Ruihhloin thalaite a ei chhiatzia leh tanlak a ngaihzia tarlangin, zoram mipuite chu theihtawp chhuaha ruihhlo do chhunzawm zel tur leh sawrkar hmalaknate tha taka thlawp tlat turtein a sawm nghal bawk. Kelkang khuaa YMA Day lawmna hun hi Pu H. Vanlalrimawia, President, Kelkang Branch YMA chuan kaihruaiin Pu Rosangzuala, Secretary-in inlawmna thu a sawi a. Kumpuan thupui ‘Ram leh hnam humhalh’ tih chu Pu T. Lalhipliana'n a sawifiah a. YMA thuthlung sawiho niin, hlado chhama intihsiak a ni a. He hunah hian Kelkang khawtlang chuan an khawchhuak Pu TBC Lalvenchhunga chawimawina hun an hmang bawk. Hun hman zawh hian Adviser to CM (Finance & Planning) chuan Kelkang NGO hruaitute leh VC te kawmin hun a hmanpui a. Chawhnu lamah intihsiakna hrang hrang buatsaih chhunzawm niin, hlim takin YMA Day pual ruai kilho a ni. YMA Day 2024 pual hian Kelkang Branch YMA chuan programme hrang hrang a siam a. Nizan atangin intihsiakna chi hrang hrang 21 lai mai hmanga inel a ni a, zanin hian intihsiakna neih chhunzawm leh tur niin, result puan leh YMA Day kharna inkhawm neih a ni ang. Attachment Loading attachment...",Dated: 15 th Jun 24 2:41 PM,https://dipr.mizoram.gov.in/post/adviser-to-cm-pu-tbc-lalvenchhunga-hovin-kelkangah-yma-day-ropui-taka-lawm-a-ni |
Agriculture Minister Pu PC Vanlalruata'n Chhingchhip ah YMA Day hmanpui,"832-2024-2025 Aizawl, the 15th June 2024 : Agriculture Minister Pu PC Vanlalruata, Tuikum bialtu MLA ni bawk chuan vawiin khan Joint YMA Chhingchhip in YMA Day vawi 89-na, lawmna Chhingchhip Community Hall a an buatsaih chu khuallian niin a hmanpui a. CYMA CEC Pu Lalrammuana pawhin he hun hi khualzahawm niin a hmanpui a ni. Agriculture Minister Pu PC Vanlalruata chuan YMA member kalkhawmte chu YMA Day chibai bukin hlim leh lawm takin hun hmang turin a duhsakna a hlan a. YMA thil tum thenkhatte sawi zauin hun awl hman that hi tunlai thalai ten kan zir thar a ngai a, mobile kan hman nasat hian kan nunah nghawng thui tak a nei thei a, mimal nun leh khawtlang nun thlengah harsatna a thlen thei a, chuvangin mitin a hman dan hi kan enfaih a tul hle, a ti. Kristian nun dan tha ngaihsan leh chu chu a taka nunpui chu YMA thil tum zinga ami anih thusawiin hei engtik lai pawhin ngaihpawimawh turin kalkhawmte a chah a ni. Tunlai ah thalai te zinga aia upate zahna a tlachham emaw tia sawi thin chu a vei thusawiin hei hi kan hnam rohlu a ni a, kan inzirtir zel leh kan chawmnung zel a tul hle a ni, a ti. YMA member te chu ruihlo taka fihlim tura chahin ruihlo in min tibuai zel chuan kan chhungkua leh khawtlang nun bakah kan ram in a tuar zel dawn a, chuvangin thangtharte chu hetiang lamah in fihlim a tul a, ti lo Turin in intiam a tul hle a ni, a ti. Thalai, a bik takin mipa boral an tam chu a veiawm leh a ngaihtuahawm thu sawiin hei kawng hrang hrang kan in enlet a pawimawh a, kan vei tlan a tul a ni, a ti. Minister hian YMA Day lawm nan Joint YMA hruaitute chu Silpauline bundle khat a hlan bakah hun hmangtu YMA Chhang Branch pathum te chu cheng 1000 theuh a hlan a ni. YMA Day lawmna hi Pu C. Lalchhuanmawia, Treasurer, Joint YMA in a kaihruai a, programme ah hian hnam lam leh lemchan entir niin khawtlang hruaitute bakah mi hlun hrang hrang atangin thusawite ngaihthlak a ni. Joint YMA Chhingchhip hnuaia Branch 3 an awm a, member mi 2444 an awm mek a ni. Mizorama tlawmngai pawl lian ber leh huapzau ber - YMA hi June ni 15, 1935 khan Young Lushai Association hming pu in Zosap missonary te leh khatih laia Mizo lehkhathiam hmasa leh mi challang tak tak tena an din a ni a. Kum 1947 ah a hming hi YLA atangin Young Mizo Association tia thlak a ni. Tunah hian CYMA hnuaia Branch 821 a awm a, heng zinga Branch 54 te chu Mizoram pawn Branch din te niin Aizawl khawpui chhungah pawh Branch 109 lai an awm bawk. Member mi 4,90,601 an awm mek a, chung zinga mi 2,03,743 te chu hmeichhia an ni. Kum 1986 leh 1993 ah te khan ram ngaw humhalh kawngah hmalakna tha a neih leh a thawhhlawk avangin India ram pum huapa Environment Award hlun tak Indira Gandhi Pariyavaran Puraskar hi YMA in alo dawng tawh a. Ruihlo dona kawngah thawh that avangin NGO bika hmalatu tha ber chawimawina National Award for Outstanding Service in the field of Prevention of Alcoholism and Substance (Drug) Abuse chu kum 2013 a khatih laia President of India Shri Pranab Mukherjee atangin YMA in dawng bawk a ni. Attachment Loading attachment...",Dated: 15 th Jun 24 2:37 PM,https://dipr.mizoram.gov.in/post/agriculture-minister-pu-pc-vanlalruatan-chhingchhip-ah-yma-day-hmanpui |
Pu W. Chhuanawma’n Khawzawl Kawnzar YMA Golden Jubilee lawmna a hman pui,"831/2024-2025 Khawzawl, 15th June 2024: Deputy Govt Chief Whip, Tuichang bialtu MLA ni bawk Pu W. Chhuanawma chuan vawiin khan Khawzawl Kawnzar Branch YMA Golden Jubilee lawmna chu khuallian niin a hman pui. Khawzawl Kawnzar YMA Hall-a Golden Jubilee lawmna inkhawm neihah Pu W. Chhuanawma chuan Khawzawl Kawnzar Branch YMA ten Golden Jubilee hmanpuia, khuallian ni tura an sawm chu a lawm thu a sawi a. He huna kalkhawm thalaite chu hmasawn a pawimawh zia hre thar tura a duh thu sawiin, tui tling reng, luangchhuak lo chu a tenawm thuai thin ang bawkin nihna ngaia mi a awm reng chu thil tha lo tak a ni, a ti. Tuichang bialtu MLA hian hmasawn tur chuan hun awl hman that leh hman dik a ngai a ni, a ti a. Mitinin hun thuhmun darkar 24 theuh an nei a, chu hun hmang thiam te chuan malsawmna an dawng mai thin a ni, a ti. Thil theih leh theih loh danglamna chu mihringte tumruhnaah a awm tih sawiin Pu W. Chhuanawma chuan tumruhna leh thawhrimna chu hlawhtlinna bul pawimawh tak pahnih a ni, a ti a. Hlawhtling tur chuan hloh huama chet (risk) lak tul thu pawh sawiin, hlawhtling tur chuan hlawhchham ngam hmasak a ngai, a ti. Pu W. Chhuanawma chuan hmasawn tur chuan tunlai khawvel danglam ang zela inher danglam leh insiam rem ngam a tul a ni a ti a,khawvel hmasawnna in a ken tel social media te hi hman thiam chuan thil tangkai tak, hmasawnna kawnga min pui thei tur a ni a ti a,chutih rualin a hmang thiam lo tan erawh chuan harsatna leh manganna thlentu mai a ni thung a ni, a ti. Jubilee Lawmna programme hi Pu Vanlalvenhima, Chairman, Jubilee Organising Committee chuan a kaihruai a. Pu B Lalchhanchhuaha ,Secretary, Org. Committee in Report pein,Pu B Lalchhuanthanga, Br Executive Member leh Pu Zothansiama Colney, Treasurer Kawnzar VC in thu an sawi bawkah,YMA hruaitu hluite chawimawina hun hman a ni a. Zai leh hnam lam hmuhnawm leh ngaihnawm tak tak enho niin, zaithiam sawm bik ten hun an hmang bawk a ni. Kawnzar YMA te hian vawiin tlai lamah Golden Jubillee lawmna ruai an theh dawn bakah zanin vek hian Jubillee Concert neiin zaithiam hrang hrang ten hun an hmang bawk dawn a ni. Attachment Loading attachment...",Dated: 15 th Jun 24 2:34 PM,https://dipr.mizoram.gov.in/post/pu-w-chhuanawman-khawzawl-kawnzar-yma-golden-jubilee-lawmna-a-hman-pui |
Home Minister K.Sapdanga'n Hmunpui khuaah YMA Day 89-na hmanpui,"830/2024-2025 Aizawl, the 15th June 2024: Vawiin Chawhma khan Hmunpui Community Hall-ah YMA Day 89-na pual program Hmunpui YMA in a buatsaih chu Khuallian niin a hmanpui. Home Minister Pu K.Sapdanga chuan YMA Day pualin Zoram dung leh vanga YMA member te duhsakna chibai a buk hmasa a. Sawrkar anga tih remchang lo Raltlan lo buaipui leh chhawmdawl chungchangah te, chhiatrupna a lo thlen changa kawng tin renga Sawrkar chawmdawl a, puia, phungbawm thintu chu YMA a ni a. YMA hi Mizoram leh Mizoram te tan a hlu tak zet a ni a ti. Home Minister chuan a that laiin YMA-ah a phak ang tawka hun a lo hman ve tawh dawn te a sawi hmasa a. Tunlaiah a hming chauh a YMA member ni ta deuh mai te thalai zingah an tam tawh a. YMA thil tum, dinchhan leh ziarang te hi YMA day pual hian kan bih chian thar leh tawh a hun a ni a ti. YMA thupui, "" Ram leh Hnam humhalh"" chungchangah a pawimawh ber chu thaite an ni a. 'Thalaiah pawh tlangvalte an ni a, tlangval rual ram leh hnam tana innghahna tur zu leh ruihhlo avanga an thi zung zung mai chu chu a manganthlak takzet tih a sawi. Ruihlo hi kan hnam hmelma a ni a, Ram leh Hnam kan humhalh dawn chuan kan hmelhma kan hneh hmasak a ngai a. Chuvangin, keimahni zu leh ruihloah kan fihlim a nih pawhin duhtawk lo ila, kan chhungte himna tur te, kan thiante himna tur leh kan khawtlang himna tur thlengin mitin te hmala turin kan insawm"", a ti. Hmeichhiat mipatna kawngah kan inthlahdah avangin kan thalai zingah leh nu leh pa bakah pawisawi lo naupang thlengin natna tihbaiawm tak AIDS/HIV in bu khuar mek a. Rinloh deuh deuh te vei an awm nuk tawh a. Hemi kawngah hian kan rilru kan insiam that a ngai a ti. Ram leh Hnam humhalhna atana pawimawh dang chu intodelh tumna rilru put - midangte leh sawrkar chunga innghat mai lova, mahni tih theih apiang te a thawha thawh chhuah tum leh rilru thianghlim put a ni a ti. Sawrkarin ti vek tura rilru kan put chhung chu hmasawn kan harsat dawn a. Home Minister chuan kan Ram leh Hnam humhalh turin kan Pi leh Pu ten intodelh tumna rilru ang kha neih leh a pawimawh tih a sawi bawk a ni. Kumin YMA Day lawmna hun, Hmunpui YMA buatsaih ah hian YMA Day Urlawk zan, Chawhma, Chawhnu leh Tawpzan program te a hrang vekin siam a ni. Attachment Loading attachment...",Dated: 15 th Jun 24 1:58 PM,https://dipr.mizoram.gov.in/post/home-minister-ksapdangan-hmunpui-khuaah-yma-day-89-na-hmanpui |
PWD Minister Pu Vanlalhlana chuan Chhiahtlang khuaah YMA Day vawi 89-na a hmang,"829/2024-2025 Dated Serchhip, the 15th June, 2024: Chhiahtlang YMA Branch zawng zawng te intelkhawmna Chhiahtlang YMA Co-ordination Committee buatsaihin vawiin khan Ramlai Community Hall-ah YMA Day 89-na lawmna hun neih a ni a. PWD Minister Pu Vanlalhlana chu khuallian a ni. PWD Minister Pu Vanlalhlana chuan YMA chu mitin huapzo; kohhran, politics leh pawl awn bik nei lo; Kristian nun dan tha chawisang a, khawtlang nun khalh ngiltu; tanpui ngai te tanpuia, pachhiate dawm kang tu pawl ropui a ni, a ti a. Chhiatni thatni ah YMA an tangkai em em a, rikrum thil a lo thlen pawhin Sawrkar tha ti chaktu an ni a, Cyclone Remal in Mizoram chhunga chhiatna nasa tak a thlen lai pawh khan YMA te an tangkai em em a ni, Minister chuan a ti. Hmalam pan zel tur kan nih angin YMA Day ah hian nakin lawka kan ram hruaitu tur thalaite hnenah chakna leh beiseina kan pek a ngai tiin kalkhawmte a fuih a. Harsatna chi tin rengin min bawm a nih pawhin beidawng mai lo a, tumruhna nei zawk turin a chah a. Sawrkar sum harsatna karah pawh thalai mahni kea din tum te chu sawrkarin theihtawp chhuaha dawm kan leh tuam hlawm a tum tih PWD Minister chuan a sawi a ni. Pu Vanlalhlana chuan kum 25 liam taah Lungpho bial a nih laiin Chhiahtlang chu MLA anga a bial a nih thin thu a sawi a .Vawiin thlengin Chhiahtlang khua chu a ngainain, a thinlungah an lian reng a ni, a ti a. Chhiahtlang khaw pum YMA Branch intelkhawmin YMA Day ropui taka an lawmna ni pawimawh takah khualliana an sawm chu lawmawm a tih thu sawiin Chhiahtlang khaw mipui te duhsakna a hlan a, YMA Co-ordination Committee hnenah cheng 20,000 a hlan bawk a ni. Tuikum Bialtu MLA Pu PC Vanlalruata, Agriculture Minister chuan Chhiahtlang khaw mipuite YMA Day chibai a buk thu Pu Vanlalhlana hian a sawi a, an bialtu MLA hian Chhiahtlang khaw chhung Branch tin te hnenah silpaulin a thawn bawk a ni. Chhiahtlang khaw chhungah hian Branch YMA panga - Kawng Veng, Zotuithiang, Hmar Veng, Chanmari leh Chhim Veng Branch YMA te an tel a. YMA Co-ordination Committee ah inchhungkhawmin hmalakna pawimawh tak tak an neih zingah NH-54 kawngpui zauh chungchanga sawrkar leh company dawr te, ramngaw humhalh kawnga an hmalakna te, chhiatni thatni leh rikrum thila pheikhai ruala khaw pumin ke an pen theihna tura tanlak te a tel a. YMA Branch pangate khaikhawm tur leh khawtlang huapa YMA anga hmalak tul thila hma la tura din a ni. YMA Day lawmna hi Pu R Lalhnuna, President, YMA Co-ordination Committee chuan a kaihruai a. Central YMA CEC member Pu K.Lalrinawma chuan Kumpuan thupui ‘’Ram leh hnam humhalh' chungchang sawi zauna leh inzirtirna hun a hmang a. Branch YMA pangate hian “Phungrual an tin ang a” tih leh “Damlai tuipui fawn piah lamah chuanin” tih hla te hmangin Lengkhawm Zai intihsiak an nei a ni. Chhiahtlang YMA Co-ordination Committee ten YMA Day lawmna an buatsaihah hian hnam lam chi hrang hrang leh zai te, lemchan leh recitation te ngaihthlak leh thlirho a ni a. Kum June 15, 2023- June 15, 2024 chhunga an member boral ta mi sawmpakhat (11)-te sunna hun an hmang a. Chhiahtlang khaw chhunga tlawmngai pawl - MUP leh MHIP te, Village Council member te, YMA leh YMA chhang member-te an tel a ni. Attachment Loading attachment...",Dated: 15 th Jun 24 1:43 PM,https://dipr.mizoram.gov.in/post/pwd-minister-pu-vanlalhlana-chuan-chhiahtlang-khuaah-yma-day-vawi-89-na-a-hmang1718439237 |
CHIEF MINISTER-IN BIATEAH YMA DAY HMANG,"828/2024-2025 Dated Biate, the 15th June, 2025: Vawiin khan Biate Branch YMA te chuan Zialung Community Hall, Biateah YMA Day, 2024 lawmna an buatsaih a. Chief Minister Pu Lalduhoma chuan a telpui. Thusawiin Pu Lalduhoma chuan, Pastor 41 zet lo chherchhuak tawh, MLA 7 leh MP 1 lo hring tawh, Mizo pa lar Pu L. Malsawma Colney khua, Mizorama khaw fai ber lawmman vawi 6 la thei; Biate Branch YMA in YMA day hmang tura min sawm avangin ka lawm a. Mizoram leh khawvel ram danga awm mek YMA member zawng zawng te Biate tlang atangin YMA day chibai ka buk a ni. Khaw inlungrual leh thawkho thiam, faina ngaina leh khaw taima in nihna te a entawn tlak hle mai. Hmasawn zawng zelin kal ang che u, tiin a fuih. Chief Minister hian, khawtlang nunah chona kan hmachhawn nasa em em a. Khawtin leh vengtin branch YMA ten mahni zawnah theihtawp chhuaha kan beihlet loh chuan ram leh hnam tichhe thei thil an ni. Tui leh leilung kan enkawl danah insiamthat kan ngai a, nun thlahdah vanga kum naupang taka thihna te, nupa inthenna te, HIV/AIDS te, Cancer te a tam hle a. Ruk ruk a hluarin, thalai vakrawlai kan tam tual tual. Tin, pi leh pute atanga kan neih zo nun ze mawi te a boral nasa ta. Hawh u, i din thar leh ang u, mitinin mahni zawnah mawhphurhna ka nei vek a ni, tiin YMA member te a sawm a ni. Biate Branch YMA ten mi harsa, in luah tur hmu mai lote tlanluh lailawkna tur an sak mek puih nan Rs. 3,00,000 a pe a. An mamawh dang te chu a theih anga a bawhzui tur thu a hrilh bawk. Chawhma inkhawm hi Tv. B. Lallawmawma, President in a kaihruai a, Pastor Jonathan Pachuau in hunserh a hmang a. VCP Pu C. Lalringliana'n thu a sawi bakah zirlai hlawhtling chawimawina te, YMA thuthlung sawi rualna te, kumpuan pual thusawi te, member boral sunna te an nei a, section zaipawl inelna pawh an nei a ni. Biate Branch YMA ah hian member 1133 vel an awm mek a, section pathumah an inthen a ni. Chawhnu lamah hun hlimawm tak an hmang zui leh bawk. Chief Minister hi Pu JK Dawngzuala, Chairman, ZIDCO chuan a tawiawm a ni. Attachment Loading attachment...",Dated: 15 th Jun 24 1:13 PM,https://dipr.mizoram.gov.in/post/chief-minister-in-biateah-yma-day-hmang |
CHAMPHAIAH WORLD BLOOD DONOR DAY HMANG,"827/2024-2025 Champhai, the 14th June, 2024: Association for Voluntary Blood Donation (AVBD) leh District Hospital Champhai tangkawp buatsaihin vawiin khan Champhaiah World Blood Donor Day 2024 hman a ni a. He hun hi Dr. PC Lalhmingliana, Senior Chief Medical Officer, Champhai District chuan khuallian niin a hmanpui. I&PR Auditorium, CHAHEM building-a hun hmanah Khuallian Dr. PC Lalhmingliana, Senior Chief Medical Officer, Champhai District chuan khawvel thiamnain a siam chhuah theih loh thisen hlu tak, a thlawna pek chu hmangaihna leh lainatna lan chhuahna a ni tiin, a thlawna thisen pe thinte chuan chawimawi an phu hle a ni, a ti a. Kumin World Blood Donor Day thupui 'Thank You, Blood Donors' tih chuan a mamawhte hnena thisen pek uar leh mihring nun chhan nana thisen hlutna a keng tel a ni, a ti bawk. Khuallian chuan Champhai District-in a mamawh apiangte tana hman atana pawl anga thisen pe thintute chungah lawmthu a sawi bakah thisen kan pek unit khat hian a nih dan tura dik taka kan hman chuan mihring nunna pathum a chhan theih thu a sawi a. Champhai District-ah raltlan avangin thisen mamawh a tam zual tih sawi bawkin, Mizote hi midangte tana inpe, tlawmngaihna thuk tak nei kan ni a, kan Kristianna nen pawha inhmeh em em a ni, a ti a. Midangte tanpuitu leh mamawhte hnena inpekna nun nei zel turin kalkhawmte chu a chah bawk a ni. Kum 2023-2024 World Blood Donor lawmna hunah hian category hrang hranga thenin mimal, pawl leh kohhran hrang hrang thisen pe hnemte hnenah chawimawina hlan a ni a. Kum 2023-2024 chhunga mimal thisen pe upa ber Pu C. Zohmingthanga (58) Champhai Vengsang bakah hmeichhe zinga thisen pe tam Pi F. Lalchhandami, Champhai Vengthlang (unit 35), Pi Chawngziki, Champhai Vengsang (unit 33), mipa zinga thisen pe tam Pu PC Lalchuangkima, Champhai Bethel (unit 90), Pu C. Zoremsiama, Champhai Vengthlang (unit 50), Pu Lalmuanzova, Champhai Zotlang (unit 47) leh Pu F. Zomuankima, Champhai Venglai (unit 42) te chawimawi an ni a. He huna tarlan a nih danin kohhran hmingin kum 2023 - 2024 chhung khan AYF Champhai North-te chuan thisen vawi thum an pe a, Zotlang North Branch KTP leh AYF Champhai South te'n thisen vawi hnih ve ve an pe a, Bethel Pastor Bial TKP, Church of God PKTP, Vengsang Pastor bial KTP, Khuangleng Pastor bial KTP, TKP Kahrawt Unit, Joint PYD (NEI), Neihdawn Branch KTP, Kahrawt Pastor bial KTP, TKP Bethany Unit leh Tuipui Branch KTP ten thisen an pe a. YMA hmingin Joint YMA Hnahlan, Sub-Headquarters YMA Champhai leh Bungzung YMA ten thisen an pe a. Educational Institution hmingin NSS GM HSS leh NSS Govt. Champhai College ten vawi hnih pein NCC Govt. Champhai College leh DIET Champhai ten thisen an pe bawk a, Khawzawl Police (DET), Champhai Police (DEF) leh MNYF Champhai Joint Block ten thisen hi an pe bawk a ni. World Blood Donor Day programme hi Pu C. Zaihmingthanga, Secy, AVBD Champhaiin a kaihruai a. Dr. PC Lalawmpuia, Medicine Specialist, District Hospital Champhai leh Dr. Krossnunpuii, BBO, District Hospital Champhaite hnen atangin thusawi ngaihthlak a nih hnuah Pu PC Lalchuangkima, Asst. Secy. AVBD Champhai chuan lawmthu sawiin he hun hi a khar a ni. Attachment Loading attachment...",Dated: 14 th Jun 24 5:43 PM,https://dipr.mizoram.gov.in/post/champhaiah-world-blood-donor-day-hmang |
"AH&VETY. MINISTER-IN LIVE ANIMAL MARKET RUANTLANG, KHUANGLENG, KHAWBUNG LEH SAMTHANG KHUATE A TLAWH","826/2024-2025 Champhai, the 14th June, 2024: Animal Husbandry & Veterinary Minister Pu C. Lalsawivunga chuan vawiin khan Champhai District chhunga AH& Vety. Department hmunhma pawimawh tak tak Live Animal Market Ruantlang, Khuangleng leh Khawbung Dispensary bakah Samthang khuate a tlawh a, Department thawktute, khawtlang hruaitute leh ran vulhtute a kawm. AH & Vety. Minister Pu C. Lalsawivunga chuan sawrkar chu kuthnathawktute lamtang a nih thu leh Champhai District a tlawh chu kuthnathawktute pual a nih thu sawiin, Department hmalakna leh hmasawnna ruhrel siamte chu kuthnathawktute tana siam a ni, a ti a. Department hmalaknate leh ran vulhtute dinhmun dik tak chu ral thlir mai lova a hmun ngeia enfiahin hlawkna tam tak a pek thu a sawi a. Khawchhak tlangdung chu ranvulh lama tui leh theihna nasa tak nei a nih thu tarlangin, AH& Vety. sector hnuaiah a theih chin chinah khawchhak tlangdungah theihtawp chhuaha hmalak tum a ni, a ti bawk. Pu C. Lalsawivunga chuan Department-in ran chaw siam nan Vaimim Kg ah 25/- velin a lei thin tih sawiin, ran chawa intodelh tur leh kuthnathawktute'n hlawkna an tel theih nan Champhai District-ah pilot project-a Vaimin leh Bekang chinkawp tum a nih thu a sawi a. Vaimim Kg khat Rs 25/- vela lei bakah support price Rs 3-4 vel bawr pe thei tura ruahmanna siam a ni, a ti a. Mipuite chu a thlawna sem leh dawn beisei lova mahni thawhrah hmanga intodelh ngaisang turin a fuih a. Art & Culture Minister ni bawk chuan Hla Kungpui Mual behchhanin thu leh hla kutpui nei tura inrawnkhawmna neih a nih thu leh puitlin a nih ngei a beisei thu a sawi a. Sawrkar chu kuthnathawktu lamah a tang zel dawn tih sawiin, mipuite chu dikna, rinawmna, taimakna leh thawhrimna nena ram siam tha tura sawrkar thlawp tlat turin a chah bawk. AH & Vety. Minister Pu C. Lalsawivunga chuan tukin khan Live Animal Market, Ruantlang tlawhin hmalaknate a enfiah a. Hmunhma leh hmanraw tha tak awmte chu tangkai zawka hman a nih theih nan ngaihtuahna sen a nih tur thu a sawi a. He huna Minister tawiawmtu District Bawrhsap Pu James Lalrinchhana pawhin sawrkarin mumal taka hnathawh a tum thu leh thawhhona a ngaihpawimawh thu a sawi bawk. Heng bakah hian Pu C. Lalsawivunga chuan vawiin chawhma khan Khuangleng Veterinary Dispensary leh Khawbung Veterinary Dispensary-te tlawhin Department thawktute leh khawtlang hruaitute a kawm a. Chawhnu lamah Samthang tlawhin khawtlang hruaitute leh Samthang Farmers' Association-te a kawm a. Samthang Zopui Sevulh Association te'n ama pual chawimawina hun an buatsaih chu a telpui bawk a, harsatna leh mamawh thlente chu a theih ang zela hmalakpui a tum thu a hrilh a ni. AH & Vety. Minister Pu C. Lalsawivunga hi Dr. B. Lallawmsanga, DAH&VO, Dr. Robert Rualthankhuma, Dy. Director (Planning), Pu N. Lalzarzova, BDO Khawbung, Dr. Lallawmkima, DIPRO leh Pu Vanlalhuma Singson, Archaeologist, Art & Culture Department te'n an tawiawm a ni. Attachment Loading attachment...",Dated: 14 th Jun 24 4:52 PM,https://dipr.mizoram.gov.in/post/ahvety-minister-in-live-animal-market-ruantlang-khuangleng-khawbung-leh-samthang-khuate-a-tlawh |
"PU PC. VANLALRUATA, MINISTER, AGRICULTURE DEPARTMENT IN SAWHTHING LEITU LEH HRALHTU (BUYERS LEH SELLERS) TE MEETING NEIH PUI","825/2024-2025 Aizawl the 14th June, 2024 : Vawiin chawhma dar 11 khan Agriculture Department Conference Hall-ah Pu PC. Vanlalruata, Minister, Agriculture, I&WRD & Cooperation kaihhruaina in Agricultural Market Assurance Fund Management Board (AMAFMB) meeting neih a ni. He meeting hi AMAFMB Chairman Pu PC Vanlalruata, Minister, Agriculture Department chuan kaihruaiin kalkhawm te chu Farmers te chawikan theihna tura theihtawp chhuah turin a sawm a ni. AMAFMB Co-Chairman Dr. KC. Lalmalsawmzauva Adviser to Chief Minister (Hand-holding Policy) chuan thlai thar lei leh hralh chungchanga hriattur pawimawh leh hmalakna pawimawh tak tak te a sawi bawk a ni. He meeting-ah hian Dr. H. Lianzela, Secretary, Agriculture Department (AMAFMB Member Secretary), Pu Vanlalthlamuana, Director of Agriculture leh Official dangte bakah Entrepreneur – Buyers & Sellers member 25 an kalkhawm a ni. Attachment Loading attachment...",Dated: 14 th Jun 24 4:48 PM,https://dipr.mizoram.gov.in/post/pu-pc-vanlalruata-minister-agriculture-department-in-sawhthing-leitu-leh-hralhtu-buyers-leh-sellers-te-meeting-neih-pui |
MIZORAM SPORTS CONCLAVE 2024 KHAR A NI,"824/2024-2025 Aizawl, the 14th of June, 2024: Ni hnih chhung awh infiamna lama India ram pum huap inrawnkhawmna leh zirhona, Mizoram Sports Conclave 2024 chu Baptist Centre, Falkland-a hlawhtling taka hman a nih hnuah vawiin khan khar a ni a. Conclave chhung hian kum 2036 Olympic Games-a Mizo infiammi tam thei ang ber tel theihna’na ke pen dan tur thlirhona hun hman a ni. Mizoram Sawrkar, Department of Sports & Youth Services huaihawt Mizoram Sports Conclave hi Pu Lalduhoma, Chief Minister chuan nimin khan a hawng a, Vision Olympics 2036 chu sawrkar policy a telh tum a nih thu a sawi. Conclave-ah hian Pu Shakliar Warjri, Meghalaya Sports Minister leh Pi Nandita Garlosa, Assam Sports Minister te lo kalin 2036 Olympic Games hmathlira nei chunga hmalak theihna kawng hrang hrang an sawi a. Anni bakah hian India rama infiamna lama sulhnu lian tak nei Reliance Foundation, Tata Trusts leh Jindal group atang te in an mithiamte leh mawhphurhna lian chelhtute an lo tel. Services Sports Control Board hotu te, India rama sports federation leh association hrang hrang hruaitu te, Indian Olympic Association hruaitute bakah ram chhung leh pawn atangin sports journalist leh infiammi langsar tak tak te an rawn kal a ni. Mizoram Sports Conclave nihnihnaah hian kum 2036 Olympic Games thlir chunga hmasawn theihna tur thupui hrang hrang zirho a hun hman chhunzawm a ni a. Conclave hi session 7 (pasarih) ah then niin, Sawrkar hruaitu leh mithiam dangte thusawi ngaihthlak a nih bakah panel discussion hun leh zawhna leh chhanna hun te neih a ni a. Session hmasa berah Chief Minister Pu Lalduhoma chuan conclave hi a hawng a ni. Pu Lalnghinglova Hmar, Sports Minister in Olympic Games 2036 a Mizoram infiammi tam thei ang ber an tel theihna tura Sawrkar hma lak tum dan (plan) a sawifiah bawk. Session hnihnaah Pu Shakliar Warjri, Meghalaya Sports Minister leh Pi Nandita Garlosa, Assam Sports Minister te’n thu sawiin, Olympics 2036 atana infiammite chherhriam tura hma an lak dan te an tarlang a. Mizorama tih ve theih dante sawihoin hun hlawkthlak tak hman a ni. Session thumnaah Indian sports hmasawnna’na thawhhlawk tak tak - Reliance Foundation, Tata Trusts leh Jindal Group aiawhte’n infiammite hmasawnna kawnga private sector te tihtur (role) sawihona ngaihnawm leh bengvarthlak tak an chhawpchhuak a ni. Session li naah chuan CMDE Varun Singh, Services Sports Control Board Secretary leh Grand Master Prof. Hee do Kim (Taekwondo Olympic Medalist, South Korea) te’n thu an sawi a. Infiammite hlawhtlinna’na chhungkua leh khawtlang in mawhphurhna a neih te, sports ecosystem nung leh daihrei nei tura pawimawh te tarlangin sawihona neih zui a ni bawk. Session nga naah India rama sports association/federation hrang hrang - Indian Olympic Asociation, Indian Weightlifting Federation, Wrestling Federation of India, Boxing Federation of India, Table Tennis Federation of India hruaitute’n Olympian chherchhuak tura Sports federation te mawhphurhna bengvarthlak tak an sawiho a ni. Session ruknaah Pi Monalisa Baruah Mehta, National Champion, Table Tennis leh Pu Mukul Choudhari, Chief of Sports, Tata Steel Ltd. te’n infiammite’n harsatna hrang hrang an tawh thin laia support system neih that a pawimawhzia bakah, Olympian chherchhuak tura chhungkua, sikul leh khawtlang pawimawhna te an tarlang. Session hnuhnung berah Mizoram atanga Olympian kan neih pahnih - Pu C. Lalremsanga (Archery) leh Nl. Lalremsiami (Hockey) te pawhin an tawnhriatte atangin Mizoram hmasawnna tura an ngaihpawimawh an sawi bawk a ni. Zirtawpni a Conclave tawpkharnaah hian Sports & Youth Services Minister Pu Lalnghinglova Hmar chuan Mizoram Sports Conclave 2024 hlawhtling taka hman a ni chu lawmawm a tih thu sawiin, Mizoram leh India rama infiammite hmasawnna kawngah rah tha a chhuah ngei beiseina sang tak a neih thu a sawi a. Conclave chhunga thu hrang hrangte zirhona piah lamah, sport association te leh mikhual lo kalte’n remchangah la a, inbiakna leh hmalak hona hun remchang atana hma an la chu lawmawm a tih thu a sawi bawk. Minister chuan sawi chhunzawmin, Mizoram Sports Conclave hmalakna chuan kum 2036 Olympic Games-a Mizoram in infiammi a tam thei ang ber a tirh theih beiseiawmna tur infiamna (sports discipline) te thlurbing a nih tur thu a sawifiah. Conclave tawp niah hian Assam Sports Minister bakah Mizoram sorkar-a Sports & Youth Services Secretary Pu Lalramsanga Sailo, IRS Sports & Youth Services Department Director Pu Lalnunhlua leh Mizoram State Sports Council Secretary Pu John Tanpuia te an tel bawk a ni. Attachment Loading attachment...",Dated: 14 th Jun 24 4:39 PM,https://dipr.mizoram.gov.in/post/mizoram-sports-conclave-2024-khar-a-ni |
GAD Thuchhuah,"823/2024-2025 Aizawl the 14th June, 2024 : AMC ward no XIX leh ward no xi/4 sakawrtuichhun local council area a awm ten kim taka vote an thlak theih nan hemi huam chhung a awm te tan Section 25 of negotiable instrument act,1881 in thuneihna a pek angin june ni 25 , 2024 hi sawrkar hnathawk zawng zawng, central/ state public undertaking te tiam in leh zirna in leh bank zawng zawng te tan chawlh puan a ni e.",Dated: 14 th Jun 24 4:36 PM,https://dipr.mizoram.gov.in/post/gad-thuchhuah1718363196 |
MIZORAM-A BIOTECHNOLOGY IN HMA A SAWN THEIHNA TUR SAWI HO A NI,"822/2024-2025 Aizawl the 14th June, 2024 : Vawiin khan Mizoram Science, Technology & Innovation Council (MISTIC) buatsaihin 'Mapping out priority areas for the development of Biotechnology in Mizoram' tih thupuia neiin, Biotechnology hmanga Mizoram hmasawnna tur hrang hrang sawiho a ni. He hunah hian Mizoram sawrkar Department hrang hrang : Agriculture, Horticulture, Animal Husbandry and Veterinary, Fisheries, Sericulture, Environment Forest & Climate Change, National Health Mission, State Medicinal Plants Board Ayush, Krishi Vigyan Kendra Aizawl leh Mamit atangte leh zirna in: Department of Biotechnology Pachhunga University, Department of Horticulture Aromatic and Medicinal Plants Mizoram University, College of Veterinary Science & Animal Husbandry, Zoram Medical College, ICFRE-Bamboo and Rattan Centre atangte in mithiam mi engemaw zat an kal khawm a ni. He hun hi Er H Lalsawmliana, Chief Scientic Officer & Member Secretary, MISTIC chuan kal khawmte lawmna thu a sawi a, Mizoram tana Biotechnology pawimawhzia leh hmasawnna atana a tangkai theih dan tur a sawi. Pu Samuel Lalmalsawma, Principal Scientific Officer, MISTIC chuan kaihruaiin meeting sawihawnna a nei a. Dr. Lalchhandami Tochhawng, Scientific Officer, MISTIC chuan Mizoram tana Biotechnology lama Science & Technology-te hmalakna hrang hrang tarlangin tun aia nasaa hmalak a ngaihzia thu a sawi bawk. He hunah hian Mizorama ram leilung hausakna (bioresource) lama harsatna hrang hrang neihte sawiho niin Mizoram tualto thlai chi hrang hrang te, ramhmul damdawi te, sa leh sangha te humhalh leh tangkai zawka hman a nih theih dan turte sawiho a ni. Ramhnuai (forest) humhalh a nih theih dan tur te sawi ho a ni bawk. Thlai chi tha zawk siamchhuahna atana tissue culture laboratory changtlung zawk te, pa chi (mushroom spawn) tha zawk leh tam zawka siamchhuah te leh thlai chi lama intodelhna kawnga chak zawka hma lak a nih theih dan turte sawi ho a ni a. Hri inkaichhawn awlsam (infectious disease) leh inkaichhawn theih loh (non-infectious disease) natna tam tak laka kan him theihna tur leh sik leh sa inthlak danglam (climate change) avanga natna awm thei zirchian leh a do kawnga hmalak dan tur te pawh sawiho a ni a. Heng bakah hian Mizorama Science & Technology kaihhnawih department hrang hrangte inkarah thawhhona tha zawk awm theih dan turte sawiho a ni bawk. Attachment Loading attachment...",Dated: 14 th Jun 24 4:31 PM,https://dipr.mizoram.gov.in/post/mizoram-a-biotechnology-in-hma-a-sawn-theihna-tur-sawi-ho-a-ni |
Home Department thuchhuah,"821/2024-2025 Aizawl the 14th June, 2024 : Mizoram Sawrkar chuan mi mal leh pawl thenkhatin State chhunga lirthei lo lut-te hnen atangin pawisa an lo laksak thin tih a hria a. Hetianga State Sawrkar remtihna lo leh danin a phut vang ni lova pawisa lo khawn hi Sawrkar chuan a ngai thu tak hle a; chuvangin, District Magistrates-te chu an thuneihna huam chhungah dan lova pawisa khawn titawp turin thu chhuah siam tura hriattir an ni. Tin, District Superintendents of-Police-te pawh District Magistrate thu chhuah ken kawhna kawnga a tul anga hma la tura hriattir an ni bawk.",Dated: 14 th Jun 24 4:09 PM,https://dipr.mizoram.gov.in/post/home-department-thuchhuah1718361595 |
SENSITIZATION ON ROLE OF LUNGLEI MUNICIPAL COUNCIL (LMC) WITH LOCAL COUNCIL HUN HMAN A NI,"820/2024-2025 LUNGLEI; the 14th June, 2024: Vawiin chawhnu khan Lunglei Municipal Council (LMC) buatsaihin BoC Hall, Convention Centre-ah Lunglei Municipal Council kalphung leh mawhphurhna chungchang Local Council te nena zirhona 'Sensitization on Role of Lunglei Municipal Council with Local Council' hun hman a ni. He hun hi Pu Lalzuithanga, Chairman, LMC chuan kaihruaia thuhma sawiin Lunglei Municipal Council chu Lunglei khawpui hmasawn nan hna thawh kalpui tan tum a ni a, hemi kawngah hian Local Council nena thawhhona tha leh LMC kalphung leh mawhphurhna te hriat a ngaih thu a sawi a. Lunglei khawpui hmasawn nan theihtawp chhuah puiah a sawm a ni. Vawiin hun hmannaah hian Pu K. Lalrinawma, Vice Chairman, LMC chuan The Lunglei Municipal Council Control of Parking and Collection of Parking Fees Regulations, 2024 chungchang a sawi a, Pu Zorinsanga Hmar, Executive Councillor chuan Property Tax khawn leh Urban Local Body (ULB) Grant chungchang a sawi, Pi Lalhruaitluangi Sailo, Executive Councillor chuan Lunglei Municipal Licensing Regulations, 2024 sawiin Pu Donny Lalruatsanga CEO, LMC chuan 'Status and Role of the Local Councils' chungchang a sawi bawk. Zawhna leh chhanna hun hman a ni. Attachment Loading attachment...",Dated: 14 th Jun 24 4:03 PM,https://dipr.mizoram.gov.in/post/sensitization-on-role-of-lunglei-municipal-council-lmc-with-local-council-hun-hman-a-ni |
AIZAWL WEST ONE MOBILE APP TLANGZARH A NI,"819/2024-2025 Dated Aizawl, the 14th June, 2024: Vawiin khan Adviser to CM (Finance & Planning), Pu TBC Lalvenchhunga, office ah Aizawl West I MLA bial puala siam mobile application, “Aizawl West One Online” tih chu Pu Vanneihtluang an a tlangzarh. Pu Vanneihtluanga chuan, mobile application tha tak siam a ni chu lawmawm a tih thu a sawi a. West I mipuite tan a tangkai hle a a rin thu a sawi. Midangte pawn entawn ve se, langtlang sawrkar kan neih theih nana kan harh chhuahna hnar ni thei se a duh thu a sawi. West I bialtu Pu TBC Lalvenchhunga pawhin thu sawiin, an app siam chu thlan tlin a nih hmaa a lo tiam tawh a nih thu leh ‘Langtlang Sawrkar’ an nih zia tilangtu atana siam a nih thu a sawi a ni. Aizawl West One Online app hi Lailen company siam niin, anni hian a hman dan an entir a. He app ah hian Aizawl West I Constituency chhunga MLA Fund leh sawrkar department hrang hrang te project te, project man zat te, a thawktu leh Physical leh Financial Progress te thlengin tarlan a ni. Tin, bialtu MLA chet velna leh MLA in thuchah a neih te pawh tarlan theih a ni. Aizawl West I chhunga sawrkar hmunhma pawimawh te tarlanna leh mipuiten Project chungchanga sawisel emaw thurawn engpawh, he app kaltlang hian MLA hnenah an thlen thei bawk. Aizawl West One Online app hi Android leh iOS tan siam niin Playstore leh Appstore atangin a download theih reng a ni. Attachment Loading attachment...",Dated: 14 th Jun 24 4:01 PM,https://dipr.mizoram.gov.in/post/aizawl-west-one-mobile-app-tlangzarh-a-ni |
Home Minister K.Sapdanga'n is Forensic Science Laboratory a tlawh,"818/2024-2025 Aizawl, the 14th June 2024: Vawiin chawhnu khan Home Minister Pu K.Sapdanga chuan Directorate of Forensic Science Laboratory, MINECO a tlawh. FSL Conference Hall-ah FSL officer te nen inkawmna an nei hmasa a. He hunah hian FSL Annual Report 2023-24 a tlang zarh hnuiin FSL hnathawkte fuihna thu sawi chhunzawm nghal a. program neih zawhah Laboratory 8 leh a chhunga hnuchhuina khawl leh hmanraw pawimawh te a endik nghal a ni. Home Minister Pu K.Sapdanga chuan hmasawnna in a rawn ken tel tak avangin pawikhhawihna leh misual hnuchhui te a hautak sawt a. Science thiamna hmanga uluk taka chhui a ngaih tak zel avangin Forensic Laboratory pawimawhna hi a pun belh zel a. Thawktute tam lovin, indaihloh hle mahse India ramah misual hnuchhui kawngah Mizoram Forensic Science Laboratory te an hming tha hle a, an chhuanlam takzet a ni a ti. Home Minister chuan Directorate of FSL te mamawh te chu a hriat thu leh hun remchang hmasaah thawm changtlun dan tur te pawh ngaihtuah a ni ang a ti a. Tun dinhmunah erawh, thawktute chu an indaihlohna ngaihtuah lovin an pawimawhna hrechiangin theihtawp chhuah zel turin a fuih a ni. FSL officer leh staff te chu misual hnuchhui kawngah an pawimawh tluk zetin mi pawisawilo case nei te chhuah zalenna atan hna pawimawh tak an thawk tih a sawi a. Hei vang Huang, pawikhawihna leh misual hnuchhui kawngah Forensic leh Cyber Crime lam tihchangtlun hi a tul a, police te tha tichak leh zual tura thil pawimawh ber pawl a ni mek a ni a ti. Directorate of FSL-ah hian Laboratory pawimawh tak tak 8 a awm mek a. 1. Chemistry Division 2. ?Fingerprint Division 3. Questioned Document Division 4. Ballistic Division 5. DNA Division 6. Photography Division 7. Toxicology Division 8. Cyber Forensic Division te an ni. NDPS Act of 1985 hnuaia Notification that berin a phut angin FSL a sample thehluh hi ni 30(Ni 15 qualitative leh ni 15 dang quantitative) chhungin endik a, result siamchhuah hman tur a ni a. FSL thawktute chuan case a tam avangin officer leh staff tlem tein rim takin an thawk a, indaihloh a karah pawh state dang ten kum 10 aia tam te case tam tak an dah tawl(pending) laiin Mizoramah chuan case pakhatmah pending a awm lo ( Zero pendency) an ti a. India ramah FSL Mizoram chiah hi zero case pendency ti la thei an nih thu an tarlang bawk. Home Minister puala program tawi, FSL Conference Hall-ah a buatsaih hi Director Pu H.Sangchunga'n a kaihruai a. Thuhmahruaiah FSL hmalakna hrang hrang, hlawhtlinna leh mamawh tul zual deuh te a sawi hmasa tel bawk. Home Minister hova inkawmna program hi Joint Director Pu T.Lalropuia chuan Lawmthu sawiin a khar thung. Attachment Loading attachment...",Dated: 14 th Jun 24 3:28 PM,https://dipr.mizoram.gov.in/post/home-minister-ksapdangan-is-forensic-science-laboratory-a-tlawh |
"HEALTH MINISTER HOVIN WORLD BLOOD DONOR DAY, 2024 HMAN A NI","817/2024-2025 Aizawl, the 14th June 2024: Mizoram State AIDS Control Society (MSACS) leh Association for Voluntary Blood Donation (AVBD) te buatsaihin vawiin khan Vanapa Hall-ah World Blood Donor Day, 2024 hman a ni a. Health & Family Welfare Minister Pi Lalrinpuii chu khuallian a ni. Kum 2023 April - March 2024 inkar hian thisen unit 35619 Mizoram pumah pek a ni a. Mahni duhthu ngei a thisen pek (Voluntary Blood Donation) hi Unit 32493 a ni a, VBD % hi 91.22% niin blood donation camp vawi 585 neih a ni. Khuallian Pi Lalrinpuii chuan Zoram mipuite World Blood Donor Day chibai bukin, damlo thisen mamawhtuten an hman tur anmahni taksa ami ngei sawr chhuaka midangte tana an thisen hlu tak hlan thin tute chu Mizoram mipuiten zahna chibai kan buk thar leh che u a ni a ti a, anmahni vangin kan thla a muang a, nunna tam tak chhanchhuaktu an ni a, thi mai tura ding tawh ten lei lai rap lehin khawvel hi a tharin an hmachhawn ve leh mek a ni tih kan hre thar fo thin a ni a ti a. Thisen thianghlim kan neih zel theih nan leh midangte tana kan luanchhuah zel theih nan kan nunphung tih hrisel nachang i hre deuh deuh ang u, tiin mipuite a sawm a ni. Minister chuan khawvel hmasawn zel angin thiamna pawh a pung zel a, thisen pek kawngah pawh tha zawk leh hlawk zawk kan mithiam ten an rawn hre chhuak zel a. Vawikhata thisen pek huk aiin pek zin hian a daihzai zawkin a tangkai thei zawk tih te an lo hre thar ta zel, chuvangin thisen petute pawhin hemi kawngah hian in siam rem ve hlek hlek tum ila chu chu kan hmasawnna tur pakhat niin a lang, a ti a. Thisen hi rei tak a dah theih loh avang leh thisen tharlam chauh Khawl hmanga thliar hran theih a nih avang in thisen thar lam hi lo lut reng sela duhthusam a ni a, School, Kohhran Thalai, Tlawmngai Pawl hrang hrangte pawhin vawi khata mi 30/40 in Kum khat chhunga vawi tam zawk an pek dan tur te duang chhuak zel ila daihzai zawk leh tangkai zawkin thisen kan pe thei dawn a ni a ti. Kum 2023 Annual Blood Donor Awards hi category hrang hranga thenin heng pawl hrang hrang te hnenah hian hlan a ni: Mizoram Pum Category (F. Kapsanga Award) : 1. National Service Scheme, Mizoram 2. Central Kristian Thalai Pawl 3. Mizoram Thalai Kristian Pawl Religious Category : 1. Central Kristian Thalai Pawl 2. Aizawl Area TKP Co-ordination Committee 3. Territorial Salvation Army Youth YMA Category : 1. Ramthar Branch YMA, Aizawl 2. YMA Sub-headquarters, Saitual 3. Bethlehem Vengthlang Branch YMA, Aizawl NSS (College) Category : 1. Pachhunga University College 2. Govt. Hrangbana College 3. Govt. Aizawl College NSS (Higher Secondary) Category : 1. Synod Higher Secondary School 2. Helen Lowry Higher Secondary School 3. Govt. Zemabawk Higher Secondary School Miscellanous category : 1. Ebenezer Medical Center Staff 2. 2 Assam Rifles 2. Mizoram Gurkha Youth Association 3. Mizoram Synod Lay Workers’ Fellowship Negative donor (blood group vang bik) damlo thisen mamawh an awm apianga an koh thin mi 8 hnenah chawimawina thuziak hlan an ni a, chungte chu : 1. Esther Vanlalhruaii, Ramhlun North, Aizawl (A-) 2. George Zodinsanga, Ramhlun North, Aizawl (A-) 3. Zonunsanga, Hlimen (A-) 4. Lalramzauva Ralte, Falkland (A-) 5. Isaac Lalruatfela, Thakthing Veng, Aizawl (O-) 6. Zohmingthanga, Keifang (O-) 7. Samuel lalthazuala Sailo, Bungkawn, Aizawl (O-) 8. R. Lalremsanga Upper Republic, Aizawl (AB-) World Blood Donor Day hi Blood Group ABO hmuchhuaktu Karl Landsteiner-a 14th June 1868 a pian champhaphak pualin khawvel hmun hrang hrangah kumtin hman thin a ni a. Kum 2004 atang khan India ramah hman tan niin, World Blood Donor Day hi WHO a member 192 awmna chuan May, 2005 a 58th World Health Assembly ah official in kumtin-in Thisen pe thin tute hnena lawmthu sawina pual atan hman turin a rel a ni. Mizoramah pawh kum 2007 atang khan hman tan a ni. Mizoramah chuan Kum 1993 atang khan thisen pek zat record siam tan a ni a, kum 1993 hian thisen pek zawng zawng chu unit 3119 niin, heng zinga Voluntary a pek chu unit 56 (1.80%) a ni. Kum 30 liam ta a kum 10-bi a thisen pek kawnga kan than chhoh dan chu hetiang hi a ni: Year Total Collection Total Voluntary Voluntary % 1993 3119 56 1.80 1993-2002 63229 8832 13.97 2002-2012 177638 129066 72.66 2013-2022 272348 235492 86.47 Tun hnai Kum 5 kalta chhunga thisen pek dan chu hetiang hi a ni: Year Total Collection Total Voluntary Voluntary % No of Camps 2019-20 30499 27727 90.91 494 2020-21 26658 23911 89.66 530 2021-22 28191 25396 90.08 480 2022-23 37419 34252 91.54 589 2023-24 35619 32493 91.22 585 Mizoramah hian Blood Center 11 kan nei mek a, heng Blood Center kaltlang hian Thisen lakkhawm thin a ni a, chungte chu : Model blood Center, Civil Hospital Aizawl Blood Center, Synod Hospital Durtlang Blood Center, Zoram Medical College, Falkawn Blood Center, Civil Hospital Lunglei Blood Center, Christian Hospital Serkawn, Lunglei Blood Center, District Hospital Siaha Blood Center, District Hospital Champhai Blood Center, District Hospital Lawngtlai Blood Center, District Hospital Kolasib Blood Center, District Hospital Serchhip Blood Center, District Hospital Mamit Heng Blood Center hrang hrang zingah hian Thisen thliar hranna (Blood Component separation unit) nei 3 an awm tawh a chungte chu : Model Blood Center, Civil Hospital Aizawl Blood Center, State Referral Hospital, Falkawn Blood Center, Synod Hospital Durtlang Heng bakah hian Blood Center, Civil Hospital Lunglei hi Blood Component Separation Unit atana peih fel ani tawh a, License dil mek a ni. Nikum 2023-24 chhunga Mizoram Blood Center hrang hranga thisen pek dan chu hetiang hi a ni. S.NO Blood Center Total Collection Total Voluntary Voluntary % Camp Organized Collection at camp 1 Civil Hospital Aizawl 16774 15001 89.43 187 8929 2 Synod Hospital Durtlang 3327 3072 92.34 71 2530 3 District Hospital, Champhai 2080 1905 91.59 28 1007 4 District Hospital, Kolasib 1383 1324 95.73 42 1153 5 Civil Hospital, Lunglei 3444 3426 99.48 59 2453 6 Christian Hospital Serkawn 1121 1094 97.59 29 748 7 District Hospital Serchhip 831 793 95.43 31 723 8 District Hospital Lawngtlai 1562 1145 73.3 40 1064 9 District Hospital Saiha 1158 1152 99.48 41 861 10 District Hospital Mamit 413 380 92.01 16 218 11 Zoram Medical College 3526 3201 90.78 41 2188 Total 35619 32493 91.22 585 21874 Kumin FY 2024-25 kan hman tan mekah thla hnih (April – May) chhunga Mizorama kan thisen pek dan chu hetiang hi a ni. Total Collection : 3142 units Total Voluntary : 2886 units Voluntary % : 91.85 % No of Camps : 53 camps World Blood Donor Day programme hi Dr Eric zomawia, Mission Director, NHM-in a kaihruai a. Dr. Lalthlengliani, Project Director, MSACS in World Blood Donor Day chungchang leh a thlawna thisen pek kawnga Mizoram dinhmun leh hmalakna tlangpui report a pe a. He hunah hian thisen dawngtu (recipient) te aiawhin thisen cancer (Leukemia) pahnih Pu Dozakhuala, Tuikul south, Aizawl leh Pu Lalhriatkima, Bethlehem Veng, Aizawl te hnen atangin testimony ngaihthlak a ni a. Thisen petu (donor) Pu RC Rokhum, Mission Veng, Aizawl hnen atangin testimony ngaihnawm tak ngaihthlak a ni a. Pu C. Lalnunnema, President, AVBD General Headquarters chuan lawmthu sawiin he hun hi a khar a ni. Attachment Loading attachment...",Dated: 14 th Jun 24 3:22 PM,https://dipr.mizoram.gov.in/post/health-minister-hovin-world-blood-donor-day-2024-hman-a-ni |
INTERNATIONAL DAY AGAINST DRUG ABUSE HMANDAN TUR REL HO,"816/2024-2025 Aizawl the 14th June, 2024 : Vawiin khan Social Welfare, Tribal Affairs, Women & Child Development kaihhruaina hnuaiah tun thla June 26, 2024 a ‘International Day Against Drug Abuse & Illicit Trafficking’ hman dan tur chu Secretariat Conference Hall-2, MINECO-ah relho a ni a. Kumina thupui tur atan ‘The Evidence is Clear : Invest in Prevention’ (‘Kan dinhmun a chiang e : Invenna kawngah tan i la ang u’) tih ruat a ni. Vawiin Organising Committee thutkhawmnaah hian sorkar line department hrang hrangte bakah 23 Sector Assam Rifles, BSF, Central YMA, MHIP General Headquarters, Mizoram Drug User Forum leh FINGODAY aiawhte an tel kim hle a. Meeting hawnnaah Secretary, SWTA,W&CD Pi Sangchin Chinzah chuan thuhma sawiin kumtin he Ni hman thin chu kuminah pawh a huamzau thei ang bera hman a, ruihhlo lakah inven pawimawhzia chu naupang, thalai leh mipuite uar taka zirtir hi a pawimawh hle a ni a ti. Kumin June 26-a ‘International Day Against Drug Abuse & Illicit Trafficking’ hman tur hi Aizawl leh District zawng zawngah hman nise tih rel a ni a. A hmanna tur pui ber Aizawl-ah chuan Vanapa Hall-ah hman ni ang a, he hunah hian Mizoram Chief Minister Pu Lalduhoma chu Khuallian atan beisei a ni. Aizawl District chhungah De-Addiction Centre 6 awmte hnenah Nasha Mukht Abhiyan atangin he Ni puala hun an hman ve theih nan cheng sing 1 theuh pek a ni bawk ang. District tinah Ruihhlo Do Committee te chuan remchang anga he Ni puala hun hman ve a, an District chhunga Drug Treatment Centre-te, Jail leh MSACS enkawl lai Home-te tlawhchhuah tum a ni bawk. June ni 26 zingkarah Assam Rifles-te huaihawtin International Day Against Drug Abuse & Illicit Trafficking pualin ‘Walkathon’ neih a ni dawn a. Excise & Narcotics Department leh Mizoram Police te pawhin chawhnu lamah he Ni pual hian hun an hmang dawn a ni. Attachment Loading attachment...",Dated: 14 th Jun 24 2:53 PM,https://dipr.mizoram.gov.in/post/international-day-against-drug-abuse-hmandan-tur-rel-ho |
Lawngtlaiah World Blood Donor Day 2024 hman a ni,"815/2024-2025 2024 Nikir thla ni 14: Khawvel puma thisen pe ṭhinte chawimawina leh thisen pe tura infuih tharna ni atana hman ṭhin, ""World Blood Donor Day"" (WBDD) pualin vawiin khan Mizoram State AIDS Control Society (MSACS), District Hospital Lawngtlai Blood Bank leh Association for Voluntary Blood Donation (AVBD), Lawngtlai te ṭang ho buatsaihin Lawngtlai Bazar YLA Hall Committee Room-ah hun hman a ni. He hunah hian Lawngtlai Additional Deputy Commissioner Pi B. Malsawmtluangi chu Khuallian a ni a. Mihringin nun nana thisen kan mamawh piah lamah, hrisel leh chak ṭha taka awm turin thisen thianghlim kan mamawh tih sawiin, thisen pe ṭhinte zarah hrisel lohna leh vanduaina avanga thisen hloh leh tlachhamte nunna hlu tak chhan chhuah a nih ṭhin thu leh thisen pek chu mi tam tak tan beiseina, damna, nunna leh hlimna thlentu a nih thu a sawi a. Damdawi in hrang hrangah nunna chhan nana thisen mamawhna a sang hle tih sawiin, a hun takah a mamawhtute'n thisen thianghlim an dawn theih nan a thlawna thisen pek kawngah mi tin ṭhan harh a ṭul tih a sawi a. Thisen pe theia awm chu Pathian malsawmna a nih bakah, mi dang tana malsawmna nih theihna kawng ṭha tak a nih thu sawiin, mi nunna hlu tak chhan nana a thlawna thisen petute chu an hlu a, chawimawi tlak leh chawimawi tur, ngaihsan tlak leh ngaihsan tur an nih angin mite entawn atana tar chhuah leh chawimawi zel an phu a ni, a ti. He hun hman hi AVBD Lawngtlai Executive Committee Member Tv. Vanlalzapa'n a kaihruai a. Senior Adviser Rev. K. Lalchamliana Lai chuan hunserh hmangin, Blood Bank leh AVBD aṭangin report ngaihthlak a ni a. Mimal thisen pe ṭhate leh pawl hminga thisen pete chawimawina hlan an ni a. AVBD Secretary Tv. VL Hmangaihzuala chuan lawm thu sawiin hun a khar a ni. He hunah hian Lawngtlai District-a mimal thisen vawi 50 pe tling chin mi 5 leh vawi 30 pe tling chin mi 10 hnenah chawimawina thuziak hlan a ni a. Nikum June ni 14 leh kumin June ni 14 inkara pawl leh kohhran anga thisen pe - Lawngtlai Area Ṭhalai Kristian Pawl Coordination Committee (LAṬKP); Lairam Isua Krista Baptist Kohhran Central Ṭhalai Pawl; Government Lawngtlai College NSS; 3rd Battalion IR, Lawngtlai; PYD (Mizoram) Lawngtlai Pastor Bial leh Assam Rifles, Lawngtlai te hnenah chawimawina thuziak hlan a ni bawk. Kum 2023 June leh 2024 June thla inkar chhungin District Hospital Lawngtlai Blood Bank chuan thisen unit 1,591 lain, chu'ng zinga unit 1,147 (72.10%) chu mimal tih bik awm lova a mamawh apiangin an hman atana pek (voluntary) niin, unit 444 (27.90%) chu mimal tan bika pek (replacement) a ni a. Thisen unit 1,062 chu a thlawna thisen pek runpui (voluntary blood donation camp) ṭum 40 buatsaih aṭanga dawn a ni. Hemi chhung vek hian Blood Bank aṭangin thisen hi damlo mamawhte tan District Hospital Lawngtlaiah unit 827, Lairam Christian Medical Centre & Hospital-ah unit 613 leh Christian Hospital Lawngtlaiah unit 75 pek chhuah a ni. Attachment Loading attachment...",Dated: 14 th Jun 24 2:14 PM,https://dipr.mizoram.gov.in/post/lawngtlaiah-world-blood-donor-day-2024-hman-a-ni |
MP (Lok Sabha) Pu Richard Vanlalhmangaiha'n Mizoram tan Sawrkar laipui a dawr,"814/2024-2025 Aizawl, 14.6.2024: Vawiin khan Pu Richard Vanlalhmangaiha, MP (Lok Sabha) chuan Pu Jyotiraditya M. Scindia, DoNER Minister hmuin, inkawmna hun tha tak an nei a, DoNER Minister hian Mizoram tih hmasawnna kawngah theih tawp a chhuah tur thu hrilh in project tha tak tak rawn theh lut turin Pu Richard a hi alo hrilh a ni. Vawiin vek khan Pu Richarda hian Gajendra Singh Shekhawat, Tourism Minister a hmu bawk a. Pu Shekhawat a hian Tourism tih hmasawnna kawngah theih tawp alo chhuah tur thu te, Project chhenfakawm tak tak siam tura a duhpui thu te a sawi. MP (Lok Sabha) Pu Richard Vanlalhmangaiha chuan Tourism tih hmasawna kawng a Mizoram chuan Potential an ngah thu te leh a bikin MP Model village atana a thlan tur chu Tourism lama promote a nih theih nan hma lakpuiah a sawm nghal bawk a ni. Anni bakah hian MP (Lok Sabha) hian Pu BL Verma, MoS Consumer Affairs, Food and Public Distribution, Pu Sarbananda Sonawal Minister of Ports, Shipping and Waterways, Pu Giriraj Singh Minister of Textiles, Pu Shivraj Singh Chauhan Minister of Agriculture and Farmers Welfare and Rural Development te pawh a lo hmu tawh a ni. Attachment Loading attachment...",Dated: 14 th Jun 24 2:11 PM,https://dipr.mizoram.gov.in/post/mp-lok-sabha-pu-richard-vanlalhmangaihan-mizoram-tan-sawrkar-laipui-a-dawr |
P&E MINISTER LEH ASSAM POWER MINISTER INKAWM,"813/2024-2025 Aizawl, 14.6.2024: Power & Electricity Minister Pu F Rodingliana chuan nimin (13.6.2024) tlai khan Dawrpui Venga a chenna inah Pi Nandita Garlosa, Assam Power Minister nen an inkawm a. Power sector lamah Mizoram leh Assam bakah North East States dangte intelkhawma, thawhhona tha zawk neih dan turte an sawi dun a ni. Pu F Rodingliana hian Ministry of New & Renewable Energy, Govt. of India hnuaia Small Hydro Project Incentive Scheme, Central Ministry in State Sorkara tanpuina a pekchhuah thin ennawn tura dah mek chu rang taka Central Cabinet in a pawm theih nan bawhzui dan turte a sawipui a. North East Regional Power Committee (NERPC) intawhkhawm leh hmasak ber ah he Small Hydro Project Incentive Scheme hi sawiho anih a, agenda a telh anih theih nan Chairman, NERPC a nihna anga hmalakpui tura sawmin, NERPC in Central Cabinet pawmpui tura chhawpchhuah anih theih dan turte a sawipui nghal a ni. Pi Nadita Garlosa, Assam Power Minister hian Mizoram Power Minister rawtna chu pawimawh a tih thu sawiin, hmalak ho zel anih tur thu a sawi ve bawk a ni. Minister pahnihte hian North East States ten kawlphetha siamchhuah kawngah theihna/potential sang tak nei si in, kan la hnufum hle a an hriat thu an sawi dun a, tanlak na tur hrang hrangte an sawidun bawk a ni. Minister Pu F Rodingliana hian Assam Power Minister hnenah Mizoram in kawlphetha siamchhuah kawnga a thlen chin leh hmachhawp awmte hrilhin, Indian Electricity Act hnuaia dan zam Renewable Purchase Obligation(RPO) pawh Mizoram in a la tihhlawhtlin theihloh avanga kum tin vaibelchhe tel Mizoram in a chawi thin thu hrilhin, he RPO hi Mizoram in a tlin ngei theihnan hydro power project lamah hmalak nasat a tum thu sawiin, hemi kawngah Central Ministry tanpuina tam thei ang ber Mizoram bakah North East States ten an dawn theihnan tangrual a tul thute uar takin a lo hrilh a ni. Attachment Loading attachment...",Dated: 14 th Jun 24 2:09 PM,https://dipr.mizoram.gov.in/post/pe-minister-leh-assam-power-minister-inkawm |
Pu W. Chhuanawma’n Khawzawl Vengthar YMA Golden Jubilee lawmna a hman pui,"812/2024-2025 Khawzawl, 14th June 2024: Deputy Govt Chief Whip, Tuichang bialtu MLA ni bawk Pu W. Chhuanawma chuan vawiin khan Khawzawl Vengthar Branch YMA Golden Jubilee lawmna chu khuallian niin a hman pui. Khawzawl Vengthar YMA Hall-a Golden Jubilee lawmna inkhawm neihah Pu W. Chhuanawma chuan Khawzawl Vengthar Branch YMA ten Golden Jubilee hmanpuia, khuallian ni tura an sawm chu a lawm thu a sawi a. He huna kalkhawm thalaite chu hmasawn a pawimawh zia hre thar tura a duh thu sawiin, tui tling reng, luangchhuak lo chu a tenawm thuai thin ang bawkin nihna ngaia mi a awm reng chu thil tha lo tak a ni, a ti. Tuichang bialtu MLA hian hmasawn tur chuan hun awl hman that leh hman dik a ngai a ni, a ti a. Mitinin hun thuhmun darkar 24 theuh an nei a, chu hun hmang thiam te chuan malsawmna an dawng mai thin a ni, a ti. Thil theih leh theih loh danglamna chu mihringte tumruhnaah a awm tih sawiin Pu W. Chhuanawma chuan tumruhna leh thawhrimna chu hlawhtlinna bul pawimawh tak pahnih a ni, a ti a. Hlawhtling tur chuan hloh huama chet (risk) lak tul thu pawh sawiin, hlawhtling tur chuan hlawhchham ngam hmasak a ngai, a ti. Pu W. Chhuanawma chuan zahawmna kawng hi kawng hnai a awm lo a, 1 Thessalonika 4:11-12 thu - “Kan hrilh ang ngei che u khân, phîli ruai lovin, mahni hna ?heuh vuan tlatin, mahni kut ngeiin hna thawk rawh u; tichuan, mite ngaihsân in hlawh ang a, eng mah in tlachham lo vang.” tih chu hre renga rim taka thawk turin kalkhawmte chu a chah a ni. Jubilee Lawmna programme hi Pu H. Lalrinawma, Vice President, Khawzawl Vengthar Branch YMA chuan a kaihruai a. Pu Lalruatzela Renthlei, Secretary chuan Vengthar Branch YMA chanchin report pein; Pu JH Vanlaltluanga, Branch YMA President; VC, MUP, MHIP leh Electric Branch YMA aiawh ten thu an sawi a. Veng chhung kum upate leh hruaitu hluite chawimawina hun hman a ni a. Zai leh hnam lam hmuhnawm leh ngaihnawm tak tak enho niin, lengkhawm zai leh section kal tam hmanga inelna neih a ni. Attachment Loading attachment...",Dated: 14 th Jun 24 2:06 PM,https://dipr.mizoram.gov.in/post/pu-w-chhuanawman-khawzawl-vengthar-yma-golden-jubilee-lawmna-a-hman-pui |
"Khawzawlah DCC, DLRC leh DLSC an thukhawm","811/2024-2025 Khawzawl, 14th June 2024 : Vawiin khan Khawzawl District Consultative Committee (DCC), District Level Review Committee (DLRC) leh District Level Security Committee (DLSC) chu an Chairman, Khawzawl District Bawrhsap Pu K. Lalrohlua hovin Khawzawl DC Meeting Hall-ah an ṭhu khawm. Thutkhawm kaihruaitu Pu K. Lalrohlua chuan member kalkhawmte lawmna thu sawiin, vawiin DCC, DLRC leh DLSC meeting chu Financial Inclusion chungchang a bik taka ngaihtuahna hun ‘Special Meeting’ a ni tih member kalkhawmte a hriattir a. DCC meeting chu thutkhawm pawimawh tak - District chhunga sum che vel nghawng thei a nih mai bakah mipui hamthatna tura sawrkar ruahmannate tihhlawhtlinna kawngah pawh thil pawimawh tak a ni, a ti a. Kalkhawmte chu mipui aiawh an ni tih in hre reng chunga an ngaihtuahnate seng turin a chah a ni. He hunah hian Pu Lawmkima, Lead District Manager, DCC, DLRC, DLSC Convener ni bawk chuan rorel thupui tur hrang hrang te sawi hawnna hun a hman hnuah rorel tan a ni. Vawiin thutkhawm hi a bik taka Financial Inclusion ngaihtuahna tur Special meeting a nih angin thutkhawm hian Financial Inclusion chungchang hrang hrang - Financial Literary Camp Quarterly Report thlirletna hun te, Hmarchhak state-a ATM bun a nih tawh dan te, March 2025 hmaa District zawng zawng 100% Digitize tum a nih thu te, Digital Payment hman tlemna khua tihhmasawn dan tur te leh Telecom Service hmanga Financial Inclusion kalpui dan te thlirhoin an sawiho a. Hei bakah hian Khawzawl District chhunga Financial Inclusion kawnga la hnufual khaw paruk - Aiduzawl, Arro, Khualen, Lungtan, Vanchengpui leh Vankal khuaa hmalak dan tur an rel bawk. Vawiinah hian thutkhawm danga rel tawh thin - Bank venhimna kaihhnawih leh District chhunga sum chet vel dan te pawh sawi ho a ni. Vawiin thutkhawmah hian DCC member - Sawrkar department aiawhte, Joint VC, tlawmgai pawl leh District chhunga Bank hrang hrang aiawhte an tel. Attachment Loading attachment...",Dated: 14 th Jun 24 12:58 PM,https://dipr.mizoram.gov.in/post/khawzawlah-dcc-dlrc-leh-dlsc-an-thukhawm |
CHIEF MINISTER IN THENZAWL HIGHER SECONDARY SCHOOL KUM 20 TLIN LAWMNA HMANPUI,"810/2024-2025 Dated Thenzawl, the 14th June, 2024: Vawiin khan Chief Minister Pu Lalduhoma chuan a bial chhung, Thenzawl Higher Secondary School Alumni ten an school in kum 20 an tlin an lawmna leh kumin MBSE Exam-a pass tha zualte chawimawina hun an buatsaih chu a hmanpui. Thu a sawinaah Chief Minister chuan, kum 2004 khan Thenzawl Village Council te chuan mamawhna a san em avangin he school hi an din a. An din chhan ang ngeiin Thenzawl leh a chhehvel khuaten an chhawr tangkai hle. Result in neih that thin avangin admission pawh lak sen loh in nei kumtin tih thlengin ka hriatpui a ni. Hun harsa tam tak paltlanga kum 20 tluang taka a kal thei hi ka lawm a, a kal zelna turah pawh duhsakna ka hlan. In mamawh leh harsatna te pawh hi a theih ang angin kan ngaihtuah zel dawn a, engkim ka hriatpui che u a, dil leh nawr kan ngai vak lovang, tiin a chah. Chief Minister hian, kumtin lehkhathiam kan pung zel a, sawrkar hna kan hmu vek thei lova. Chuvang chuan skill development lam uar a mahni kea ding thei tura beih te, ram pawn leh state pawna hna hmu thei tura kan inbuatsaih te a pawimawh hle. Thalai skill nei tha te chu kan flagship policy Bana Kaih hmanga thawhpui kan tum a, ka bial chhungah thawhpui tlak thalai tha tak tak awm thei ula a lawmawm hle ang, tiin zirlai kal khawmte a fuih a ni. Inkhawm hi Nl. Lalawmpuii, THSS Alumni Treasurer in a kaihruai a, Principal Pu H. Lalmawia'n an school chanchin a sawi a. Chief Minister-in an school a tlawh fo avangin lawmthu a sawi a, ""vawi tam tak min lo tanpui tawh thin a ni"", a ti. Higher Section bik hi kum 2008 khan Adhoc Grant in Aid pek an ni a, High School Section hi kum 2018 ah Lump-sum grant in aid status pek a ni. Tunah hian Higher ah zirlai 138 leh High school ah 92 an nei mek a ni. Tun exam-a first division leh a chunglam mi 28 te hnenah lawmpuina an hlan a ni. Vawiin hian kumin February thlaa pension zirtirtu Pu H. Hrangzuala thlahna an nei nghal bawk. Chief Minister hi Pu JK Dawngzuala, Chairman, ZIDCO leh Serchhip SP Pu MS Dawngkima, Pi Rebecca Laldinmawii Hrahsel, SDO (Sadar) leh mi pawimawh dangten an tawiawm a ni. Attachment Loading attachment...",Dated: 14 th Jun 24 12:51 PM,https://dipr.mizoram.gov.in/post/chief-minister-in-thenzawl-higher-secondary-school-kum-20-tlin-lawmna-hmanpui |
Subsets and Splits